
ESIHISTORIA. 



AJAN TÄYTTYMINEN. 

Milloin Jeesus syntyi? 
Tästä niinkuin kaikista muistakin tärkeistä kysy- 
myksistä oppineet ovat eri mieltä. Muutamat otaksuvat, että 
se vanhan kirkollisen perintätiedon mukaan tapahtui talvi- 
päivän seisauksen aikoihin, siis silloin kun me vietämme 
joulua. Toiset taas väittävät jyrkästi, että sen on täytynyt ta- 
pahtua kesällä, koskapa paimenet olivat ulkona kedolla var- 
tioimassa yöllä laumaansa, ja arvelevat — samoinkuin Jus- 
tinus Marttyyri, joka kuoli 166 — että "talli" on toden- 
näköisesti ollut joku niistä kallioluolista, joista paimenilla 
laumoineen oli tapana hakea suojaa. 

Raamatussa ei ole minkäänlaista tietoa siitä, mihin vuo- 
denaikaan Jeesus syntyi — ainoastaan että hän syntyi. 

Vasta noin 400 j. Kr. alettiin kristikunnassa yleisemmin 
viettää joulua Jeesuksen syntymisen muistoksi. Paavi Libe- 
rius julisti 352, että se tapahtui joulukuun 25. päivänä ja 
määräsi, että edellinen yö oli vietettävä ilojuhlana. 

Vuosilukuun nähden olemme jonkun verran varmem- 
malla pohjalla, sillä Luukas kertoo: "Ja tapahtui niinä päi- 
vinä, että keisari Augustukselta lähti käsky, että koko maa- 
ilma oli verolle pantava. Tämä verollepano oli ensimmäi- 



nen ja tapahtui Kyreniuksen ollessa Syyrian maaherrana." 
Tähän nojautuen on siis laskettu Jeesuksen syntymävuoden 
olleen 754 Rooman perustamisen jälkeen ja nimitetty tätä 
ajankohtaa ensimmäiseksi vuodeksi. Siitä siis aloitamme 
ajanlaskumme. Mutta tässäkin on todennäköisesti tehty 
erehdys, niin että vuoden 1900 pitäisi oikeastaan olla 1905 
j.n.e. Historiallisesti katsoen emme siis voi tyydyttävästi 
määritellä vuodenaikaa emmekä vuosilukua. 

Hengellisesti katsoen meillä sitävastoin on hyvinkin 
«eivä ja varma ajankohta Jeesuksen syntymiselle: se nimit- 
täin tapahtui "ajan täytyttyä". 

Gal. 4: 4:ssä Paavali näet käyttää tällaista sanonta- 
tapaa : "Kun aika oli täytetty, lähetti Jumala Poikansa, vai- 
mosta syntyneen, lain alaisen." 

Paavali, joka muuten ei ole jättänyt meille minkään- 
laista elämäkertakuvausta Jeesuksesta, on siis tämän sattu- 
van ja maalauksellisen sanontatavan "Ajan täyttyminen" 
alkuunpanija. Se loihtii mieleemme kuvan tavattoman suu- 
resta säiliöstä, johon sekunnit, minutit, tunnit, päivät, vii- 
kot ja vuodet putoavat, pisara pisaralta, yksi toisensa jäl- 
keen, kunnes säiliö on täynnä ja ajan täyttyminen on 
käsillä. 

Lakkaamatta tippuvat elämäsi minutit ja päivät pisa- 
roina aikasi säiliöön, kunnes se eräänä päivänä on täynnä, 
ja sinun lähtöhetkesi on silloin lyönyt. 

Niin tippui maailmansodankin pahan ajan säiliö täy- 
teen, veripisara toisensa jälkeen, kansakuntien jalointa voi- 
maa, niiden nuorten poikain sydänverta, kunnes verinen 
säiliö oli täynnä ja aselepo vihdoin solmittiin. 

Jos näin on laita maallisissa oloissa yleensä, kuinka 
paljon enemmän se pitääkään paikkansa silloin, kun tulee 
kysymykseen jumalanvaltakunnan taloudenhoito. Sama 

apostolihan sanoo, että Jumala ei ole epäjärjestyksen vaan 
rauhan Jumala ja että kaikki hänen valtakunnassaan tapah- 
tuu säädyllisesti ja järjestyksessä. 

Jeesus ei syntynyt umpimähkäisenä tai satunnaisena sil- 
mänräpäyksenä, vaan Jumalalla oli pelastussuunnitelmansa 
vuosituhansia selvänä ja varmana. Jo heti ensimmäisen syn- 
tiinlankeemuksen tapahduttua annettiin myös ensimmäinen 
pelastuslupaus, joka kuului näin: "Vaimon siemen on rikki- 
polkeva käärmeen pään." Sanontatapa "vaimon siemen" 
on oikeastaan hyvin merkillinen. Varsinkin itämaisen kat- 
santokannan mukaanhan olisi ollut luonnollista, että olisi 
puhuttu miehen siemenestä. Tästä kuitenkin näemme, 
kuinka selvä ja varma Jumalan suunnitelma oli. Jo ensi 
alusta alkaen hän oli määrännyt, että hänen ainosyntyinen 
Poikansa jollakin ihmeellisellä tavalla syntyisi maalliseen 
olotilaansa neitseestä yliluonnollisen sikiämisen kautta. 

"Vaimosta syntyneenä" hän astui ihmissuvun pitkään 
riviin totisena ihmisenä. Hän ei tullut alas taivaasta ruso- 
pilvellä leijaillen, täysikasvuisena ja loistavassa puvussa. 
Ei, hän alotti elämänsä hentona ja avuttomana naisen äidin- 
rinnoilla; ja "lain alaisena" hän täydellisesti sopeutui 
ihmiselämän ehtoihin. Hänellekin laki oli asettanut vaati- 
muksensa, hänellekin lain "ei sinun pidä" tuli kiusauk- 
seksi. — Hän on kiusattu kaikessa niinkuin mekin — kui- 
tenkin ilman syntiä. 

Jumalan työhuoneessa vallitsee järjestys ja huolelli- 
suus. Tosin hän ei aina ilmaise suunnitelmiaan meille, 
tomun lapsille; hänen aluksensa täytyy säännöllisesti pis- 
täytyä merelle sinetöidyin määräyksin, mutta kaikki tapah- 
tuu kuitenkin suunnitelmanmukaisessa järjestyksessä, siitä 
voit olla vakuutettu. Herrallamme on aina omat keinonsa. 

Tällaiseen läheiseen jumalanyhteyteen pääseminen on 
kristillisen elämän korkein ilo ja sen jumalallinen sinetti. 

Profeetta Sakaria kuvaa tuota ankaraa taistelua yli- 
pappi Josuasta, kun Herra ja saatana kiistelivät hänen sie- 
lustaan. Kun taistelu oli päättynyt ja Herra armossaan oli 
ottanut pois hänen rikoksensa ja pukenut hänet juhlavaat- 
teisiin, josta niin elävästi kerrotaan Sak. 3:ssa, niin Herra 
sanoi puhdistetulle ja uudelleen vihitylle papille: "Jos sinä 
vaellat minun teilläni, ja jos sinä pidät minun vartioni, niin 
sinä saat sekä hallita minun huonettani että varjella minun 
kartano itäni ; ja minä annan sinulle vapaan pääsyn näiden 
keskitse, jotka tässä seisovat", s.o. enkelien. 

Jumala on alusta alkaen ajatellut muutamia hyviä töitä 
sinun ja minun, meidän kaikkien suoritettavaksemme. Jo» 
niin teemme, tulevat ne valmistamaan meille elämämme 
jaloimman ja puhtaimman ilon. Jos emme niin tee, tulemme 
riistämään itseltämme ja toisilta juuri sen osan Jumalan 
siunauksesta, joka olisi antanut meille sellaista, mitä ei voi 
sanoin selittää, Jumalan sinetin otsallemme, pyhän voiman 
elämäämme. 

Tunnemme muutamia, joissa on tämä valittujen juma- 
lanlasten ihmeellinen, pyhä leima; joka kerran heidät koh- 
datessamme herää nöyryyttävä tunne siitä, että olemme jää- 
neet niin paljon jälkeen, mutta samalla se myös on kehoi- 
tuksena pyrkimään heidän kaltaisikseen. 

Kuinka huolellisesti Jeesus ohjasikaan elämänsä suun- 
nan juuri tälle taholle, aina siitä silmänräpäyksestä asti 
kun hän kahdentoistavuotiaana poikana temppelissä oli 
päässyt selville siitä, minkä tien Isä oli hänelle viitoitta- 
nut. Hän ei jakanut leipää ja kaloja kansalle, ennenkuin 
oli rukouksessa anonut niille Jumalan siunausta. — Hän 
ei lausunut "Effataa" kuuromykälle, ennenkuin oli katsah- 
tanut taivaaseen ja huoaten vetänyt alas Jumalan voimaa. 

— Hän ei herättänyt Lasarusta, ennenkuin oli tuntenut Ju- 
malan hyväksymisen sielussaan. 

Sama ajatus ajan täyttymisestä on niissä sanoissa, joilla 
hän (Mark. 1: 15) aloitti saarnansa: "Aika on täyttynyt, 
ja Jumalan valtakunta on lähestynyt; tehkää parannus ja 
uskokaa evankeliumi!" 

Tarkkaa sinäkin ajan täyttymistä — omassa elämässäsi, 
kansasi elämässä ja aikasi elämässä. 

Siten vältyt toimimasta liian hätäisesti ja tekemästä 
sillä vahinkoa, ja siten opit astumaan esiin Herran voi- 
massa, kun ajan täyttymys on käsillä. 



J^j Mutta se alkoi kaikessa hiljaisuudessa, ilman minkään- 
laista kuulutusta, aivan niin kuin esim. silloin, kun sina- 
pinsiemen putoaa maahan ja juurtuu. 

Se alkoi siten, että Jumala alotti. Niin se käy aina. 
Jumala aina alottaa, sillä muuten ei mikään tuottaisikaan 
todellista siunausta. Syntiä voimme kyllä tehdä ilman Ju- 
malaa. Syntiinlankeemus oli ensimmäinen, jonka ihmiset 
alottivat. Mutta siunaus lähtee Jumalasta, ja se alkaa 
ennustuksella Nasaretissa. Kun jotakin suurta tapahtuu, 
niin se tapahtuu hiljaa, sanotaan, ja hiljainen ja äänetön 
oli alku Nasaretissakin, kun "Jumala lähetti", niinkuin 




ENKELTEN PALVELUS. 




e siis alkoi ajan täytyttyä. 

kerrotaan, enkeli Gabrielin neitsyen luo; "ja neitsyen nimi 
oli Maria". 

Enkelin nimi oli siis Gabriel. 

Ei ole montakaan enkeliä, joiden nimet tunnemme. 
Niitä on vain Mikael, Gabriel ja Rafael. Mikaelista puhu- 
taan Juudaan kirjeessä (v. 9), jossa häntä nimitetään "yli- 
enkeliksi", ja ilmestyskirjassa (12: 7) puhutaan hänen 
enkeleistään, jotka hän vei taisteluun lohikäärmettä vastaan. 
Danielin kirjassa häntä nimitetään "suureksi ruhtinaaksi, 
joka seisoo maamiestensä puolustajana". Vaikka hän siis 
on arkkienkeli, valon henkivoimien etevimpiä, hänen ni- 
mensä kuitenkin viittaa poispäin hänestä itsestään ylhäälle 
Jumalaa kohti. Mi-ka-el merkitsee: "Kuka (on) kuin Ju- 
mala?" Niidenkin enkelien joukossa, joita on "kymmenin- 
tuhansin — juhlajoukko" (Hebr. 12: 22), kaikkein ete- 
vimmätkin ovat vain tottelevaisia palvelijoita, henkiä jotka 
ovat lähetetyt palvelemaan niitä, jotka autuuden perivät, 
siis sinua ja minua. 

Rafael mainitaan vain yhdessä apokryfisessä kirjassa, 
nimittäin Tob. 5: 17. Hänenkin nimensä viittaa ylöspäin 
Jumalaa kohti, sillä se merkitsee "Jumalan lääkäri". 

Lopuksi tulee sitten Gabriel. Hänen nimensä merkitsee: 
"Jumalan mies", "Jumalan sankari", "Jumalan voima". 
Hänet tapaamme jo Danielin kirjassa Mikaelin rinnalla 
(Dan. 8: 16; 9: 21), mutta erikoisesti täällä evankeliumien 
ilmestyskertömuksissa. Hän se toi sanoman Jumalan hen- 
gen vaikutuksesta iäkkääksi käyneeseen Elisabetiin, silloin 
kun hän seisoi Sakariaan vierellä temppelissä ja sanoi: 
"Minä olen Gabriel, joka seison Jumalan edessä, ja minut 
on lähetetty puhuttelemaan sinua ja julistamaan sinulle 
tämä ilosanoma" (Luuk. 1: 19). 

Gabriel se tuli Nasaretiinkin Marian luokse ja julisti 
sanoman Jumalan voiman vaikutuksesta tuohon puhtaaseen 
ja viattomaan neitsyeen : "Pyhä Henki tulee päällesi ja Kor- 
keimman voima, varjoo sinut." 

Sama enkeli kai se sai pitää ensimmäisen joulusaarnan- 
kin ja viedä paimenille sanoman että se, jota ennustamaan 
hänet kerran oli lähetetty, nyt oli tapahtunut. Evankeliu- 
missahan nimenomaan eroitetaan toisistaan yksityinen 
enkeli, joka ilmoitti heille suuren ilon, ja suuri joukko tai- 
vaallista sotaväkeä, joka samassa nähtiin "enkelin kanssa", 
samoinkuin Mikaelilla oli omat enkelinsä apunaan. 

Hän kai se myös suojeli ja vartioi pienen Jeesuslapsen 
henkeä. Hän oli luultavasti se "Herran enkeli", joka ilmes- 
tyi Joosefille unessa ja varoitti häntä, silloin kun hän aikoi 
erota Mariasta, ja joka taas myöhemmin puhui Joosefille 
unessa ja sanoi: "Nouse, ota lapsi ja hänen äitinsä mu- 
kaasi ja pakene Egyptiin ja ole siellä siihen asti* kuin 
sinulle sanon." 

Kun Herodes oli kuollut, niin Herran enkeli ilmestyi 
taas unessa Joosefille ja sanoi: "Nouse, ota lapsi ja hänen 
äitinsä mukaasi ja matkusta Israelin maahan, sillä ne ovat 
kuolleet, jotka väijyvät lapsen henkeä." 

Luultavasti sekin oli Gabriel, joka vielä kerran varoitti 
Joosefia, kun hän aikoi asettua asumaan Juudeaan, jossa 
Herodeksen poika Arkelaus hallitsi. Ja niin Joosef sai lap- 
sen ja hänen äitinsä turvallisesti takaisin kotiin Nasaretiin, 
kauaksi Herodes-suvun vihasta, sinne missä kaikki oli 
alkanut. 

Niin, luulen vallan hyvin voitavan otaksua, että Gabriel 
aivan erikoisessa mielessä oli Herramme Jeesuksen Kris- 
tuksen henkilökohtainen enkeli, se "Herran enkeli", joka 
ennusti hänen ja hänen edeltäjänsä tulon, joka vartioi ja 
suojeli häntä hänen ensimmäisinä vuosinaan, joka sitten 

vahvisti häntä tuossa verisessä taistelussa Getsemanen yrtti- 
tarhassa, joka sai vierittää kiven haudalta ja pitää ensim- 
mäisen joulusaarnan ja joka lopuksi oli mukana taivaa- 
seenastumistilaisuudessa ja toi Galilean miehille, jotka sei- 
soivat ja tähystelivät taivaalle, sanoman Jeesuksen toisesta 
tulemisesta, niinkuin oli ennustanut ensimmäisen. 

Tästä olisi paljon sanottavaa, paljon sellaista mikä olisi 
sekä totta että kaunista ja erittäin välttämätöntä. 

Eikö Herrallamme Jeesuksella Kristuksella olisi omaa 
erityistä enkeliä, yhtä hyvin kuin sekä sinulla että minulla 
on kummallakin omamme, puhumattakaan lapsistamme, 
jotka ovat niin onnellisia, että heidän enkelinsä taivaassa 
näkevät joka päivä taivaallisen Isämme kasvot (Matt. 
18: 10). 

Mutta Herramme Jeesuksen Kristuksen henkilökohtai- 
sesta enkelistä olen jo kirjoittanut kokonaisen luvun "Voi- 
tossa", joka käsittelee Jeesuksen ylösnousemista 1 ), ja enke- 
leistä ja heidän palveluksestaan yleensä olen puhunut kir- 
jassani "Kultakristityt", sillä ensimmäisen seurakunnan ja 
apostolien elämähän oli todellakin täynnä enkelien palve- 
lusta ja vaalintaa. 

Niin houkuttelevaa kuin olisikin, en senvuoksi toista 
sitä tässä. Rajoitun vain muistuttamaan, miten hyviä ystä- 
viä enkelit ovat meille, sillä on totta, että kiinnitämme aivan 
liian vähän huomiota enkeleihin, turvaudumme aivan liian 
vähän heidän apuunsa ja, kiitämme liian vähän enkelten 
suojeluksesta. 

Ajattelehan, että sinunkin suojaksesi on lähetetty enkeli, 
joka on auttava sinua saamaan pelastuksen perintöosaksesi, 
ja joka yhdessä toisten enkelien kanssa taivaassa iloitsi sinä 
päivänä, jolloin sinä käännyit (Luuk. 15: 10). Tämä sinun 



l ) "Voitto" on ilmestynyt (1928) Suomen Lähetysseuran kustannuksella. 

enkelisi tulee murheelliseksi joka kerran, kun sinä annat 
perään kiusaukselle ja joudut häviölle taistelussa ja se toi- 
voo hartaasti, että saisi kerran kantaa sinun sielusi pelas- 
tettuna ja autuaana kotiin paratiisiin. Ylistetty olkoon Ju- 
mala pyhistä enkeleistä ja heidän palveluksestaan! 



umala lähetti enkeli Gabrielin erääseen Galilean kau- 



punkiin, jonka nimi oli Nasaret, neitsyen luo, joka oli 
kihlattu Joosef nimiselle miehelle; ja neitsyen nimi oli 
Maria. 

Tässä tapaamme ensi kerran pyhän, puhtaan neitsyen, 
tuon siunatun maailman kaikkein naisten joukossa. 

Mikään ei ole ihmeellisempää kuin pienen ihmislapsen 
syntyminen. Suuri on ihmisnero, ihmeellisiä asioita se voi 
tutkia ja keksiä, tuntemattomia maita kartoittaa, salaperäi- 
siä voimia paljastaa, jakaa molekyylejä atoomeihin ja atoo- 
meja elektrooneihin. Kaikki merkillisiä ja käsittämättömiä 
asioita. Langaton lennätin ja puhelin — tekniikan ihmeet 
ja tieteen tarmo tuntuvat olevan rajattomia. 

Mitään, mitään ei kuitenkaan voi verrata siihen ihmee- 
seen, joka aikaansaa elämää elämästä. Kellolaite voidaan 
asentaa pähkinänkuoreen, tunneleita voidaan puhkaista 
peninkulmien pituudelta kovien kallioiden läpi, ihmiset 
voivat edeltäpäin täsmällisen tarkalleen laskea teknilliset 
mestarityönsä. Mutta mitä tämä kaikki onkaan sen pienen 
salaisuuden rinnalla, jota nimitetään sydämeksi, mikä syk- 




SIKISI PYHÄSTÄ HENGESTÄ. 




2 



17 



kii lapsenrinnassa äidin sydämen alla — uinuva elämä, 
joka herää tietoisuuteen, ihmislapsi joka syntyy maail- 
maan, elämä minun elämästäni, lapseni, uusi polvi suvus- 
tani henkisellä ja ruumiillisella perinnöllä varustettuna — 
kaikkien ihmeitten ihme. 

Ja tämän yläpuolella taas on jumalihme yli kaikkien 
jumalihmeitten : Ajan täyttyessä Jumalan Poika löysi itsel- 
leen suloisen äidin maan päällä ja antoi synnyttää itsensä 
ilman syntiä. 

Niin, vaadittiinhan siihen yliluonnollinen sikiäminen? 
kun se oli tapahtuva. Onnettomat ihmisraukat, jotka eivät 
jaksa ymmärtää, että juuri niin sen piti tapahtua eikä mil- 
lään muulla tavalla. Niin, onhan se ihan itsestään selvää, 
että heikkouskoiset ihmiset eivät usko ihmeeseen, eivät usko 
Jeesukseen Jumalan poikana, että he ivaavat ja pilkkaavat 
tätä kertomusta neitseestäsyntymisestä, tätä evankeliumia 
sanan syvimmässä merkityksessä. Mutta kaikesta epäilystä 
ja kaikesta ivailusta huolimatta seisoo edessämme ylevänä 
ja puhtaana evankeliumin Maria, nuori siunattu neitsyt-äiti. 

Mikään ei voi olla puhtaampi kuin tämä nuori nainen, 
mikään ei voi täydellisemmin hillitä saastaisia mielikuvia 
kuin tuo neitseellinen koskemattomuus, joka mitä luonnol- 
lisimmalla vilpittömyydellä tunnustaa puhtautensa sanoilla : 
"Kuinka tämä on tapahtuva, kun en miehestä tiedä?" Tässä 
seisoo tämä koskematon nainen, kaiken saastan ja alhai- 
suuden yläpuolelle korotettuna, varmasti vakuutettuna neit- 
seellisyydestään — tässä tosiaan pitää paikkansa vanha 
lause: "Honni soit qui mal y pense", — häpeä sille, joka 
siitä ajattelee pahaa. 

Tätä arvoitusta vastaan Gabriel asettaa ihmeen: "Pyhä 
Henki tulee päällesi, ja Korkeimman voima varjoo sinut", 
hän sanoo. 

Silloin tämä "siunattu naisten joukossa" kumartuu hil- 
jaa Jumalan eteen nöyrässä uskon kuuliaisuudessa ja sanoo: 
"Katso, olen Herran palvelijatar; tapahtukoon minulle 
sanasi mukaan." 

Ja jotta kaikenlainen epäusko kaikkina aikoina joutuisi 
häpeään, Gabriel lisää uskonvarmat sanat : "Sillä Jumalalle 
ei mikään asia ole mahdoton." 



Muuta ei sitten tarvittukaan. "Ja enkeli lähti hänen luo- 
raan." 



KUNNIOITA JEESUSTA KUNIN- 
KAANA. 

JT arian ilmestys on täydellä syyllä otettu pyhäpäi- 



JVV viemme evankeliumiteksteihin. Meidän tulee aina 
muistaa kiitollisina Jumalan ihmeellisiä valmisteluja Va- 
pahtajamme syntymiseksi, niinkuin laulammekin: "Sano- 
man ylen suloisen, Ilmoitti enkeli." Evankeliumillakin on 
sanoma kullekin meistä erikseen. Sinäkin olet saava ilmes- 
tyksen. 

Sinuunkin nähden tapahtuu alku niin, että Jumala 
alottaa. 

Kasteessasi sinulle tuli ensi kerran ilmestys. Älä pel- 
kää, lapsi, joka luonnostasi olet vihan lapsi! Sinusta tulee 
pieni Jumalan-lapsi; pieni Jeesuksen-ihminen on syntyvä 
syvällä sydämessäsi kasteen uudestisynnyttävässä kylvyssä. 

Ehkäpä sinun kastepäiväsi on tänään? Mene silloin 
kammioosi ja sulje ovi, polvistu ja kiitä Jumalaa siitä, että 

hän tahtoi tehdä alun joutuakseen tekemisiin sinunlaisesi 
pienen syntisen kanssa. 

Ja sittenhän sinä sait vielä useita ilmestyksiä, suurem- 
pia tai pienempiä. Kenties ripillepääsyaikasi oli hyvä 
iimestysaika, jolloin Jumalan sanantuoja oli sinun mata- 
lassa majassasi? Tämäkin sana, joka on rukouksin kirjoi- 
tettu, saattaisi tulla sinulle ilmestystervehdykseksi, jos vain 
tahtoisit avata sydämesi ja uskoa siihen. 

Oi, se on ihmeellistä vieläkin, niinkuin tuona päivänä 
Nasaretissa, kun ilmestyksen luomisihme tapahtuu ihmis- 
sydämessä. Se on niinkuin silloin, kun siemen nousee 
oraalle kesäisenä yönä tai kun kevätsateen haaleat kuurot 
saavat metsän viheriöimään yhtenä ainoana yönä. Jos 
sinulle nyt tapahtuu ihme, niin olet saanut herätyksen. 

Oletko ehkä saanut kokea elämässäsi tällaisen ihmeen? 
Vai oliko sinulla vain sarja ilmestyksiä, joukko haihtuvia 
mielentiloja ilman todellista ja perinpohjaista käänty- 
mystä? Oletko kääntynyt ihminen? Onko Jeesus-elämä sy- 
dämessäsi voittanut vanhan syntisen itse-elämän? 

Sen sinä taas voit tuntea siitä, jos enkelin sanat ovat 
käyneet toteen elämässäsi. "Hän on oleva suuri" ja "Hän 
on oleva kuningas", kuului enkelin sanoma Marialle. Niin, 
Jeesuksesta pitää tulla sydämesi kuningas. Hänen tulee 
kasvaa ja sinun vähetä! Sinun oma itsesi on syöstävä valta- 
istuimelta, ja Jeesuksen on saatava kuningaspaikka sydä- 
messäsi ja kuninkaallinen valta elämässäsi. 

Kunnioita Jeesusta kuninkaana! 

Hänen on tultava ruumiisi, sielusi ja henkesi — järkesi, 
tunteesi ja tahtosi kuninkaaksi. 

Anna hänelle kuningasvalta ruumiisi yli. Älä turmele 
voimiasi nuoruudensynneillä, älä saastuta ruumistasi hau- 

reudella, karta elämää humussa ja sumussa. Älä antaudu 
lihan himojen orjaksi! Älä myös tee ruumiistasi muoti- 
nukkea! Äläkä hyöri turhamaisuuden markkinoilla! Kun- 
nioita Jeesusta ruumiisi kuninkaana! 

Tee Jeesus sielusi ja sen kaikkien taipumusten kunin- 
kaaksi, järkesi, tunteesi ja tahtosi valtiaaksi. 

Järki tulee epäilyksineen : "Kuinka tämä on tapah- 
tuva?" Oi, nuo lukemattomat miksi ja kuinka, jotka ovat 
lamauttaneet ja imeneet ytimen niin monelta hurskaalta kai- 
paukselta, niin monilta hyviltä aikomuksilta. Järkihän 011 
hyvä lahja, kun sitä oikein käytämme ja niin pitkälle kuin 
sen kyky riittää. Sinun tulee kuitenkin olla selvillä siitä, 
ettet voi omien ajatusrakennelmiesi avulla ylettyä taivaa- 
seen. Missään tapauksessa et pelastu järjen avulla vaan 
uskon kautta. Usko yksin pelastaa, vain sillä aistilla ta- 
juamme yliluonnollisia asioita. Mutta missä usko alkaa, 
siinä on järjen raja, sillä se tajuaa vain aistimin havaittavia 
asioita. Käytä järkeäsi sen omalla alueella, mutta anna sen 
taipua ihmeen edessä ja opi ottamaan lukuun kaikkivaltias 
Jumala. 

Sitten tulee tunne. Se sanoo sinulle, että olet aivan liian 
vähäinen ja arvoton, jotta Jumala tahtoisi olla missään teke- 
misissä kanssasi. Siltä tuntui Mariastakin. "Mutta hän häm- 
mästyi kovin siitä "puheesta ja mietti, mitä tämä tervehdys 
mahtoi tarkoittaa." Enkeli huomasi sen ja sanoi: "Älä pel- 
kää Maria, sillä sinä olet saanut armon Jumalalta." Älä 
siis sinäkään pelästy halpuutesi ja arvottomuutesi vuoksi. 
Jumalahan on tuntenut sinut ensimmäisestä ilmestyksestäsi 
asti, jonka sait kasteessasi, hän tiesi millainen olit ja että 
tarvitsit Jumalan armoa. Sentähden hän kumartui ylitsesi 
ja otti sinut syliinsä, ja niin hän tahtoo tehdä tänäkin päi- 
vänä. Sillä Jumala antaa armon nöyrille, ja ruusut kasva- 

vat laaksossa. Jätä syrjään ajatukset itsestäsi ja luota Juma- 
lan armoon. 

Kunnioita Jeesusta tunne-elämäsi kuninkaana! 

Ja kunnioita Jeesusta tahtosi kuninkaana! 

Ajattelehan mitä Marian täytyi uhrata, mitä tämä 
ilmestys maksoikaan hänelle! Millainen hälinä synty isikään 
kaupungissa, kun tulisi tietoon, miten hänen laitansa oli! 
Kevytmieliset supattaisivat ja sopottaisivat hänestä ja va- 
kavamieliset suomisivat häntä ärein sanoin ja kiukkuisin 
katsein. Hänen täytyisi uhrata hyvä nimensä ja maineensa, 
ihmisten kunnioitus ja — mikä oli vielä pahempi — kihlat- 
tunsa rakkaus ja luottamus! Mutta hän ei epäröinyt. Au- 
liisti hän laski alttarille kaiken, kunniansa ja itsensä, sa- 
noessaan nöyrästi: "Katso, olen Herran palvelijatar; tapah- 
tukoon minulle sanasi mukaan." Kas, siinä näkyy kuuliai- 
suus ja usko! 

Tahdotko seurata häntä tällä tiellä? Tahdotko tehdä 
Jeesuksesta koko olentosi, ruumiisi, sielusi ja henkesi ku- 
ninkaan? 

Kunnioita Jeesusta kuninkaana! 

Katso Mariaa! Joutuiko hän tässä häviölle? Eikö Jumala 
antanut hänelle tuhatkertaisesti takaisin? Eikö hän saavut- 
tanut suurinta kunniaa ja suurinta nimeä maailman kaik- 
kien naisten joukossa? 

Kunnioita Jeesusta kuninkaana! Älä salli hänen kunin- 
kuutensa koskaan loppua — ei ruumiisi, sielusi eikä hen- 
kesi ylitse! 

MARIAN KIITOSVIRSI. 



Ja enkeli lähti hänen luotaan." 
Niin jäi Maria yksin suloisine salaisuuksineen. Kaikki 
oli entisellään kaupungissa ja ympäristöllä, mutta hänelle 
oli kuitenkin kaikki uutta, kaikki oli kuin muuttunut. Kuk- 
kien tuoksu, lintujen laulu ja ennen kaikkea pikkulasten 
soperrus — kaikki oli saanut ikäänkuin toisen, paljon 
syvemmän tarkoituksen. Maria kulki kuin unelmissa. Ja 
samalla kuin hän siellä kulki ja mielessään eli uudelleen 
ihmeellisen elämyksensä, toisti itselleen kaiken mitä enkeli 
oli sanonut, kaiken mitä hän itse oli ajatellut ja tuntenut, 
hänen sielunsa täytti ihmeellinen ilo ja hänelle alkoi vähi- 
tellen selvitä se korkea, pyhä kutsumus, joka oli hänelle 
uskottu. Ei niin, että hän ilmaisi salaisuutensa kaikille, 
jotka hän sattumalta tapasi, ei suinkaan, hänenhän piti olla 
vaiti. Mutta mitä enemmän hän vaikeni ulospäin, sitä enem- 
män kasvoi ja paisui onnentunne hänen sisällään. Israelin 
tyttärien korkeat käsitykset äidin pyhästä kutsumuksesta 
keskeytyivät hänessä kauneimpaan kukkaansa. Vasten tah- 
toaan hänen ajatuksensa siirtyivät taaksepäin Israelin py- 
hien äitien muistoihin, varsinkin hurskaaseen Hannaan, 
joka lopulta sai pojan ja nimitti hänet Samueliksi, s. o. "Ju- 
malalta rukoiltu". "Sillä", hän sanoi, "Herralta olen minä 
hänet rukoillut." Sentähden hänet oli vihittäväkin Herran 
palvelukseen. Ihmetellen, kaino puna poskillaan Marian 
täytyi tunnustaa itselleen, että kun hän kuuli enkelin sano- 
man, kohosi ikäänkuin sen hunnun lieve, joka oli kätkenyt 
sen äidinvaiston, joka puoleksi tietoisena, puoleksi tiedot- 
tomana oli uinunut syvällä hänenkin sydämessään suloisena 
unelmana, ja hän tunsi tarvetta kiittää Jumalaa. Yhä uudel- 
leen hän löysi parhaimman ilmaisun sydämensä tunteelle 

siinä ylistyslaulussa, jolla vastamainittu hurskas äiti Israe- 
lissa ammoisina aikoina kiitti Jumalaa Samuelista. 

Mutta oli olemassa yksi, jonka kanssa hänen ensin täy- 
tyi saada puhua, ja se oli hänen kihlattunsa Joosef. 

Tuskinpa kukaan mahtanee luulla, että Maria salasi 
häneltä tilansa. Ei kai kukaan voine otaksua, että Joosef 
sai ensimmäisen tiedon asiasta joltakin kaupungin par- 
haimmista juoruakoista. Ei, silloin ei Maria olisi ollut se 
mikä hän oli. Silloin ei Jumalakaan olisi valinnut häntä sii- 
hen korkeaan tehtävään, mikä hänelle uskottiin. Ei, hän 
meni itse Joosefin luo. Vapaasti ja suoraan, sillä avomieli- 
syydellä minkä tietoisuus täydellisestä viattomuudesta 
antaa, hän puhui kaikesta niinkuin asia oli. 

Se tuli pienenä yllätyksenä oikein ajattelevalle, kelpo 
miehelle. Hän ei kuitenkaan voinut muuta kuin luottaa Ma- 
riaan, sillä siinä suhteessa hän tunsi hänet liiankin hyvin, 
ja hänen suostumuksellaanhan Mariakin noudatti sydä- 
mensä kehoitusta ja matkusti heti pois etsimään hiljai- 
suutta. Enkelihän oli kertonut, että hänen sukulaisensa Eli- 
sabetkin vielä vanhalla iällään synnyttäisi pojan ja että 
hänellä oli jo kuudes kuukausi menossa. Ja Maria oli nyt 
innoissaan saada tavata häntä. 

"Niinä päivinä Maria nousi ja kulki kiireesti vuorimaa- 
han erääseen Juudan kaupunkiin." 

Hän hartaasti halusi saada puhua sellaisen kanssa, joka 
häntä ymmärsi, ja tahtoi kertoa nuo ihmeelliset salaisuudet 
vanhalle sukulaiselleen. Kuullessaan Marian tervehdyksen 
Elisabet tuli heti syvästi liikutetuksi; "ja", — sanotaan — 
"Elisabet tuli täyteen Pyhää Henkeä ja puhkesi puhumaan 
kovalla äänellä." Niin, niin syvästi liikutetuksi tuli tuo van- 
hus, ja Pyhän Hengen voimalla hän julistaa selvästi Marian 

syvän salaisuuden ja kutsuu häntä profeetallisesi Herran 
äidiksi". Mikä ihana kohtaus näillä molemmilla pyhillä 
naisilla olikaan! Ja Elisabet sanoi: "Autuas sinä joka 
uskoit, että se on käyvä täytäntöön, mikä Herran käskystä 
on sinulle sanottu." Silloin pulpahti Marian sydämessä kii- 
toksen lähde, ja hän tulkitsi sielunsa kiitoksen ja ylistyk- 
sen ihanassa ylistyslaulussa. Sen perussävyssä heijastuu 
Hannan ylistyslaulu, mutta siinä kaikuu myös säveleitä 
psalmien kirjasta, ja kaikki sulaa yhteen ja tulee uudelleen 
elävöitetyksi Marian omassa mielessä. Hän riemuitsee Her- 
ran armosta, että tämä on muistanut kansaansa ja kääntä- 
nyt katseensa palvelijattarensa alhaisuuteen. Hän ei siis 
ole katolilaisten ylistämä synnitön taivaankuningatar, vaan 
nöyrä Israelin tytär, joka on saanut armon Jumalalta. 

Ja Maria sanoi: "Sieluni suuresti ylistää Herraa, ja 
henkeni riemuitsee Jumalasta, Vapahtajastani; sillä hän on 
kääntänyt katseensa palvelijattarensa alhaisuuteen. Katso, 
tästälähin kaikki sukupolvet kiittävät minua autuaaksi. 
Sillä Voimallinen on tehnyt suuria tekoja minulle, ja hänen 
nimensä on pyhä, ja hänen laupeutensa kestää polvesta pol- 
veen niille, jotka häntä pelkäävät. Hän on tehnyt voima- 
teon käsivarrellansa; hän on hajoittanut ne, joilla oli ylpeät 
ajatukset sydämessään. Hän on kukistanut valtiaat valta- 
istuimilta ja korottanut alhaiset. Nälkäiset hän on täyttänyt 
hyvyyksillä ja rikkaat hän on lähettänyt tyhjinä pois. Hän 
on ottanut huqmaansa palvelijansa Israelin, muistaaksensa 
laupeuttaan Aabrahamia ja hänen siementänsä kohtaan 
iankaikkisesti, niinkuin hän on puhunut isillemme." 

On erittäin merkillepantavaa, miten suuressa määrin 
Marian oma persoona jää syrjään tässä ylistyslaulussa. 
Hän tosin ylistää Jumalaa hänen suuresta armostaan häntä 
itseänsä kohtaan, mutta muuten hän ylistää Herran nimeä, 
hänen valtaansa, hänen uskollisuuttaan ja hänen laupeut- 

taan kansaansa kohtaan, Aabrahamin siementä kohtaan. 
Näin Israelin tytär ylistää Israelin Jumalaa. 

Sellaisia ylistyslauluihmisiä meidänkin pitäisi olla. 

Sen Jumala suo meille ja sitä hän meiltä odottaa. 

Onhan hän todellakin "tehnyt voimatekoja käsivarrel- 
lansa" meitä kohtaan, sekä meitä itseämme että meidän 
pientä kansaamme kohtaan, jota hän on armollisesti joh- 
tanut. Se on armoistuimelta ojennettu käsivarsi — se käsi- 
varsi, jonka pieni Jeesuslapsi iloisesti ja hymyillen ojensi 
vastaamme jouluyönä; sama käsi joka oli siunaten ojen- 
nettuna spitaalisen syntisen yli ja pienten lasten yli hänen 
maallisen vaelluksensa aikana, se käsivarsi joka heikkona 
ja voimattomana naulittiin Golgatan ristille, mutta joka voi- 
tokkaana murti kuoleman kahleet pääsiäisaamuna. Se on se 
käsivarsi, joka veti meidät ylös turmion kuilusta ja syvästä 
liejusta, se käsivarsi joka hellien syleili sinua pyhässä kas- 
teessa ja joka vielä tänä päivänä tekee voimatekoja, syök- 
see mahtavia valtaistuimilta ja korottaa alhaisia. 

Yksi noista mahtavista istuu sydämesi valtaistuimella, 
sinun oma minäsi. Anna Herran tehdä voimatekoja käsi- 
varrellaan häntä vastaan. Tee Jeesus kuninkaaksi! 

Elämässämme on valitettavasti liian vähän ylistys- 
laulua. 

Eihän se voi johtua siitä, ettei meillä olisi mistä kiittää. 

Meidän pitäisi hävetä, niin, juuri niin meidän pitäisi 
tehdä. Meidän, joilla on joulu, pääsiäinen ja helluntai ja 
vielä paljon muuta. Katsohan Mariaa! Katso, kuinka hän 
osasi laulaa ylistyslaulun ja laulaa etukäteen, laulaa us- 
kossa, kiittää ja ylistää Jumalaa kaikesta hänen armostaan, 
sentähden että hän oli niin varma siitä, että Jumala kykeni 
täyttämään sen, mitä oli luvannut. Tuo köyhä, vähäpätöi- 

nen nainen, jolla oli vielä odotettavana koko n.k. säädylli- 
sen maailman pilkkaa, niin, jonka suorastaan täytyi panna 
alttiiksi koko maallinen onnensa — hän lauloi, ja hän lau- 
loi ennakolta, hän lauloi uskossa ja ylisti Jumalaa siitä, 
että hän oli kääntänyt katseensa palvelijattarensa alhai- 
suuteen. 

Sitten lauloivat kaikki toisetkin — Sakarias, enkelit, 
paimenet, Simeon ja Hanna, mutta hän lauloi ensiksi. Hän 
opetti heidät laulamaan ylistystä Jumalalle. 

Ota siis sinäkin oppia tältä pyhältä esilaulajattarelta ! 
Opi häneltä näinä pimeinä, lyhyinä päivinä kohottamaan 
kiitoksesi kohti taivaan pilviä niinkuin riemuitseva leivonen 
keväällä. 

Vai etkö luota Jumalaan? 

Etkö usko, että hän vielä voi tyydyttää nälkäisen hyvillä 
lahjoilla, että hän voi karkoittaa kaiken hädän sinulta? 
Eikö kaikki se käynyt toteen, johon Maria uskoi ja josta 
hän uskossa lauloi ennakolta? Usko siis sinäkin! Ota oppia 
Vapahtajasi äidiltä ja itseltään Vapahtajaltasi, joka kulki 
kärsimistään kohti ylistyslauluin. 

Laula ja usko, niin kohoat laulaen taivaaseen! 

JEESUKSEN MAALLINEN SUKU. 
I. NEITSYT MARIA. 

Mitä olivat oikeastaan nuo ihmiset, jotka Jumala va- 
litsi ainosyntyisen Poikansa maallisiksi vanhem- 
miksi? 

Niin, emme heistä paljoakaan tiedä, yhtä vähän kuin 
muistakaan pyhän historian henkilöistä. 

Evankeliumeissa on kaksi sukutaulua, joista toinen, Joo- 
sefin sukutaulu, Matteuksella ja toinen, jota pidetään Ma- 
rian sukutauluna, Luukkaalla. Juutalaiset panivat hyvin 
suuren painon tuollaisiin sukuluetteloihin ja niiden luotet- 
tavuuteen. Tarvitsee vain muistaa Mooseksen kirjat ja Aika- 
kirjat, joiden loputtomat sukuluettelot suorastaan kidutta- 
vat monia raamatunlukijoita. 

Matteuksen esittämä sukutaulu ulottuu taaksepäin ai- 
noastaan Aabrahamiin asti, sillä Matteushan kirjoitti evan- 
keliuminsa juutalaisille ja juutalaiskristityille. Sitävastoin 
Luukas, joka itse oli pakanakristitty, antaa sukutaulun ulot- 
tua kaikkien sukujen isään: Aadamiin, "joka oli Jumalan 
poika" — siis maalliseen ja taivaalliseen Isäämme saakka, 
niinkuin Jeesus oli totinen Jumala, syntynyt Isästä iankaik- 
kisuudessa, ja samalla totinen ihminen, syntynyt neitsyt 
Mariasta. Matteuksella on yhteensä 42 polvea sukutaulus- 
saan — kenties kummastuttaa saada kuulla, että Jeesuk- 
sen ajoista meidän päiviimme lasketaan vain 48 polvea. 

Raamattu ei muuten kerro mitään Joosefin tai Marian 
aikaisemmasta elämästä, mutta sitä enemmän on perintä- 
tiedolla kerrottavana. Mitä varsinkin Mariaan tulee, ovat 
katolisten kertomukset hänestä aivan loputtomia. 

Luukkaan esittämän sukutaulun mukaan Marian isän 
nimi oli Eli, joka merkitsee "Jumalani". Kun Joosefia 
Luuk. 3: 23 nimitetään Elin "pojaksi", on sen käsitettävä 

tarkoittavan vävypoikaa. Marian äidin nimi on perintätie- 
don mukaan ollut Anna, joka merkitsee "armorikas". Maria 
merkitsee "korotettu" — vertaa Marian ylistyslaulua: 
"Hän on korottanut alhaiset." Ensimmäinen Ma- 
ria, josta raamatussa puhutaan, on Mooseksen sisar. Heb- 
reankielellä tämä nimi on Mirjam. 

Mariasta puhutaan raamatun seuraavissa paikoissa: 
Matt. 1 ja 2; Luuk. 1 ja 2; Matt. 12: 46; 13: 55—56; Joh. 
2: 1 s.; 19: 25 s. ja viimeisen kerran Apt. 1: 14. 

Perintätieto kertoo, että hän oli 16-vuotias, kun Jeesus 
syntyi, siis noin 50-vuotias Jeesuksen kuollessa. Itsensä 
hänen sanotaan kuolleen 12 vuotta myöhemmin, siis vuon- 
na 45, jolloin hän oli 62 vuotias. 

Maria oli Jumalan valitsema pyhä neitsyt. Hänessä 
täyttyi ennustus, joka on Jesajan 7 luvussa: "Katso, neitsyt 
tulee raskaaksi ja synnyttää pojan ja antaa hänelle nimen 
Immanuel, mikä merkitsee: Jumala kanssamme. 

II. JEESUKSEN VELJET JA SISARET. 

Paavilaiset ovat olleet erittäin innokkaita väittämään, 
että Maria on synnyttänyt ainoastaan yhden lapsen. Sen- 
tähden he kieltävät, että Joosef ja Maria olisivat myöhem- 
min saaneet useampia lapsia. Niinkuin Jeesus ratsasti aasin 
varsalla, jonka selässä ei vielä kukaan ollut istunut, ja 
niinkuin hänen hengetön ruumiinsa laskettiin hautaan, jossa 
ei vielä kukaan ollut levännyt, samoin ei tämä neitseellinen 
sylikään saisi koskaan kantaa useampia lapsia maailmaan. 
Lutherillakin oli alussa sama käsitys, mutta hänhän olikin 
kasvatettu katolisen kirkon Marianpalvontaan. 

Myöhemmin hän kuitenkin palasi takaisin vanhimman 
kirkon käsitykseen, että Joosefilla ja Marialla oli useita 
lapsia, ja että "Jeesuksen veljillä ja sisarilla", joista puhu- 

taan esim. Matt. 12: 46 ja 13: 55, 56, tarkoitetaan hänen 
lihallisia sisaruksiaan eikä hänen kasvattiveljiään tai -sisa- 
riaan. 

Sana "ennenkuin" Matt. l:25:ssä ilmaisee ainakin 
epäsuorasti, että Joosef ja Maria saivat myöhemmin useita 
lapsia, ja äskenmainittujen paikkojen ohella puhutaan Jee- 
suksen veljistä myöskin Joh. 2: 12 ja 7: 3. Jeesuksen veljet 
eivät uskoneet häneen hänen maallisen vaelluksensa aikana, 
sikäli kuin kerrotaan Joh. 7:3 — 8. Mutta ylösnousemisensa 
jälkeen hän ilmestyi veljelleen Jaakobille (1 Kor. 15: 8), 
ja siitä hetkestä alkaen hänen veljensä kuuluivat apostolien 
joukkoon (Apt. 1: 14 ja 2: 1). Kun Sebedeuksen poika 
Jaakob v. 44 kuningas Herodes Agrippan käskystä teloitet- 
tiin, tuli Herran veli Jaakob, lisänimeltä "oikeamielinen", 
Jerusalemin seurakunnan johtajaksi (Apt. 12: 17; 15: 13; 
Gal. 1:19; 2:9). Joosefuksen kertoman mukaan hänet 
kivitettiin v. 62. Hän on kirjoittanut Uuden Testamentin 
vanhimman kirjoituksen, Jaakobin kirjeen, jossa hän nimit- 
tää itseään "Jeesuksen Kristuksen palvelijaksi" (Jaak. 
1:1), mikä on kaunis todistus siitä, että hän nöyryydes- 
sään ei tahtonut pöyhkeillä sukulaisuudellaan Jeesuksen 
kanssa — samoinkuin hänen veljensä Juudaskin kirjees- 
sään nimittää itseään vain "Jeesuksen Kristuksen palveli- 
jaksi ja Jaakobin veljeksi". Nimeltä tunnemme vielä kaksi 
Jeesuksen veljeä: Joosefin ja Siimonin. Muuten he ovat kui- 
tenkin — samoinkuin hänen sisarensakin — sangen vähän 
tunnettuja meille. 

Nyt on pyhästä perheestä jäljellä ainoastaan Joosef. 

Hänestäkin tiedämme kuitenkin sangen vähän. 

III. JOOSEF. 

Häntä on tapana . nimittää puusepäksi, kirvesmieheksi, 
ja se nimitys on meidänkin raamatunkäännöksessämme. Se 

ei kuitenkaan ole täysin alkukielen mukainen. Siellä käy- 
tetään nimitystä "tekton", jonka tunnemme sanasta arkki- 
tehti ja joka merkitsee alkukielessä yksinkertaisesti "käsi- 
työläistä". Minä puolestani olen samaa mieltä niiden 
kanssa, jotka otaksuvat hänen olleen rakennustyöläisen, 
s. o. muurarin. Rakennuspuu oli nimittäin melkein tuntema- 
ton pyhässä maassa. Lattialautoja ei tarvittu, kun lattia oli 
kovaksi tallattua savea ja ikkunoina oli tyhjät aukot. Katto 
saattoi olla tasainen, ja se oli tehty parrujen varaan asete- 
tuista risukimpuista, joiden päälle levitettiin savea, mikä 
poljettiin kovaksi ja peitettiin litteillä kivillä. Näin ollen 
oli helppoa murtaa se auki. — Mark. 2:4:ssä sanotaan: 
"He purkivat katon", kun he toivat halvatun miehen Jee- 
suksen tykö. — Toisinaan taas tehtiin kivinen holvikatto. 
Maassa oli niukalti metsiä ja puuaine täytyi suurella vai- 
valla ja tavattomin kustannuksin tuoda Libanonin seetrimet- 
sistä, jonka vuoksi temppeliä nimitettiin myös "Libanonin- 
metsähuoneeksi", koska siihen tarvittiin aivan mahdottomat 
määrät rakennuspuita (1 Kun. 7:2; 10:21; Jes. 22:8). 

Jeesuskaan ei käytä opetuksissaan mitään kirvesmiehen 
ammatista lainattua vertauskuvaa. Jos tahdotaan väittää 
Joosefin olleen kirvesmiehen sentähden, että Jeesus puhuu 
malasta (parrusta) omassa silmässä ja raiskasta (rikasta) 
lähimmäisen silmässä, niin yhtä hyvällä syyllä voisi sanoa 
hänen olleen räätälin, koska hän puhuu uuden paikan aset- 
tamisesta vanhaan vaatteeseen. 

Sitävastoin hän käyttää useita muurarinammatista otet- 
tuja kuvia. Hän esim. puhuu huoneen rakentamisesta kal- 
liolle (Matt. 7: 24 — 27), tornin rakentamisesta (Matt. 
21:33 ja Luuk. 14:28 — 30), kulmakivestä jonka raken- 
nusmiehet hylkäsivät (Matt. 21:42 — 44), temppelin ha- 
joittamisesta ja jälleen rakentamisesta (Joh. 2: 18 — 19) 
j.n.e. 

Kun Jeesusta itseään sanotaan (Mark. 6: 3) rakenta- 
jaksi, näyttää hän auttaneen Joosefia tämän ammatissa, jol- 
loin hänellä on ollut tilaisuutta havaita, että on "kaivet- 
tava syvään" (Luuk. 6: 48), aina kallioon asti, ja että on 
valittava hyvä kulmakivi. 

Vanha tarina kertoo, että Joosef kuoli vuonna 19, ja 
tähän voi viitata sekin, että häntä ei mainita silloin, kun 
Jeesuksen naapurit Nasaretissa luettelevat perheen muut 
jäsenet (Matt. 13: 54 — 56). 

Joosef on ilmeisesti kuulunut niihin maan hiljaisiin, 
jotka elävät elämänsä yksinäisyyteen vetäytyneinä. Uskol- 
lisesti hän kuitenkin hoiti saamaansa tehtävää, eikä niin- 
muodoin arastellut lähteä tuolle pitkälle, epävarmalle ja 
vaaralliselle Egyptin matkalle huolehtiakseen haltuunsa 
uskotusta kallisarvoisesta aarteestaan. 

Olemme jo maininneet, että Maria itse on aivan var- 
maan ensimmäisenä kertonut hänelle salaisuutensa. Se oli 
kuitenkin ankara isku hänelle, ja kun Maria samalla nousi 
ja lähti kiiruusti eteläänpäin Elisabetin luo, oli tämän 
rauhallisen kelpo miehen varmaan taisteltava sangen kova 
sisäinen taistelu yksin jäätyään. 

Matteus viittaa tähän joulusanoman kuvauksessaan, 
kun hän sanoo: "Mutta kun Joosef, hänen miehensä, oli 
hurskas, ja koska hän ei tahtonut saattaa häntä häpeään, 
aikoi hän salaisesti hyljätä hänet." Näiden sanojen takaa 
aavistaa sen taistelun, joka riehui hänen sydämessään. 
Hänen rakkautensa näytti tulleen petetyksi, mutta rakkau- 
den takana oli se, mikä on kaiken rakkauden pohjimmai- 
nen syy: luottamus, kunnioitus. Ja se ei ollut kadonnut. 
Hän ei voinut epäillä Marian vilpittömyyttä ja rehelli- 
syyttä. Mutta miten katkeria hetkiä tämä hyvä ja oikein 
ajatteleva sielu onkaan saanut viettää! Joskin Marian oli 

vaikea saada sanotuksi: "Katso, olen Herran palvelija- 
tar", niin ei varmaan Joosefinkaan ole ollut aivan helppo 
sanoa: "Katso, olen Herran palvelija!" 

Hänen tekemänsä päätös oli erittäin viisas ja hellä. Hän 
tahtoi aivan hiljaa vetäytyä syrjään, hän ei halunnut saada 
osakseen joittenkin "osaaottavien" ystävien sääliä — ja 
vahingoniloista ivaa selkänsä takana. Ja se oli hyvin hel- 
lästi tehty, sillä jos hän olisi tahtonut ilmiantaa hänet, jonka 
katsottiin kihlauksen kautta tulleen hänen lailliseksi vaimok- 
seen, olisi hänellä lain mukaan ollut täysi oikeus jättää hä- 
net tuomittavaksi, ja 5 Moos. 22: 23, 24 mukaan hänet olisi 
kivitetty kuoliaaksi. 

Mutta vaikka kerrotaankin, että Joosef oli päättänyt 
erota hänestä, ymmärrämme kuitenkin, että kyllä kai se oli 
vähän niin ja näin sen päätöksen suhteen, ja että taistelu rie- 
hui edelleen hänen sielussaan, sillä kerrotaanhan, että "kun 
hän tätä ajatteli", hänelle ilmestyi unessa Herran enkeli ja 
sanoi: "Joosef, Daavidin poika, älä pelkää ottaa luoksesi 
Mariaa, vaimoasi; sillä se mikä hänessä on siinnyt, on Py- 
hästä Hengestä." Siten Herra tarttui asiaan ja lähetti enke- 
lin viemään sanomaa kärsivälle, taistelevalle ystävälleen. 
Jumala on uskollinen eikä koskaan salli meitä kiusattavan 
yli voimiemme, vaan salliessaan kiusauksen tulla hän val- 
mistaa pääsönkin siitä, niin että voimme sen kestää (1 Kor. 
10: 13). Joosef alistui kuuliaisena Jumalan tahtoon, sillä 
me luemme: "Herättyään unesta Joosef teki niinkuin Her- 
ran enkeli oli käskenyt hänen tehdä ja otti vaimonsa luok- 
seen." 

Jos sinun, joka tätä luet, on taisteltava Joosefin taistelu 
tässä samassa tai jossakin muussa suhteessa, niin ota oppia 
tästä! Opi Joosefin tavoin olemaan valittamatta vaivojasi 
koko maailmalle. Opi kärsimään hiljaa, punnitse kaikki 
tarkoin, äläkä suotta hätiköi. 

Odota Herraa, kunnes hänen hetkensä on lyönyt, jolloin 
hän lähettää sinulle enkeliviestin. Se tulee, ja se tulee oi- 
keaan aikaan, siitä saat olla varma! 

Opi myös Joosefista nöyrästi ja hiljaa taipumaan siihen, 
mitä Jumala sanoo, sillä se on aina oikein. Ota paikkasi 
elämässä niin kuin Joosef teki. Sinun tulee aina olla siellä, 
mistä Jumala odottaa löytävänsä sinut. Sillä siellä, ja vain 
siellä on siunaus sinua odottamassa. 

Joosef häviää pyhästä historiasta, sittenkun hän on vie- 
nyt lapsen ja vaimonsa rauhalliseen kotiin Nasaretiin. 

Ristillään, kuoleman tuskassa, Jeesus otti hellät jäähy- 
väiset äidiltään — toisen pojan hän antoi hänelle lievityk- 
seksi, lohdutukseksi ja tueksi — , ja viimeisen kerran kuu- 
lemme puhuttavan Mariasta siinä kohden Apt. 1: 14, jossa 
kerrotaan siitä pienestä joukosta, joka yksimielisesti pysyi 
rukouksessa ja odotti tulevansa puetuksi voimalla korkeu- 
desta Herran lupauksen mukaan. Siellä olivat kaikki apos- 
tolit, Juudasta lukuunottamatta, "Marian, Jeesuksen äidin, 
ja muiden naisten kanssa ja Jeesuksen veljien kanssa". Sil- 
loin mainitaan Marian nimi viimeisen kerran. Mutta sehän 
olikin hyvä paikka, minkä hän oli löytänyt. 

Suhteemme rakkaihin omaisiimme on usein arimpia ja 
katkerimpia kohtia jumalanlapsen elämässä. Mutta sitäkin 
Jeesus on saanut kokea ennen meitä, hän, joka on kaikessa 
koeteltu niinkuin mekin — "kuitenkin ilman syntiä". 
Näissä kolmessa viimeisessä sanassa näemme katkeran ero- 
tuksen hänen ja itsemme välillä. 

Mutta meillä on myös se lohdutus, että Jeesuskin sai 
katkerasti kokea, että kukaan ei ole profeetta omalla maal- 
laan, mutta myöskin sen lohdutuksen, että mihin hän ei 
kyennyt eläissään, sen hän saavutti kuoltuaan. 

Hyvää siementä ei oltu kuitenkaan kylvetty suotta, ja 
Jumalan sana ei nytkään palaa tyhjänä takaisin. 

ADVENTTI. 

ALUN ALKU; 
JOHANNEKSEN JOULUSAARNA. 

On aina erittäin kiinnostavaa tutkia alkua, olipa sitten 
kysymyksessä suurten henkilöiden elämä tai suurten 
tapausten synty. Kun mies on saanut viran ja saavuttanut 
yhteiskunnallisen aseman, on hän harvoin yhtä kiinnostava. 
On opetettava lapsiaan historiallisuuden tajuntaan, totutet- 
tava heitä järjestelmällisyyteen ja järjestykseen sekä aiot- 
tamaan sanomalla "ensin", kun he ovat jotakin kokeneet 
ja tulevat kotiin siitä kertomaan. 

Luukas alottaa oikein — hän ryhtyy kirjoittamaan 
"tarkkaan tutkittuaan alusta alkaen kaikki". Hän kuiten- 
kin liikkuu mieluimmin pienemmissä piireissä, yksityisten 
ihmisten parissa Hebronin pappiskodissa ja hiljaisessa 
tuvassa Nasaretissa. 

Paavali on suurpiirteisempi. Hän puhuu "ajan täytty- 
misestä". Tähän sanontaan sisältyy paljon, mutta siitähän 
me jo olemme kuulleet. Paavali on myös selvillä siitä, että 
kaikella on juurensa iankaikkisuudessa, esim. kun hän sa- 
noo, että "Jumala on ennen maailman perustamista meidät 
Kristuksessa valinnut olemaan pyhät ja nuhteettomat edes- 



37 



sään, rakkaudessa edeltäpäin määräten meidät lapseuteensa 
Jeesuksen Kristuksen kautta, oman tahtonsa mielisuosion 
mukaan". (Ef. 1:4, 5.) 

Mutta kaikkein parhaiten alottaa kuitenkin Johannes. 
Hänen lähtökohtanaan on todella alku, vieläpä alun alku. 
Melkein päätä huimaa, kun hän ottaa meidät kotkansiivil- 
leen ja kohoaa pilviä kohti. Hänen evankelistasymboolin- 
sahari on kotka, jonka sanotaan voivan katsoa aurinkoon 
sokaistumatta. 

Niin hän sitten alottaa evankeliuminsa tällä omituisella 
ja syvämietteisellä proloogilla (runollisella esityksellä), 
jota on tutkittu niin rajattomasti sen sisällyksen selittämi- 
seksi, mikä on niin pohjattoman syvä ja niin huimaavan 
korkea kuin iäisyys itse. 

"Alussa oli Sana", sanoo Johannes, "ja Sana oli Juma- 
lan tykönä, ja Sana oli Jumala. Hän oli alussa Jumalan 
tykönä. Kaikki on saanut syntynsä hänen kauttaan, ja ilman 
häntä ei ole syntynyt mitään, mikä on syntynyt. Hänessä 
oli elämä, ja elämä oli ihmisten valo." 

Kas, siinä on alkua kerrakseen! Sa on totisesti toinen 
jouluevankeliumi kuin mihin me olemme tottuneet ja se 
kenties tuntuu meistä aluksi vähän omituiselta ja vieraalta. 
Tässähän ei ole Betlehemin härkää eikä aasia, vaan meidät 
kohotetaan ylös, ei vain siihen alkuun, jolla raamattu muu- 
toin alkaa: "Alussa Jumala loi taivaan ja maan", vaan pal- 
jon korkeammalle, paljon kauemmas taaksepäin, aina itse 
ikuisuuden alkuun asti — jolla luonnollisesti ei ole mitään 
alkua; mutta sitä me ajan lapsina emme voi ensinkään 
käsittää. 

Niin paljon me kuitenkin ymmärrämme, että Johannes 
tahtoo sanoa meille tällä, että Jeesus Kristus itse on Juma- 
lan elävä sana, jonka kautta kaikki on syntynyt. Tässä siis 
puhutaan sekä Jeesuksen Kristuksen ennaltaolosta — pre- 

existensistä — että hänen jumaluudestaan. Johannes har- 
rastaa aina suuria käsitteitä, hänellä on ihmeellinen kyky 
muodostaa notkeita sanoja ja kekseliäitä sanontatapoja, 
jotka tarttuvat lujasti mieleen ja jotka henkevyydellään ja 
syvyydellään tulevat kuvastamaan sukupolvien elämää ja 
ajatuksia. Johannes sanoo, että Sanassa oli "elämä", ja elä- 
mä oli "ihmisten valo". Ja sehän on oikein, sillä ilman 
sanoja ihmiselämä on kuin kuollut. Tosin voi puhua sekä 
silmillä että käsillä. Silmät voivat säkenöidä murhaavaa 
vihaa, kiilua vahingonilosta, hymyillä ystävällisesti tai sä- 
teillä rakkautta. Kädet voivat puristua nyrkkiin vihassa tai 
avautua rakkaudessa, mutta vasta sanojen mukana tulee elä- 
mää, ja elämän mukana seuraa valoa maailmaan. Sen 
voimme nähdä vanhasta Sakariaasta, joka oli mykkä heikko- 
uskoisuudessaan. 

Luomisen kautta Sana ilmentyi ulospäin, se Sana joka 
alussa oli "Jumalan tykönä", s. o. sisäisessä suhteessa Ju- 
malaan, elämän yhteydessä hänen kanssaan. Sana oli iäi- 
syydestä asti Jumalan tykönä ja oli itse Jumala, niinkuin 
Jeesuskin maallisen elämänsä lopussa sanoo ylimmäis- 
papillisessa esirukouksessaan: " — jotta näkisivät minun 
kirkkauteni, jonka annoit minulle, koska olet rakastanut 
minua ennen maailman perustamista" (Joh. 17:24). 

Mutta kun Johannes jatkoksi sanoo: "Sana tuli lihaksi 
ja asui meidän keskuudessamme", niin silloin olemme taas 
hänen kanssaan Betlehemin seimellä, missä Jeesuslapsi hy- 
myilee vastaamme. Hän "asui", sanotaan, — oikeastaan 
sana merkitsee: "Hän otti asuntonsa" tai "Hän pystytti 
telttansa" keskuudessamme. Vertauskuva on otettu vanhan 
liiton päivien taberna akkelistfl^ jossa Herra Jumala siihen 
aikaan ilmaisi kirkkautensa. Nyt — ■ sanoo Johannes — me 
katselimme täällä hänen kirkkauttansa, "kirkkautta sellaista 

kuin ainokaisella Pojalla on Isältä, ja hän oli täynnä armoa 
ja totuutta". Hän pystytti telttansa keskuuteemme vähäksi 
aikaa, aivan kuin sinä ja minä asumme vähän aikaa siinä 
teltassa, jota nimitämme ruumiiksemme, kunnes hopealanka 
jonakin päivänä taittuu ja telttamme hajoaa. Autuas silloin 
hän, joka Paavalin kanssa voi riemuita: "Sillä me tie- 
dämme, että jos ruumiimme, tämä maallinen majamme 
hajoitetaankin maahan, meillä on asumus Jumalalta, ian- 
kaikkinen maja taivaissa, joka ei ole käsin tehty" (2 Kor. 
5:1). 

Mutta nyt saat Johannekseltakin tuon vanhan jouluky- 
symyksen: Otitko hänet vastaan ja annoit hänelle asunnon 
oman sydämesi teltassa? Luukas sanoo, että silloin heille 
ei ollut sijaa majatalossa, ja Johannes yhtyy tähän ja sanoo 
katkeran kaihomielisesti: "Maailmassa hän oli, ja maailma 
on hänen kauttaan saanut syntynsä, ja maailma ei häntä 
tuntenut. Hän tuli omaansa, ja hänen omansa eivät ottaneet 
häntä vastaan." Mutta entäpä sinä . . . otitko sinä hänet 
vastaan? 

Oli kaksi asiaa, jotka vastustamattomasti ja ikuisiksi 
ajoiksi sitoivat Johanneksen sydämen häneen. 

Ensimmäinen oli tämä: "Ja me katselimme hänen kirk- 
kauttaan." 

Niin, silloin vaadittiin hyviä silmiä sitä näkemään — 
ja niin se on vieläkin. Ylipapit ja Pilatus eivät voineet sitä 
nähdä, päinvastoin, ja ulkonaisesti hänessä ei ollut mitään 
kirkkautta katseltavana, ei silloin, kun hän syntyi tallissa 
eikä silloin, kun hän "köyhänä ja ylenkatsottuna kulki 
täällä ristin tietä." Hänessä täyttyi Jesajan sana: "Hänellä 
ei ollut muotoa eikä kauneutta, ja me näimme hänet, mutta 

hänellä ei ollut sitä muotoa, että me olisimme häneen mie- 
listyneet" (Jes. 53:2). 

Maailman ihanuutta ei ole lähimainkaan niin vaikea 
huomata. 

Ei ollut vaikea huomata sitä esim. silloin, kun Napo- 
leon Suuren pieni keisariprinssi syntyi 1811. Satayksi 
tykinlaukausta ilmoitti tuon iloisen tapahtuman ja P.iriisin 
kaupunki lahjoitti vastasyntyneelle prinssille komean keh- 
don, joka oli tehty pakotetusta hopeasta. Siro pylväs kan- 
natti kultamusliinista tehtyä verhoa, johon oli kudottu kul- 
taisia mehiläisiä, ja kaikkein ylinnä oli pakotetusta kullasta 
valmistettu Ranskan keisarikotka, joka levitti siipensä pie- 
nen prinssin ylitse. 

Kas, siinä oli komeutta, joka oli kyllin arvokasta keisa- 
rin pojalle. 

Mutta kun taivaan kuningaspoika syntyi, niin silloin ei 
nähty tällaista loistoa. Keisari Augustuksen palatsi Roo- 
massa ei saanut kunniaa vastaanottaa häntä suojiinsa, ja 
muutenkin kaikki kävi aivan huomaamatta. 

Mutta keisariprinssin loisto rupesi pian himmenemään. 
Hänestä tuli toimeton uneksija, — Reichstadtin (=rikkaan 
kaupungin) herttuaksi häntä nimitettiin; ainoastaan 21 vuo- 
den ikäisenä hän kuoli keuhkotautiin suorittamatta ainoa- 
takaan mainetekoa tai lausumatta yhtään sanaa, jonka 
jälkimaailma muistaisi. 

Jeesus — niin, hänkään ei elänyt vanhaksi. Hänellä ei 
ollut koskaan mitään rikasta kaupunkia, — hänellä ei edes 
ollut, mihin olisi voinut kallistaa päänsä. Sitävastoin hän 
oli toimintatarmoinen, hänen muistonsa liekehtii kuin tuli- 
patsas ja vähentymättömällä arvovallalla kaikuvat hänen 
sanansa vielä tänäkin päivänä. 

Noiden vastustamattomien silmien kohtaaminen ja tuon 
voimallisen äänen kuuleminen — se on hänen kirkkautensa 
katselemista. 

Ja se muuttaa ihmisen. "Niille kaikille", jotka ottivat 
hänet vastaan, sentähden että näkivät hänen kirkkautensa, 
"hän antoi oikeuden tulla Jumalan lapsiksi, niille, jotka 
uskovat hänen nimeensä; ja ne eivät ole syntyneet verestä 
eikä lihan tahdosta eikä miehen tahdosta, vaan Jumalasta." 

Niin, tähän todellakin vaaditaan voimaa Jumalalta. 

Että olemme syntyneet verestä, lihan tahdosta ja miehen 
tahdosta, sen on kyllä kukin meistä saanut tuskalla tun- 
tea. Veri kuohuu meissä ja ajaa meitä kiivauteen, vihaan 
ja katkeruuteen. Liha hallitsee pyyteillään ja himoillaan, 
ja ihmistahto uhmaa hallitsemishalullaan — mistä löydät- 
kään sen voiman, joka niitä hillitsee? Mene eduskunnan 
istuntoon — sieltä et sitä löydä; mene pörssikeinottelijain 
luo, joilla on rahavalta hallussaan, mene suurvaltain luo, 
joilla on pistimiä ja tykkejä, mene tieteen suurmiesten luo, 
— kukaan näistä ei tiedä mitään neuvoa. Mutta kaikille 
niille, jotka ottivat hänet vastaan, hän antoi voimaa, voi- 
vuvoimaa, synnin ja saatanan vallasta pelastavaa voimaa, 
tulla Jumalan lapseksi. 

Hän antaa kasteessa uudestisynnyttävää voimaa, jonka 
kautta sukupolvemme turmeltuneet laihot saavat uutta kas- 
vuvoimaa, synnin ja saatanan vallasta pelastavaa voimaa, 
kaikesta lihan saastutuksesta puhdistavaa voimaa, suoje- 
levaa voimaa, niin että jaksamme kestää vaikeudet, ja py- 
hittävää voimaa, niin että Jeesus voi ottaa asuntonsa meissä. 

Jeesuksella on kaikki tämä voima, ja siinä hän ilmentää 
kirkkautensa — suuri Betlehemissä, suurempi maallisessa 
elämässään, suurin Golgatan ristillä. 

Toinen oli se, sanoo Johannes, että me katselimme hä- 
nen kirkkauttaan, ja hän oli täynnä armoa ja totuutta. 

Juuri tämä tuottaakin niin monelle vaikeutta. Ori niin 
vaikeaa tulla kyllin pieneksi polvistuakseen seimen lapsen 
eteen. On niin vaikeaa saada oma suuruutensa kokonaan 
kukistetuksi ja tulla kyllin köyhäksi antaakseen pelastaa 
itsensä pelkästä armosta. 

Tämä taas johtuu siitä, että on niin vaikea tulla täysin 
totuudenmukaiseksi. Me olemme niin tapuvaisia keksimään 
verukkeita. Meillä on kaikilla naamio, ja- toinen ei voi 
nähdä toista sen pitemmälle kuin hampaisiin asti. Kun 
vanha keisari Augustus, joka oli suuri epäilijä, oli aivan 
viimeisillään, sanotaan hänen lausuneen: "Näytelmä on 
lopussa, taputtakaa käsiänne, ystäväni! Enkö olekin näy- 
tellyt osaani hyvin?" 

Mutta toiselta puolen totuudella on aina ollut vastusta- 
maton vetovoima niihin, jotka itse ovat totuudesta. Jeesus- 
han sanoi Pilatuksellekin: "Jokainen, joka on totuudesta, 
kuulee minun ääneni." Totuus tekee ihmisen voimak- 
kaaksi, vieläpä voittamattomaksi, sillä se tekee hänet voi- 
makkaaksi sisältäpäin. 

Tämä totuudentarve se sitoi apostolitkin eroittamatto- 
masti Jeesukseen. Vain yhdestä tuli luopio, siksi että hän 
ei ollut totuudesta. 

Totuus johtaa kuitenkin ihmisen ehdottomasti alas nöy- 
ryyden syviin laaksoihin. Jos tahdot olla täysin totuuden- 
mukainen, täytyy sen tehdä sinut nöyräksi. Mutta nöyryys 
taas synnyttää armon tarpeen, ja nöyryyden laaksossa kas- 
vaa armon ruusuja. Sentähden nämä kaksi käsitettä ovat 
eroittamattomasti toisiinsa yhdistetyt: täynnä armoa ja 
täynnä totuutta. 

Senvuoksi Johannes lopettaa jouluevankeliuminsa sano- 
malla: "Hänen täyteydestään me kaikki olemme saaneet, 
ja armoa armon lisäksi." 

Hän alottaa korkealla pilvissä, itse iankaikkisuudessa, 
ja lopettaa armon laaksossa. Siinä on tie syntiselle. 



lemme kuulleet kuvailtavan alun alkua, niinkuin 



\^/ Johannes sen tekee, olemme saaneet tietää, mitä 
Matteus kertoo Joosefin taistelusta ja kuuliaisuusvoitosta, 
Markuksen sivuutamme valitettavasti hyvin kevyesti tässä 
yhteydessä, hänellä kun ei ole ensinkään jouluevankeliu- 
mia. Hän on erinomainen kertoja, ja hän tosin alottaa: 
"Jeesuksen Kristuksen, Jumalan Pojan evankeliumin alku", 
mutta huomaammekin, että alkuna hänellä on Johannes 
Kastajan saarna erämaassa. Esihistoriaa kohtaan Markuk- 
sella — tahi toimintatarmoisella Pietarilla, joka seisookin 
Markuksen evankeliumin takana, evankelistasymboolinaan 
leijona — ei valitettavasti näytä olleen vähintäkään mielen- 
kiintoa. 

Jäljelle jää siis enää Luukas. On kuitenkin hyvä, että 
edes yhdellä neljästä evankelistasta oli tuota loistavaa ja 
välttämätöntä, mutta niin harvinaista historiallisuuden ta- 
juntaa. Juuri siksi, että niin monella ei ole ensinkään tai on 
aivan liian vähän tätä tajuntaa, on meidän tietämyksessäm- 
me menneistä ajoista niin surullisen monta aukkoa. Sentäh- 




JOULUEVANKELISTA. 

den eitä monet taiteilijat ovat jättäneet varustamatta nimi- 
merkillään taulujaan, saamme kerran toisensa jälkeen tau- 
lukokoelmia katsellessamme nähdä merkinnän: Tekijä tun- 
tematon. Kun olemme niin pintapuolisia ja ulospäin tähtää- 
viä, tietävät hyvin harvat meistä mitään sukunsa arvosta. 
Miten usein olenkaan katunut, etten koettanut saada isääni 
aivan toisella tavalla kertomaan omasta kodistaan ja omista 
vanhemmistaan. Mutta kun isäni kuoli, olin vielä verrattain 
nuori ja niin kiinnostunut tulevaisuuteen, ettei minulla ollut 
juuri ensinkään menneisyyden tajuntaa. Yhtäkkiä havaitsee 
olevansa miehuutensa täydessä voimassa, jonka kuluttaa 
nopeasti ja ajattelematta, niin ettei oikeastaan huomaakaan 
sitä. Sitten saa itsekin lapsia ja on kaikesta sydämestään 
kiinni noiden ihmelapsien kasvattamisessa. Vasta kun on 
päässyt viisikymmenluvun oikealle puolelle ja nähnyt, että 
noista ihmelapsista tulikin vain aivan tavallisia pieniä pyö- 
riä elämän suureen koneistoon, vasta silloin alkaa kiinnos- 
tua alkujuuriinsa ajassa taaksepäin. Yhä voimakkaammin 
astuu esiin kuva isästä ja äidistä, lapsuuskoti tulee yhä sä- 
teilevämmäksi muistojen loisteessa. Mutta voi — isä on jo 
kuollut ja äidin muisti on heikentynyt; ja siitä johtuvat 
"aukot" tietämyksessämme. 

Kuvaavan esimerkin siitä, mitä historiallisuuden tajun- 
nan puute voi aikaansaada, tarjoaa erään tanskalaisen piis- 
pan viimeisen leposijan paikka. Hän kuoli 1764 — eihän 
siitä nyt vielä ole niin hirveän kauan — ja hänet haudat- 
tiin erääseen tuomiokirkkoon. Tietysti kaikki sen kaupun- 
gin asukkaat silloin tiesivät, millä kohdalla tuomiokirkossa 
heidän arvossapidetty piispansa lepäsi! Sitten he vähitellen 
kuolivat, yksi toisensa jälkeen, ja lopulta kuoli viimeinen- 
kin, joka tiesi haudan paikan. Mutta kun kukaan eloonjää- 
neistä ei ollut häneltä sitä kysynyt, vei hän tietonsa muka- 
naan hautaan, ja nyt on kyllä piispan kuvapatsas tuomio- 

kirkon ulkopuolella, mutta kukaan ei tiedä, missä kohden 
hänen hautansa on kirkossa. 

Evankelista Luukas, joka oli oppinut mies — sillä- 
kin voi olla joskus merkitystä! — tajusi kaikeksi onneksi 
historiallisen yhtenäisyyden merkityksen. Kun hän ryhtyi 
kertomaan, päätti hän senvuoksi tehdä sen vasta "tarkkaan 
tutkittuaan alusta alkaen kaikki", jonka jälkeen hän aikoi 
kirjoittaa kaikki "järjestyksessään". Niin hän sanoo "arvoi- 
salle Teofilukselle", joka perintätiedon mukaan oli ylhäi- 
nen mies Syyrian Antiokiasta ja jolle hän on omistanut 
sekä evankeliuminsa että toisenkin kirjansa, jota nimitäm- 
me "Apostolien teoiksi", mutta jonka nimenä pitäisi olla 
"Pyhän Hengen teot". 

Kun Luukas evankeliuminsa alussa sanoo, että "monet 
ovat ryhtyneet tekemään kertomusta meidän keskuudes- 
samme täytäntöön käyneistä tapahtumista, sen mukaisesti 
kuin meille ovat kertoneet ne, jotka alusta asti ovat omin 
silmin ne nähneet ja olleet sanan palvelijoina", ei hän näistä 
"monista" ole missään tapauksessa voinut tuntela muita 
meidän apostoleistamme kuin Markuksen ja Matteuksen. 
Johannes näet kirjoitti evankeliuminsa paljon myöhemmin 
kuin Luukas. Kuten sanottu, ei Markus kerro mitään alusta, 
ja Matteuksen kuvaus voisi kyllä tarvita täydentämistä. 
Keitä nämä "monet" muuten ovat, sitä emme tiedä. Vielä 
yksi aukko tietämyksessämme! Onhan totta, että meillä on 
muutamia apokryfisiä evankeliumeja, mutta ne ovat arvot- 
tomia ja täynnä mauttomia satuja. 

Luukkaasta siis tuli meidän varsinainen adventti- ja 
jouluevankelista. Hänen nimensä on todennäköisesti lyhen- 
nys latinalaisesta nimestä "Lukanus", joka johtuu sanasta 



46 



"lux" ja merkitsee "loistavaa". Luukas onkin kaikella tar- 
molla koettanut tunkeutua menneisyyden pimeyteen niin- 
kuin pyhä valonheittäjä. Paljon hän on löytänytkin, ja siitä 
olemme hänelle kiitollisia, mutta olisimme kuitenkin mie- 
lellämme tahtoneet tietää ja kuulla vielä enemmän. 

Luukkaasta itsestäänkään emme tiedä mitään muuta, 
kuin että hän seurasi Paavalia tämän matkoilla ja että hän 
oli lääkäri (Koi. 4: 14). Eräs vanha tarina kertoo, että hän 
oli kotoisin Antiokiasta ja että hän "vaipui kuolon uneen 
pyhässä Hengessä" 84 vuoden ikäisenä Makedoniassa. 
Erään toisen perintätiedon mukaan hän oli myös maalari. 
Hänen evankelistasymboolinsa on härkä, ja sehän sopii hy- 
vin yhteen sen kanssa, että hän aloittaa evankeliuminsa ta- 
pahtumilla tallissa. 

Hänen evankeliuminsa on todennäköisesti kirjoitettu 
vasta noin vuonna 70 Jerusalemin hävityksen jälkeen. 

Hänen tietojensa päälähteenä on luonnollisesti ollut 
Maria. Jos se perintätieto on oikea, joka kertoo Marian 
kuolleen vuonna 45, kaksitoista vuotta Jeesuksen kuoleman 
jälkeen, ei hän kuitenkaan ole tavannut häntä henkilökoh- 
taisesti, koska Luukas siihen aikaan ei varmaankaan ollut 
vielä joutunut kosketuksiin kristinuskon kanssa. Tämä ta- 
pahtui nimittäin vasta Paavalin toisen suuren lähetysmat- 
kan aikana, vuosina 52 — 55, jolloin Luukas — kenties hoi- 
taakseen sitä silmätautia, joka Paavalia Gal. 4: 13, 14 
mukaan vaivasi — seurasi häntä ja vähän myöhemmin itse- 
kin sai silmänsä auki näkemään Jumalan ihmeellistä valoa, 
niin että hän vasta silloin tuli vastaamaan nimeään ja hä- 
nestä tuli todellinen valonlevittäjä. 

Joka tapauksessa hän on kuitenkin myöhemmin, seura- 
tessaan Paavalia tämän viimeisellä matkalla Jerusalemiin, 
helluntain aikoihin vuonna 59 tavannut siellä Herran veljen 
Jaakobin (Apt. 21: 15 — 19). Siellä hänellä sii9 oli ensi- 

kädenlähde. Jaakob oli varmaan vanhin Joosefin ja Marian 
lapsista, koska hänet mainitaan ensimmäisenä veljeksistä 
(Matt. 13:55, 56); joka tapauksessa hän oli henkisesti 
huomattavin heistä, koska Jeesus ylösnousemisensa jälkeen 
ilmestyi erikoisesti hänelle (1 Kor. 15:8). Myöhemmin 
hänestä tuli Jerusalemin seurakunnan itseoikeutettu johtaja 
ja esimies (Apt. 12: 17; 15: 13). Luukas ei siis luultavasti 
ole turhaan kääntynyt hänen puoleensa, joskin hänellä ken- 
ties on ollut muitakin lähteitä. 

Maria saa joka tapauksessa kunnian siitä, että hän on 
ollut päätiedonlähteenä. Ei vähemmän kuin kaksi kertaa 
— 2: 19 paimenten käytyä Jeesuslasta katsomassa ja 2: 51 
Jeesuksen ollessa kahdentoistavuotiaana temppelissä — 
Luukas nimittäin huomauttaa, että Maria kätki nämä sanat 
ja tutkisteli niitä, eikä vain mielessään vaan — todella äi- 
dillisesti — "sydämessään". 

Se on myös oikea tie kullekin meistä, jos tahdomme 
tulla jouluevankelistoiksi. Pankaamme liikkeelle historial- 
linen tajuntamme ja tutkikaamme kaikki Jeesuksesta oikein 
alusta alkaen, järjestyksessään. Kätkekäämme myös se sy- 
dämeemme ja tunnustakaamme se suullamme. 

SAKARIAS JA ELISABET. 



Meillä on nyt ollut puheena monta alkua, joista toi- 
nen ulottuu toistaan kauemmas taaksepäin, sillä 
koko joulukertomushan on alkukertomus. Mutta ennenkuin 
tulemme varsinaiseen alkuun jouluyönä, on meidän vielä 
opittava tuntemaan kolme adventtihenkilöä, ja niistä kertoo 
tietenkin uskollinen jouluevankelistamme Luukas. Ne ovat 
vanha pappisperhe Sakarias ja Elisabet ja heidän lapsensa 
Johannes Kastaja. Heistä kerrotaan Luukkaan ensimmäi- 
sessä luvussa. 

David oli menetellyt erinomaisen viisaasti jakaessaan 
koko papiston 24 osakuntaan, niinkuin kerrotaan 1 Aikak. 
23 : 6. Papithan kuuluivat Leevin sukuun, eivätkä olleet saa- 
neet mitään itsenäistä perintöosaa, kun maa jaettiin toisten 
sukujen kesken. Mutta Daavid oli sitten jakanut heidät 24 
osakuntaan, joiden tuli suorittaa palvelusta viikko kerral- 
laan, siis kahdesti vuodessa, Jerusalemin pyhäkössä. 
Muuna aikana he asuivat hajallaan ympäri maan, joten 
he ikäänkuin muodostivat kokonaisen sarjan jumalanpelon, 
järjestyksen ja siveellisyyden lujia linnoituksia. Luonnol- 
lisesti he useimmiten huolehtivat paikallisesta synagogapal- 
veluksesta. 

Valitettavasti Luukkaan historiallisuuden tajunta ei 
tässä kohden ollut riittävä; tahi myös hänen ei ole onnistu- 
nut löytää lähteitä voidakseen tarkalleen määritellä, missä 
Sakarias ja Elisabet asuivat. Hän sanoo vain, että he asui- 
vat "vuorimaassa eräässä Juudan kaupungissa" Perintä- 
tieto on sitten väittänyt, että paikka oli Hebron. 

Luukas ei kuitenkaan kerro sitä historiallisesta mielen- 
kiinnosta heihin, vaan sen saamme tietää vain pienenä reu- 

nahuomautuksena, kun hän puhuu siitä, mihin Maria mat- 
kusti tervehtimään vanhaa naissukulaistaan. Mitä heihin 
itseensä tulee, kiiruhtaa Luukas sellaisella vauhdilla suuria 
hengellisiä tapahtumia kohti, että hän kokonaan unohtaa 
maantieteelliset paikat! — Pappisperheen jäsenten nimet 
saamme kuitenkin tietää: Sakarias ja Elisabet. Niinkuin 
kaikilla israelilaisilla nimillä, on näilläkin erityinen mer- 
kityksensä, ja tässä suhteessa se oli hyvinkin symboolinen. 
Yleensä aika oli kuollutta ja synkkää. Kokonaista 400 
vuotta Jumala ikäänkuin oli ollut aivan hiljaa. Ennustuk- 
sen lähde oli suljettu, eikä Israelissa ollut esiintynyt ainoa- 
takaan profeettaa sitten Malakian päivien. 

Mutta nyt oli ilmestyksen aika ja ilmestys tuli vanhalle 
pappisperheelle, jonka jäsenten nimet merkitsevät: "Juma- 
la muistaa" ja "Jumala on valani". Sen Sakarias oli ym- 
märtänytkin, jonka tähden hän myöhemmin kiitosvirres- 
sään sanoo, että Jumala oli tehnyt tämän "muistaaksensa 
pyhää liittoaan, sitä valaa, jonka hän vannoi Aabraha- 
mille". Ja täten koittivat taas virvoituksen ajat kansalle. 

He olivat rakastettavaa väkeä, joilla varmaan oli hauska 
koti. He saavat sen tunnustuksen, että "he olivat molemmat 
vanhurskaita Jumalan edessä, vaeltaen kaikissa Herran käs- 
kyissä ja säännöksissä nuhteettomina" Yksi kuitenkin 
puuttui: heillä ei ollut lasta. 

On aina onnetonta, kun avioliitossa ei ole ensinkään 
lapsia, sillä silloin tulee houkutelluksi hemmoittelemalla 
pilaamaan toisensa, tulee helposti hiukan omituiseksi ja 
itsekkääksi ja saa niin monta raihnaisuutta. He olivat sen- 
tähden molemmat hartaasti rukoilleet Jumalaa, että hän 
antaisi heille lapsen. Luultavasti he ovat sitä usein yhdessä 
rukoilleet — ainakin kumpikin erikseen. 

Nyt he olivat kuitenkin lopulta menettäneet kaiken toi- 
von, sillä he olivat molemmat iäkkäitä, kuten Sakarias sa- 
noo enkelille: "Minä olen vanha ja vaimoni on jo käynyt 
iäkkääksi." Niin rutivanhoja he eivät kuitenkaan olleet 
kuin kenties sangen yleisesti otaksutaan; arvellaan näet, 
että he olisivat olleet lähes niin vanhoja kuin Aabraham ja 
Saara, jotka olivat liki sadan vuoden ikäisiä. Sakarias ei 
ole voinut olla yli 50 vuoden, koska papit siinä iässä ero- 
sivat palvelusvirastansa (4 Moos. 8: 25), johon he saivat 
astua 30 vuotta täytettyään. Elisabet kai oli maan tavan 
mukaan jonkun verran nuorempi. 

Nyt tapahtui kuitenkin niin, että osakuntansa palvelus- 
vuoroa noudattaen — Abiaan päivävuoro oli kahdeksas 
järjestyksessään — Sakariaan täytyi lähteä pienestä lämpi- 
mästä pesästään ja matkustaa Jerusalemiin. Elisabet var- 
maan antoi hänelle monta varoitusta matkan varalle, ke- 
hoittaen hänen olemaan varovaisen, välttämään vetoa ja 
kylmää, ettei vain mitenkään vilustuisi j.n.e. Hänellähän 
ei ollut muita "lapsia", ja äidinsydänhän tuntee aina tar- 
vetta varoittaa. 

Sakarias saapui onnellisesti Jerusalemiin, ja virantoi- 
mitus sujui totuttuun tapaan. Joka päivä papit heittivät 
arpaa siitä kuka suorittaisi jumalanpalvelusmenot. Ja niin 
lankesi arpa eräänä päivänä Sakariaalle, että hänen oli 
mentävä Herran temppeliin suitsuttamaan. Tämä uhri toi- 
mitettiin kaksi kertaa päivässä: aamuisin ja iltahämärässä, 
s. o. kello kolmen ja kuuden välillä (2 Moos. 30: 7 — 8). 

Suitsutusuhri on rukouksen vertauskuva. Ilm. 8: 4 sa- 
notaan: "Suitsukkeen savu nousi pyhien rukousten kanssa 
enkelin kädestä Jumalan eteen", ja Davidkin jo rukoili: 
"Kelvatkoon rukoukseni sinun edessäsi suitsutusuhriksi" 

(Ps. 141: 2). Sentähden oli vallalla sellainen tapa, että kun 
pappi meni temppelisaliin, missä alttari sijaitsi, toimitta- 
maan suitsutusuhria, kokoontui usein suuri joukko, joka 
"oli suitsutuksen aikana ulkopuolella rukoilemassa". 

Ja nyt — rukouksen pyhänä hetkenä — tapahtui ihme. 
Suitsutusalttarin oikealle puolelle ilmestyi äkkiä enkeli 
Gabriel. Hän alotti tavallisin rauhoittavin tervehdyksin: 
"Älä pelkää!" Sitten seuraa lupaus: "Rukouksesi on 
kuultu, ja vaimosi Elisabet on synnyttävä sinulle pojan, ja 
sinun on pantava hänen nimekseen Johannes." — Vieläpä 
uudelle ajalle symbolinen nimi, sillä Johannes merkitsee: 
"Jumala on armollinen." — Herran nasiiri hänestä on 
tuleva, viiniä hän ei ole juova, mutta sen sijaan hän on 
tuleva täyteen parempaa voimaa, Pyhää Henkeä, jo äitinsä 
kohdussa. Sentähden hän on myös tekevä suuria tekoja ja 
kääntävä monta Israelin lapsista Herran, heidän Jumalansa 
tykö. 

Se oli totisesti sanoma, joka voi saada miehen menettä- 
mään malttinsa, ja senvuoksi ymmärtääkin hyvin, miksi 
Sakarias vähän epäillen kysyy: "Mistä voin sen tietää?" 

Kenties joidenkin mielestä tuo vanha pappi tuntuu hiu- 
kan naurettavalta, kuri hän on ensin kauan ja hartaasti ru- 
koillut, mutta kuitenkin epäilee saadessaan kuulla, että hä- 
nen rukouksensa on kuultu. Tässä suhteessa olivat kuitenkin 
ensimmäiset "kulta-kristityt" hänen kaltaisiaan, sillä hekin 
saattoivat rukoilla hartaasti esim. Pietarin vapauttamista 
vankilasta, mutta sittenkun olivat saaneet tiedon, että heidän 
rukouksensa oli kuultu, että Pietari seisoi portin takana, he 
sanoivat palvelustytölle: "Sinä houraat" (Apt. 12: 15). 
Ja mitä kuhunkin meistä tulee, niin eiköhän meillä liene 
syytä ensin lakaista puhtaaksi omien portaittemme edusta 
ennenkuin ryhdymme ivaamaan Sakariasta hänen heikko- 
uskoisuutensa vuoksi? 

Enkeli sitävastoin otti asian tavattoman vakavasti. 
Heikkouskoisuus on kauhea synti, pahin kaikista, sillä se 
juontaa juurensa perkeleestä, tuosta viettelevästä houku- 
tuksesta: "Olisiko todella Jumala sanonut?" ja se vie var- 
maan ihmisen saatanan valtaan. 

Sentähden enkeli nuhteli ankarasti vanhaa pappia. Py- 
hällä arvokkuudella hän saattoi Sakariaan tietoon, että 
hän — Gabriel — joka seisoi Jumalan edessä, ei suinkaan 
puhu joutavia. Tämänhän olisi pitänyt olla ilosanoman si- 
nulle, ja se siitä lopulta tuleekin, sillä kaikki mitä Jumala 
on päättänyt, tapahtuu; mutta sinulle siitä tulee samalla 
rangaistussanoma, sillä sinä tulet puhumattomaksi epäus- 
koni tähden. 

Näin sanoen enkeli lähti hänen luotaan. Tämä ilmoitus 
ei siis päättynyt niin sopusointuisesti kuin se, jonka Gab- 
riel puoli vuotta myöhemmin vei neitsyelle Nasaretiin. 

Kansa, joka ulkopuolella odotti Sakariasta, tuli levot- 
tomaksi ja ihmetteli, että hän niin kauan viipyi. Mitähän 
oli mahtanut tapahtua? Eihän vain liene sattunut mitään 
onnettomuutta? Muutamat jo arvelivat, että olisi pitänyt 
ilmoittaa asiasta toisille papeille. Mutta juuri silloin vanha 
pappi tuli näkyviin. He tungeskelivat hänen ympärillään 
ja kyselivät innokkaasti, voiko hän ehkä pahoin. Hän ei 
kuitenkaan vastannut mitään, viittasi vain heille kädellään 
ja raivasi itselleen tien väkijoukon läpi. "Silloin he ymmär- 
sivät, että hän oli nähnyt näyn temppelissä", ja he väistyi- 
vät syrjään kunnioituksesta häntä kohtaan. 

Kun siis hänen virkatoimensa päivät olivat päättyneet, 
bän meni kotiinsa. Hänen kotinsa ei luultavasti ollut kovin 
kaukana Jerusalemista. Hebroniin saattoi hyvä kulkija kä- 
vellä seitsemässä tai kahdeksassa tunnissa. 

Sakarias tuli kotiin ja Elisabet otti hänet sydämellisesti 
vastaan. Alussa hänen ei ollut ensinkään vaikea salata sitä, 
että hän oli mykkä. Jokainen aviomies, jolla on kiltti vaimo 
tietää, että kun hän saapuu matkalta kotiin, hänen tarvitsee 
vain antaa vaimolleen lämmin tervetuliaissuudelma, ja sit- 
ten tämä pitää keskustelusta huolen. On tapahtunut niin 
paljon sillä aikaa, kun hän on ollut poissa. Vaimon on ker- 
rottava hänelle kaikellaista, työstään, ystävistä, jotka ovat 
käyneet häntä tervehtimässä j.n.e. 

Kun hän oli saanut kerrotuksi uutisensa ja miehen piti 
sanoa siihen jotain, ei tämä voinut saada esille äännähdys- 
täkään, vaan osoitti vain suutaan. Ja nyt hän sai monta 
hellää nuhdetta siitä, ettei ollut sittenkään ollut varovainen, 
vaan sillä tavoin vilustuttanut itsensä. Eikö hän vieläkään 
ollut yhtään viisastunut, vaikka olikin jo tullut niin van- 
haksi ja vaikka hän oli häntä niin vakavasti varoittanut! 

Mutta lopulta tuli asia kuitenkin selväksi; hän sai ni- 
mittäin käsiinsä vahataulun ja kirjoitti siihen tarinansa. Sil- 
loin levisi hiljainen rauha ja kiitollisuus vanhan pappisper- 
heen kotiin. 

Elisabetista kerrotaan, että hän "pysytteli salassa viisi 
kuukautta". Vasta sitten kun hän huomasi elämää sydä- 
mensä alla ja oli varma asiastaan, hän astui esiin ja ilmaisi 
ilonsa kaikille. Ja hän sanoi: "Näin Herra on tehnyt mi- 
nulle niinä päivinä, jolloin hän katsoi puoleeni ottaakseen 
pois minusta ihmisten ylenkatseen." 

— Ylenkatseen, sanoo hän, tämä rakas jalo nainen. 

Olihan se kaikille Israelin pyhille naisille kunniaksi, 
jos he voivat tulla äideiksi. Sillä eikö ollut luvattu, että ker- 

ran täyttyisi ennustus: "Vaimon siemen on rikkipolkeva 
käärmeen pään." Ja kukapa tiesi? Kenties hänestä oli tu- 
leva tuon ylistetyn äiti? Tahi ainakin saisi kuulua hänen 
kantaäitiensä joukkoon? Mutta jos hän ei saanut yhtään 
lasta, tuntui se suurelta häpeältä — ikäänkuin Herra olisi 
tahtonut sanoa hänelle: Ei, sinua minä en voi käyttää mi- 
hinkään! Sinulle en uskalla uskoa äidin pyhää kutsumusta! 
Sentähden oli nyt niinkuin hänet olisi viety pimeydestä val- 
keuteen ja niinkuin hänen häpeänsä olisi otettu pois. 

Kenties hän uneksi sitäkin, että hänestä todellakin oli 
tuleva tuon ennustetun äiti. Olihan enkeli ennustanut ih- 
meellisiä asioita siitä lapsesta, jonka hän synnyttäisi! 
"Monet iloitsevat hänen syntymisestään. Sillä hän on oleva 
suuri Herran edessä . . . hän tulee täyteen Pyhää Henkeä 
jo äitinsä kohdussa. Ja hän käy hänen edellään Eliaan hen- 
gessä ja voimassa." Niinhän se enkeli oli sanonut. 



Mutta kun kuukautta myöhemmin hänen nuori naissuku- 
laisensa Maria Nasaretista tuli aivan odottamatta häntä 
tervehtimään, ja hän kuuli tämän tervehdyksen, niin tapah- 
tui, että lapsi hypähti hänen kohdussaan, ja hän tuli samalla 
hetkellä täyteen Pyhää Henkeä ja puhkesi nöyrään, riemuit- 
sevaan tervehdykseen, jonka hän vuodatti nuorelle neitsyt- 
äidille: "Siunattu sinä naisten jpukossa, ja siunattu kohtusi 
hedelmä! Ja kuinka minulle tämä tapahtuu, että Herrani 
äiti tulee minun luokseni? Sillä katso, kun tervehdyksesi 
ääni tuli korviini, hypähti lapsi riemastuksesta kohdussani. 
Ja autuas hän, joka uskoi, sillä se on käyvä täytäntöön, 
mikä Herran käskystä on hänelle sanottu." — Autuas olet 
sinä, kun uskoit etkä epäillyt niinkuin minun mykkä mies 
raukkani. 

Siten Elisabet löysi Pyhän Hengen johtamana oikean, 
paikan itselleen ja lapselleen. Hän ymmärsi ilolla, että Ma- 
ria oli voidellun, ylistetyn äiti. 

Onnellinen se kansa, joka synnyttää sellaisia naisia! 
Onnellisia ne lapset, jotka saavat kehittyä sellaisten äitien 
sydämen alla! 



iin koitti sitten se suuri päivä, jolloin kaikki nämä 



_xN alut ja ennustukset alkoivat täyttyä. "Elisabetin 
synnyttämisen aika tuli; ja hän synnytti pojan." 

"Esiintyi mies, Jumalan lähettämä; hänen nimensä oli 
Johannes", sanoo evankelista Johannes tästä evankeliu- 
missaan ja jatkaa: "Hän tuli todistamaan valosta, jotta 
kaikki uskoisivat hänen kauttaan. Ei hän ollut se valo, vaan 
hän tuli todistamaan valosta. Tämä tosi valo, joka valistaa 
jokaisen ihmisen, oli tulossa maailmaan." Näillä muuta- 
milla ihmeellisen voimakkailla ja selvillä sanoilla evanke- 
lista Johannes hahmoittelee Jumalan tarkoituksen Johan- 
nes Kastajaan nähden, ja esittää peruspiirteet hänen elämäs- 
tään ja hänen suhteestaan totiseen valoon. 

Esiintyi mies — ja kun pieni ihmislapsi on tullut maa- 
ilmaan, unohtuu kaikki suru ja tuska. Nainen ei enää muista 
vaivaansa, sillä hän iloitsee siitä, että ihminen on syntynyt 
maailmaan. Mikään tuska ei ole niin terve kuin tämä, sillä 
se on niin hedelmällinen, se tuo elämää maailmaan. Sen- 




SAKARIAAN KIITOSVIRSI. 

tähden Jeesuskin käyttää tätä kuvaa, rohkaistessaan mur- 
heellisia opetuslapsiaan viimeisenä iltana, kiirastorstaina, 
ehtoollissalissa Jerusalemissa: "Niin teilläkin on nyt mur- 
he; mutta minä olen taas näkevä teidät, ja teidän sydä- 
menne on iloitseva, eikä kukaan ota iloanne teiltä pois." 
(Joh. 16:21, 22.) 

Kun nyt pieni lapsi oli syntynyt Hebronin pappisko- 
dissa, kokoontuivat sukulaiset ja naapurit, ja kun he kuuli- 
vat, "että Herra oli tehnyt suuren laupeuden häntä kohtaan, 
iloitsivat he hänen kanssaan" 

Mikä herttainen näky: onnellinen äiti pieni aarteensa 
sylissään ja pelkkiä ystävällisiä ja iloisia kasvoja ympä- 
rillään! Se on sellainen kuva, joka voi saada pahimmankin 
ilnnishalveksijan hymyilemään ja joka saa meidät muut — 
kaikesta maailman synnistä ja pahasta huolimatta — sano- 
maan: Niin, kyllä ne ihmiset ovat sentään aika herttaisia! 

Mutta nyt nousi eteen pulmallinen kysymys: pojan 
nimi. 

Kun juutalaiset poikalapset olivat kahdeksan päivän 
ikäisiä, he saivat nimen ympärileikkauksessa. Sukulaiset 
ja ystävät koettivat nyt saada äänensä kuuluville ja tahtoi- 
vat nimittää häntä isän nimellä. Mutta Elisabet sanoi: "Ei 
suinkaan, vaan hänen nimensä on oleva Johannes." Kaikki 
sukulaiset joutuivat nyt pahasti hämilleen. "Eihän suvussasi 
ole ketään, jolla on se nimi." Lopulta kutsuttiin paikalle 
mykkä isä raukka, ja he "kysyivät häneltä viittoilemalla, 
minkä nimen hän tahtoi hänelle pantavaksi". Niin hän 
pyysi taulua ja kirjoitti siihen nämä sanat: "Johannes on 
hänen nimensä." Tämä pieni eloisasti kuvattu tapaus päät- 
tyy sanoihin: "Ja kaikki ihmettelivät." 

Uuden Testamentin aikana pienet lapsemme saavat 
nimen kasteessa. Sentähden on väärin, jos joku nimittää 

heitä nimeltään, ennenkuin heidät on kastettu. Papinkaan 
ei pidä kysyä: "Mikä on lapsen nimi?" vaan (niinkuin 
kerrotaan tapahtuneen Johanneksen ympärileikkauksessa): 
"Mikä hänen nimensä on oleva?" Herran palvelija on sil- 
loin ensimmäinen, joka kastaessaan Herran nimessä ja Her- 
ran puolesta nimittää lasta nimeltä, niin että tässäkin käy 
toteen sana: "Minä kutsuin sinua nimeltä — sinä olet 
minun!" 

Kun lapsesi nimi mainitaan kasteessa Jumalan pyhän 
ja kalliin nimen yhteydessä, solmii Herra armoliittonsa 
lapsesi kanssa ja painaa oman pyhän merkkinsä, ristin mer- 
kin, lapsesi otsaan ja rintaan, jotta nämä kaksi elinkeskusta 
— aivojen ja sydämen — olisivat hänelle pyhitetyt. Älköön 
niissä annettako tilaa ainoallekaan ajatukselle ja tunteelle, 
joita hän ei voi hyväksyä. Sinun tulee sentähden opettaa 
lapsesi tuntemaan kastamispäivänsä ja rakastamaan sitä. 

Hänen nimekseen tuli siis Johannes: Jumala on armol- 
linen. 

Ja kun nyt oli päästy näin pitkälle, hävisi viimeinenkin 
pilvi vanhan pappisperheen taivaalta. Jumalan rangaistus 
pyyhittiin pois, kun he kuuliaisina valitsivat sen nimen, 
jonka Jumala enkelinsä kautta oli heille antanut ja myös 
sentähden, että Jumalan kuritus ja lohdutus oli niinkuin 
sade ja auringonpaiste saanut heidät kypsymään näinä niin 
vaiherikkaina kuukausina. "Ja heti hänen suunsa aukeni 
ja hänen kielensä vapautui, ja hän puhui kiittäen Juma- 
laa." Kaikkein ensimmäiseksi hän käytti takaisinsaamaansa 
ääntä laulaakseen kauniin ylistyslaulun Jumalan kunniaksi, 
niinkuin hän kolme kuukautta aikaisemmin oli kuullut nuo- 
ren neitsytäidin tekevän. "Ja Sakarias, hänen isänsä, tuli 
täyteen Pyhää Henkeä ja ennusti sanoen: 'Kiitetty olkoon 
Herra, Israelin Jumala, sillä hän on tullut katsomaan kan 

saansa ja valmistanut sille lunastuksen, ja nostanut meille 
pelastuksen sarven Daavidin huoneesta — niinkuin hän 
ikivanhoista ajoista asti on puhunut pyhien profeettainsa 
suun kautta — pelastukseksi vihollisistamme ja kaikkien 
niiden kädestä, jotka meitä vihaavat, tehdäkseen laupeutta 
isillemme ja muistaaksensa pyhää liittoaan, sitä valaa, 
jonka hän vannoi Abrahamille, isällemme; suodakseen mei- 
dän, vapahdettuina vihollistemme kädestä, pelotta palvella 
häntä pyhyydessä ja vanhurskaudessa hänen edessään kaik- 
kina elinpäivinämme." 

Kuinka kaunista onkaan tämän ylistyslaulun avulla 
päästä selville siitä, mitä tämän vanhan papin sydämessä 
oli liikkunut näinä pitkinä, raskaina kuukausina. Vaikka 
hän olikin mykkä heikkouskoisuutensa vuoksi, ei hänen sie- 
lunsa kuitenkaan ollut kuivettunut epäuskon mykkyydessä, 
ja vielä vähemmin hän oli tullut katkeraksi. Nykyäänkin voi 
heikkouskoisuus tehdä ihmisiä mykiksi; he kyllä voivat 
puhua ilmoista ja tuulista, liikeasioista ja pula-ajasta, 
mutta tulevat aivan mykiksi, niin pian kuin keskustelu 
alkaa kääntyä Jumalan valtakunnan pyhiin asioihin. Saka- 
rias sitävastoin oli täyttymistään täyttynyt kiitollisuudella, 
ja kun nyt hänen kielensä siteet kirposivat, pulpahti kiitos- 
laulu esille niinkuin riemuitseva virta, joka kevätpäivien 
koittaessa murtaa jäiset kahleensa. 

Mutta mistä hän sitten ylisti Jumalaa? 

Niin, jos Maria oli aito Israelin tytär, joka ylisti Israe- 
lin Jumalaa, ei Sakariaskaan ollut vähemmän aito Israelin 
poika. Hän ylistää Jumalan pelastussuunnitelmaa, sitä 
armoa, että Jumala on uskollinen, että hän nyt neljänsadan 
pitkän vuoden jälkeen on tullut jälleen katsomaan kan- 
saansa ja "muistanut" pyhää liittoaan ja sitä "valaa", 
jonka hän vannoi Aabrahamille. 



59 



Sakariasta oli kiusannut se syvä kansallinen nöyryytys,, 
että hänen kansansa oli menettänyt itsenäisyytensä ja sen 
täytyi riutua Rooman keisarikotkan kynsissä. Mutta nyt 
oli pelastus tuleva, niin että Israel, vapahdettuna vihollis- 
tensa kädestä, voisi taas palvella Herraa Jumalaansa pyhyy- 
dessä ja vanhurskaudessa. Tässä on jotain oppimista mei- 
dänkin päivinämme. 

Jos mihin, niin ainakin Jumalan pyhiin lupauksiin 
voimme luottaa. Luota sinä vain siihen, mitä hän on luvan- 
nut ja kasteenliittoosi, niin et joudu koskaan häpeään. Sillä 
hän ei kadu koskaan sitä, että on kutsunut sinut ja antanut 
sinulle armonsa. 

Mutta saat myös oppia muistamaan, että Jumalan suhde 
meihin riippuu meidän suhteestamme häneen. Jos elät epä- 
uskossa ja mykkyydessä, tulee Jumalakin mykäksi sinua 
kohtaan. Puhdasta kohtaan hän on puhdas, mutta nurjaa 
kohtaan hän on nurja. Sen kokemuksen oli jo David tehnyt 
silloin, kun hän kirjoitti kahdeksannentoista psalminsa, ja 
se totuus pitää paikkansa tänäkin päivänä. 

Jos sinulla on maailmassa ahdasta ja vaikeaa, jos jokin 
tahtoo tukahduttaa ylistyslaulun sydämessäsi, niin pidä 
lujasti kiinni Jumalan uskollisista lupauksista, ja sinä saat 
kokea, että ylistyslaulun säveleet pulppuavat esiin. 

Vaikka Sakarias oli pappi ja kansansa kelpo poika, oli 
hän kuitenkin myös isä. Hän ei sentään aloita siitä, mikä 
koskee häntä henkilökohtaisesti, vaan ylistää ensin Jumalaa 
siitä, että hän on antanut todisteita järkkymättömästä pelas- 
tusajatuksestaan, ja vasta sitten kohdistaa sanansa pieneen 
poikaansa. Enkelikin oli antanut hänelle oikeuden tehdä 
niin sanoessaan hänelle, että "hän on oleva sinulle iloksi 
ja riemuksi, ja monet iloitsevat hänen syntymisestään; sillä 
hän on oleva suuri Herran edessä". 

Nyt Sakarias sanoo: "Ja sinä, lapsi, olet kutsuttava 
Korkeimman profeetaksi, sillä sinä olet edelläkävijä, joka 
Herran edessä valmistat hänen teitään, antaaksesi hänen 
kansalleen pelastuksen tuntemisen heidän syntiensä anteek- 
sisaamisessa, meidän Jumalamme sydämellisen laupeuden 
tähden, jonka kautta meidän tykömme tulee koitto korkeu- 
desta, loistaakseen meille, jotka istumme piemeässä ja 
kuolon varjossa, ja ohjatakseen jalkamme rauhan tielle." 

Siellä hän nukkui, tuo pieni poika, vasta kahdeksan 
päivän ikäisenä, mutta hänen isänsä ennustaa profeetalli- 
sella voimalla loistavan tulevaisuuden odottavan häntä. 
Niin kai monet isät tekevät vielä meidänkin päivinämme; 
he näkevät lastensa tulevaisuuden kuvastuvan mitä valoi- 
simmissa kuvasarjoissa, jotka sitten kenties osoittautuvat 
vain mielikuvituksen tuotteiksi, helposti haihtuviksi pilvi- 
linnoiksi. Mutta kuinkahan moni isä asettaa niin pyhiä pää- 
määriä lapsilleen? Eräs hurskas jumalanmies sanoo: 
"Kuinka moni isä rukoileekaan kunniakasta virkaa pojil- 
leen mieluummin kuin pyytää heille paikkaa taivaan valta- 
kunnassa, ja kuinka moni äiti toivoo hartaammin saada 
nähdä tyttärensä kantavan morsiuskruunua kuin saada 
nähdä hänet kerran iankaikkisen elämän kruunulla kau- 
nistettuna." 

Multa Sakariaan tulevaisuudentoive pojalleen perustui 
Jumalan lupaukseen, että "hän on oleva suuri Herran 
edessä" ja käy Eliaan hengessä ja voimassa kääntääkseen 
monta Herran heidän Jumalansa puoleen. 

Näin katoaa tämä pyhä pappisperhe, Sakarias ja Eli- 
sabet, pyhästä historiasta. Me jätämme heidät onnensa kuk- 
kuloille emmekä saa enää koskaan kuulla heistä sen 
enempää. 

Mutta pyhinä vanhempina he pitävät vieläkin saarnansa 
kaikkien aikojen isille ja äideille. 

Astukaa esiin, isät, heidän jäljissään, ja olkaa pappeja 
omassa kodissanne! Ja äidit, vihkikää itsenne papittariksi 
Herralle ja kohtunne hedelmä palvelemaan häntä, jotta 
lapsenne jo äidin kohdusta asti tulisivat täyteen pyhää 
henkeä. 

Palvele Herraa kaikkina elinpäivinäsi, pelotta, pyhyy- 
dessä ja vanhurskaudessa, niin kodistasi on tuleva asunto, 
jossa kiitoslaulu kaikuu. Silloin sinusta ja kaikista omai- 
sistasi on tuleva Herran tienraivaajia, niin että koitto kor- 
keudesta sinunkin ja omaistesi kautta voi loistaa niille, 
jotka istuvat pimeässä ja kuoleman varjossa sekä täällä 
kotona että kaukana pakanamailla. 



JOHANNES KASTAJA. 
ÄÄNI JEESUKSEN PUOLESTA. 

Mitä tästä lapsesta nyt sitten tuli? 
Niin, eipä ollut ihme, jos — niinkuin kerrotaan — 
Opelko tuli kaikille heidän ympärillään asuville ja koko 
Juudean vuorimaassa kerrottiin kaikki nämä tapahtumat. 
Ja kaikki, jotka niistä kuulivat, panivat ne sydämelleen ja 
sanoivat: 'Mikähän tästä lapsesta tuleekaan?'» 

Kukapa isä ja äiti ei tuntisi tätä kysymystä? Se liikkuu 
syvällä sydämessämme, kun iltaisin kuljemme pienokais- 
temme ohi lastenkamarissa ja näemme heidän nukkuvan 
huolettomina ja turvallisina pienissä sängyissään. 

Miten usein kävikään minulle näin, kun lapsemme olivat 
vielä pieniä ja meillä oli lapsukainen joka nurkassa. Kun 
minä tuohon nykyajan ihmisille käsittämättömään aikaan, 
jolloin ei ollut puhelinta, ei autoa eikä sähkövaloa, olin 
sammuttanut lamppuni ja sytyttänyt kynttilän mennäkseni 
sänkykamariin, oli minulla usein tapana pysähtyä lasten- 
kamarissa, kohottaa kynttilä pääni yläpuolelle ja valaista 
sillä pienokaisia. Silloin tuli mieleen monenlaisia ajatuk- 
sia. Ei ollut mitään rajaa kaikella sillä hyvällä, mitä heille 
toivoi; ja kaikesta mahdollisesta pahasta tahtoi heitä suo- 
jella. Silloin siirsi usein kynttilän pois luotaan, polvistui 
vuoron perään jokaisen sängyn viereen, katseli pienokaisia 
ja rukoili heidän puolestaan; rukoili heille kaikkea, kaik- 
kea hyvää, mutta ennen kaikkea rukoili, että tapahtuisi se, 
mitä tässä kerrotaan Johanneksesta: "Herra käsi oli hänen 
kanssaan". 

Hän tuottikin paljon hyötyä maailmassa ja aikaansai 
jotakin niin suurta ja jaloa, että Jeesus myöhemmin sanoi 
hänestä: "Totisesti sanon teille: Ei ole vaimoista syntynei- 
den joukosta noussut suurempaa kuin Johannes Kastaja" 
(Matt. 11: 11). 

Luukas kirjoittaa hänen kehitysiästään ainoastaan nä- 
mä muutamat, mutta varmaan hyvin sisältörikkaat sanat: 
"Herran käsi oli hänen kanssaan" ja "Lapsi kasvoi ja vah- 
vistui hengessä. Ja hän oli erämaassa siihen päivään asti, 
jolloin esiintyi Israelille." 

Johannes kai oli aina vähän omituinen — - ainoana lap- 
sena ja vanhahkoista vanhemmista syntyneenä hän sai jok- 
seenkin aikaisin ainoalle lapselle ominaisen pikkuvanhan 
leiman. Hänhän sai aina kuunnella aikuisten ihmisten kes- 
kustelua, ja tuskinpa hänellä oli ollut koskaan varsinaista 
nuoruuden aikaa. Hän pääsi aikaisin selville korkeasta ja 

pyhästä kutsumuksestaan, sai vähän väliä kuulla kerrotta- 
van niistä ihmeellisistä tapahtumista, jotka sattuivat hänen 
syntymänsä aikoina, ja kun hänen vanhempansa saavuttivat 
sen elämän rajan, jota nimitämme kuolinvuodeksi, oli hän 
kaksikymmenvuotias nuorukainen. Kun hän nyt siis oli 
aivan yksin maailmassa, noudatti hän omaa mielihaluansa, 
vetäytyi syrjään kaikesta kanssakäymisestä ja meni erä- 
maahan, missä hankki vaatimattoman elatuksensa. Siten 
hän vietti noin kymmenen vuotta. Hänen ruumiinsa tarpeet 
olivat äärimmäisen vaatimattomat. Hänen pukunaan oli 
karkea kamelinkarvainen vaippa ja nahkavyö — tämän hän 
oli ottanut profeetta Elian mukaan, joka oli vanhan liiton 
suuri parannussaarnaaja — hänen juomanansa oli vesi, 
sillä hän oli Herran nasiiri jo äidin kohdusta asti, ja hänen 
ruokanansa olivat heinäsirkat ja metsän hunaja. 

Sitä rikkaampi oli kuitenkin hänen sisäinen elämänsä. 
Herran käsi oli hänen kanssaan ja hän sai voimaa Jumalan 
hengeltä. Hänen tienraivaajatyöstään oli enkeli puhunut sil- 
loin, kun hänen syntymänsä ennustettiin: "Hän käy Herran 
edellä Elian hengessä ja voimassa . . . näin toimittaakseen 
Herralle valmistetun kansan." Viimeinen profeetta Mala- 
kia, jonka työtä hän nyt neljänsadan vuoden jälkeen oli jat- 
kava, mutta ennen kaikkea Jesaja oli ennustanut tästä. Sen- 
tähden hän eli ja hengitti heidän ajatuksissaan ja Jesajalta 
hän otti tekstin ensimmäiseen saarnaansa. 

Kun hän oli päässyt leevilliseen pappisikään ja oli kol- 
mikymmenvuotias, tuli Jumalan käsky hänelle erämaassa. 
"Ja hän meni kaikkiin seutuihin Jordanin varrella ja saar- 
nasi parannuksen kastetta syntien anteeksisaamiseksi." Niin 
täyttyi se mitä on kirjoitettu Jesaja profeetan ennustusten 
kirjassa: Erämaassa huutavan ääni sanoo: 'Valmistakaa 
Herralle tie, tehkää polut hänelle tasaisiksi!' Se oli keisari 
Tiberiuksen viidentenätoista hallitusvuonna (Luuk. 3: 1), 

siis vuonna 29, ja eräs vanha tarina kertoo, että se oli sa- 
pattivuosi, seitsemäs, jolloin hän esiintyi — 3 Moos. 25 — 
ja että Jeesus alotti julkisen toimintansa seuraavana vuon- 
na, joka oli riemuvuosi. (Vrt. Luuk. 4: 18 — 19.) 

Veisi liian pitkälle ja samalla tämän kirjan puitteiden 
ulkopuolelle, jos nyt pienimpiä yksityiskohtia myöten kä- 
visimme läpi Johanneksen koko elämän. Tahdomme sen- 
vuoksi kosketella ainoastaan paria adventtiteksteistämme 
ja esittää muutamia piirteitä hänen ja Vapahtajan keski- 
näisestä suhteesta. 

Hänen luonteensa peruspiirteenä oli kaiken hallitseva 
nöyryys, mikä pohjautui hänen tietoisuuteensa korkeasta 
kutsumuksestaan edelläkävijänä ja tienraivaajana ja hänen 
siitä johtuvaan palvelusmi eleensä. Nämä kaksi ominai- 
suutta tekivät hänet suurimmaksi kaikista niistä, jotka ovat 
vaimoista syntyneet. Mikään hyve ei ole kauniimpi ja kal- 
lisarvoisempi Jumalan silmissä kuin nöyryys. 

Kauniin ja selvän todistuksen Johannes Kastajan nöy- 
ryydestä löydämme hänen omasta vastauksestaan kysymyk- 
seen: "Mitä sanot itsestäsi?" 

Hänen toimintansa oli aiheuttanut niin voimakasta lii- 
kehtimistä kansan keskuudessa, ettei ainoastaan suuria 
kansanjoukkoja kokoontunut hänen ympärilleen, vaan 
myös korkea-arvoinen Suuri neuvosto, ylipapit ja kirjan- 
oppineet katsoivat olevan syytä lähettää lähetystön hänen 
luokseen kysymään, kuka hän oikeastaan oli. 

He kävivät suoraan asiaan ja kysyivät häneltä, oliko hän 
kenties itse Kristus, luvattu Messias? "Ja hän tunnusti eikä 
kieltänyt; ja hän tunnusti: 'Minä en ole Kristus'." Oletko 
sitten Elia, joka meni taivaaseen myrskytuulessa ja josta 
viimeinen profeetta Malakia oli ennustanut: "Katso, minä 
lähetän teille Elian, tuon profeetan, ennenkuin se suuri ja 

peljättävä Herran päivä tulee." En, vastasi Johannes. Olet- 
ko sitten se profeetta, se suurprofeetta, josta Mooses oli en- 
nustanut ennen kuolemaansa, ja jonka kanssa Jumala jäl- 
leen puhuisi kasvoista kasvoihin aivan niinkuin mies puhua 
toisen kanssa? En, vastasi Johannes, en ole sekään. Silloin 
he kysyivät: "Kuka olet, jotta voisimme antaa vastauksen 
niille, jotka meidät lähettivät. Mitä sanot itsestäsi?" 

Olisihan hän varsin hyvin voinut vastata molempiin ky- 
symyksiin. Sillä hänhän oli Elia; Jeesus sanoi sen myö- 
hemmin hänestä, kun he laskeutuivat alas kirkastuksen vuo- 
relta: "Elia kyllä tulee ja asettaa kaikki kohdalleen; mutta 
minä sanon teille, että Elia on jo tullut, mutta he eivät tun- 
teneet häntä, vaan tekivät hänelle mitä tahtoivat . . ." Sil- 
loin opetuslapset ymmärsivät hänen puhuneen heille Jo- 
hannes Kastajasta. (Matt. 17: 10 — 13). Hän oli myös pro- 
feetta, vieläpä enemmän kuin profeetta. Senkin Jeesus sa- 
noi hänestä: "Mitä läksitte erämaahan katselemaan? Ruo- 
koako, jota tuuli huojuttaa? Vai mitä läksitte katsomaan? 
Ihmistäkö, hienoihin vaatteisiin puettua? Katso hienopu- 
kuiset ovat kuningasten kartanoissa. Vai miksi läksitte 
ulos? Profeettaako katsomaan? Totisesti sanon minä teille: 
Hän on profeettaa etevämpi. Tämä on se, josta on kirjoi- 
tettu: 'Katso minä lähetän enkelini kasvojesi edelle ja hän 
on valmistava tiesi sinun eteesi'." (Matt. 11:7 — 10. 

Mutta Johannes ei tahtonut ylpeillä toisen nimellä tai 
voimalla. Silloin hänen vastattavakseen asetettiin lopulta 
suora kysymys: "Mitä sanot itsestäsi?" 

Kas, tämä oli sielun koe! 

Kuinka moni onkaan langennut ylvästelyn kiusaukseen ! 
Kuinka moni omasta mielestään tunnustusta vaille jäänyt 
suuruus olisikaan käyttänyt hyväkseen tällaista tilaisuutta! 
Kuinka moni farisealainen olisikaan kiittänyt Jumalaa sii- 
tä, ettei ollut samanlainen kuin muut! Kunpa ihmiset vain 

oppisivat huomaamaan, millaisen suuruuden kanssa he ovat 
tekemisissä, arvelee moni turhamainen houkka. 

Suuressa nöyryydessään Johannes ei kuitenkaan ollut 
vähääkään taipuvainen tuomaan esille omaa etevämmyyt- 
tään. Jumalan valo oli langennut hänen ja hänen elämän- 
päämääränsä ylitse, ja vain sen avulla voimme oikein arvos- 
tella itseämme ja elämämme päämäärää, niin ettemme yli- 
tai aliarvioi niitä. Sentähden hän vastaa: Minä olen huuta- 
van ääni, joka sanoo: "Tehkää tie tasaiseksi Herralle", 
niinkuin Jesaja profeetta on sanonut. 

Mikä syvä ja aito nöyryys ilmeneekään vastauksessa! 
Äänihän ei ole olemassa itseänsä varten. Se on olemassa 
vain palvellakseen. 

Mutta vaikka hän olikin vain ääni, niin hän kuitenkin 
oli ääni Jeesuksen puolesta, ääni, joka huusi niin, että sen 
saattoi kuulla ja joka oli kyllin rohkea sanomaan sen, mikä 
oli sanottava, vaikkakin se kirveli korkeitten herrojen sydä- 
messä, vieläpä tunkeutui aina kuninkaan palatsiin. 

Jospa olisimme tässä suhteessa Johanneksen kaltaisia! 

Älä aliarvioi itseäsi. Sinäkin voit olla ääni Jeesuksen 
puolesta. Et saavuta mitään pysyttelemällä piilossa ja te- 
kemällä itsesi niin huomaamattomaksi kuin mahdollista tai 
huolellisesti kätkeytymällä kainon kristillisyytesi taakse. 
Ei, käy esiin todistamaan ja palvelemaan! Huuda pelkää- 
mättä todistuksesi Jeesuksesta tämän maailman erämaa- 
han! 

Mutta Johannekselta voit oppia säilyttämään sydämesi 
syvän nöyryyden, tulkoonpa osaksesi kiitosta tai moitetta 
todistuksestasi. 

Rakas lukija, mitä sinä sanot itsestäsi? 

Eikö olisi hyvä, jos totuudessa ja nöyryydessä voisit 
käyttää itsestäsi nimitystä: Ääni Jeesuksen puolesta. 

HÄNEN TULEE K A S V A A J A M I N U N 
VÄHETÄ. 



Johannes Kastajan suhteessa Jeesukseen puhkeaa hä- 
nen nöyryytensä kaunein kukka kukoistukseensa. 

Kun Jeesuksen "hetki" oli lyönyt ja hän lähti pois Na- 
saretista suorittamaan pelastustehtäväänsä, kiiruhti hän 
Johanneksen luo — samoinkuin hänen äitinsä oli aikanan- 
sa kiiruhtanut naissukulaisensa Elisabetin luo. 

Mutta kun Jeesus pyysi, että Johannes kastaisi hänet, 
joutui tämä aivan kauhuihinsa. — Minäkö! Minäkö kastai- 
sin sinut! Minä pikemmin tarvitsen saada sinulta kasteen! 
Minä joka en ole arvollinen päästämään sinun kengänpau- 
laasi. — Mutta kun Jeesus levollisesti ja päättävästi sanoi: 
"Salli nyt, sillä näin meidän sopii täyttää kaikki vanhurs- 
kaus", suoritti Johannes nöyrästi ja tottelevaisesti tämän 
palveluksen. 

Ja Isä itse antoi kirkonholvin kaareutua heidän ylit- 
sensä siellä Jordanin joella. Taivas avautuu, Jumalan Hen- 
ki leijailee alas kyyhkysen muodossa ja jumalallinen ääni 
painaa sinetin Jeesuksen maailmanpelastuskutsumukseen. 
Olihan se kaunis kohtaaminen näiden kahden, edelläkävi- 
jän ja Vapahtajan, välillä; Johannes palveli nöyrästi tie- 
täessään, että hänen oikeastaan piti saada kaste Jeesukselta, 
ja Vapahtaja itse tuntiessaan jännittyneen odotuksen rie- 
mua vapisevassa sielussaan, oli valmis täyttämään kaikkea 
vanhurskautta. 

Nuhteettoman uskollinen on Johannes suhteessaan Jee- 
sukseen sittenkin, kun tämä on alottanut toimintansa ja 
koonnut ympärilleen opetuslapsia. 

Johanneshan oli yleensä jyrkkä julistuksessaan. Hän 
oli parannussaarnaaja, jonka sanat saattoivat tunkeutua lä- 

vitse, niin että ne sattuivat yksinpä siveellisesti höllien pub- 
likaanien omiintuntoihin, samoinkuin myöskin sotilaihin, 
jotka muutoin antautuivat kenen palvelukseen tahansa ja 
joiden oikeuskäsitteet olivat varmasti verrattain höltyneet 
— kaikki kokoontuivat hänen ympärilleen ollen sydämis- 
sään levottomia siitä, mitä heidän oli tehtävä. 

Johanneksella oli Jumalan vihan viskin kädessään ja 
hän puhdisti tarkoin Jumalan puimatantereen, niin että 
akanat lensivät kohti sammumatonta tulta. Kaikkein kovim- 
min säkenöi hänen kirveensä sitä mädännyttä puuta vasten, 
jota nimitettiin ulkonaiseksi juutalaiseksi hurskaudeksi ja 
ylpeydeksi siitä, että kuului Abrahamin sukuun. "Te kyy- 
käärmeiden sikiöt jylisi hän heitä vastaan, "kuka on neu- 
vonut teitä pakenemaan tulevaista vihaa?" 

Ei voi oikeastaan sanoa, että evankeliumin taivaankellot 
kaikuvat erikoisen voimakkaina hänen saarnoissaan, sikäli 
kuin niistä kerrotaan Matteuksen ja Luukkaan 3 luvussa. 
Niissä kuuluvat pikemmin tuomion voimakkaat kirveen- 
iskut; mutta hämmästystä ne herättivät aivan varmaan. 

Mutta eräänä päivänä — niin kerrotaan Johanneksen 
1. luvussa — juuri kun hän siellä seisoi ja saarnasi kansan- 
joukoille, sai hänen äänensä aivan toisen soinnun. Sen an- 
kara sävy talttui, ääni muuttui pehmeäksi ja helläksi ja sil- 
män terävä katse tuli lempeäksi ja kosteaksi. Hän ojensi 
kätensä ja osoitti erästä miestä, joka tuli käyden pitkin Jor- 
danin rantaa, ja sanoi: "Katso, Jumalan Karitsa, joka ottaa 
pois maailman synnin! Hän on se, joka kastaa Pyhällä 
Hengellä. Ja minä olen sen nähnyt ja olen todistanut, että 
tämä on Jumalan poika!" 

Tässä Johannes pitää mahtavimman ja parhaimman 
saarnansa meille. Ja kuinka kuvaavaa onkaan, että juuri 
siitä tuli pääsiäissaarna! Miten lukemattomia kertoja on- 
kaan seuraavina aikoina julistettu tätä todistusta Jumalan 

Karitsasta pitkäperjantaina. Saksalaisen munkin, mystikko 
Johannes Taulerin hautakivessä Strassburgissa nähdään 
hänen itsensä osoittavan karitsaa. Ja kuinka monet tuhan- 
net muut todistajat ovatkaan Johanneksen kanssa tahtoneet 
olla ääni, joka todisti Jeesuksesta, käsi joka osoitti Juma- 
lan Karitsaa. 

Oli sittenkin oikein, ettei hän ensimmäisessä saarnas- 
saan sanonut: Kääntykää, sillä helvetin sammumaton tuli 
on lähellä, vaan: sillä taivaanvaltakunta on lähellä! Juuri 
Jumalan vihantuomion ja uhkauksien taustaa vasten on ka- 
ritsa nähtävä. Juuri kun syntistä tärisyttävät tuomion ukko- 
set, saa evankeliumi täyteläisen, suloisen sointunsa. Niin 
kohtaavat meitä jälleen täällä — tässä joulukirjassa — 
pääsiäissävelet siitä Jumalan Karitsasta ristinpuulla, joka 
kantoi kaikki maailman synnit. 

Seuraavana päivänä toistui sama näky Jordanilla. Jo- 
hannes seisoi taas siellä, ja kun Jeesus tuli käyden, katsoi 
Johannes häneen ja sanoi: "Katso, Jumalan Karitsa!" Ja 
sillä kertaa se teki vaikutuksen. 

Kuulijain joukossa oli muutamia nuoria miehiä, yksin- 
kertaisia kalastajia, mutta heissä paloi valveutuneen nuo- 
rison kaipuu suuria päämääriä kohti. Kaksi heistä, jotka 
myöskin edellisenä päivänä olivat kuulleet hänen sanansa, 
päättivät etsiä tuon miehen, josta Johannes antoi tämän 
merkillisen todistuksen. Mitä suurimmalla epäitsekkyydel- 
lä karkoitti Johannes heidät luotaan. Raamatussa kerrotaan 
tästä seuraavin hyvin kuvaavin sanoin: "Ja ne kaksi ope- 
tuslasta kuulivat hänen näin puhuvan ja seurasivat Jee- 
susta." 

Mitä tämä ensimmäinen kihlauskohtaus Jeesuksen ja 
noiden kahden galilealaisen veljesparin välillä tuli merkit- 

semään Jeesukselle ja hänen asialleen, siitä ei tässä sen 
enempää. Huomautettakoon vain, kuinka uskollinen Johan- 
nes oli myöskin tässä palvelustehtävässä ; hän jätti vapaa- 
ehtoisesti parhaimmat opetuslapsensa Mestarille. He kuu- 
livat hänen puhuvan, mutta seurasivat Jeesusta! 

Tämähän on todellisuudessa kaikkien oikeitten Herran 
palvelijain päämäärä: Olla kokoamatta itselleen ja etsi- 
mättä omaa kunniaansa, vaan iloisesti ja vapaaehtoisesti 
suorittaa tienraivaajan tehtävät ja pitää aina Jeesus yksin 
silmäinsä edessä. 

On myös huomattava, että Johannes taas käytti tätä 
"ristin sanaa". Hän ei sano: Katso, tässä on suurprofeetta 

— tässä on Israelin kuningas — tai tässä on "Mestari", 
niinkuin on nykyään muodissa nimittää häntä — ja vielä 
vähemmän: valtiollinen uudistaja tai yhteiskunnallinen 
rauhanruhtinas! Ei, Pyhän Hengen johtamana Johannes 
lausuu tämän pääsiäissanan Jumalan karitsasta, ja se oli 
tämä, mikä teki vaikutuksen opetuslasten sydämiin. Ja niin 
se on vielä meidänkin päivinämme kaikesta huolimatta. 

Kristus on kristinuskon sydän, ja kristinuskon ydin- 
kohta on Golgatan risti. Sinunkin täytyy pyrkiä ristille. 
Katso, Jumalan karitsa, joka ottaa pois maailman synnin 

— siis myöskin sinun syntisi! 

Kastajan nöyryyden täytyi kestää vielä yksi koetus, vii- 
meinen ja suurin. 

Jonkun aikaa eteenpäin Johannes jatkoi toimintaansa 
yhtä rintaa Herran kanssa. Jeesus oli jo keskellä vaikutus- 
tansa, niinkuin kerrotaan Johanneksen 3 luvussa, mutta 
myöskin Johannes vaikutti — "Johannes kastoi Ainonissa 
lähellä Salimia, koska siellä oli paljon vettä; ja ihmiset tu- 

livat ja kastattivat itsensä." Nämä olivat kaksi kaupunkia 
Samarian pohjoisosassa Jordanin länsipuolella. 

Silloin tuli sinne eräs juutalainen, joka alkoi väitellä 
Johannes Kastajan opetuslasten kanssa. Evankeliumissa sa- 
notaan Johanneksesta, että hän oli "Jumalan lähettämä" — 
tästä juutalaisesta voi todellakin sanoa, että hän oli "saata- 
nan lähettämä". Sillä hän hyökkäsi suoraan ihmisen arim- 
paan kohtaan, kun hän alkoi: Niin, nythän näette itse, että 
teidän mestarinne ei kelpaa mihinkään. Nythän kaikki juok- 
sevat tuon uuden profeetan Jeesus Nasaretilaisen perässä* 
— On kuvaavaa (ja tuottaa Johannekselle suurta kunniaa ) r 
että juutalainen ei uskaltanut mennä itsensä Johanneksen 
vaan ainoastaan hänen opetuslastensa luo, jotka lankesivat- 
kin heti kiusaukseen. He menivät Johanneksen luo ja valit- 
tivat: "Rabbi, se, joka oli sinun kanssasi Jordanin tuolla 
puolella ja josta olet todistanut, katso, hän kastaa, ja kaikki 
menevät hänen tykönsä." Ja mitä hän olisikaan ollut ilman 
sinua — joka olet arvovallallasi tukenut häntä alusta al- 
kaen! 

Mikä vaikea kiusaus! Että on kerran ollut kieltämättö- 
mästi ensimmäinen ja sitten saa väistyä ja vetäytyä syrjään! 
Kuinka monien saarnaajien nöyryys onkaan kärsinyt surul- 
lisen haaksirikon juuri tällä kohden. 

Johannes Kastajan nöyryys oli kuitenkin niin aitoa r 
että se kesti tämän koetuksen. 

Minua ette voi järkyttää, sanoi Johannes. Te olette itse 
minun todistajani siihen, että sanoin: En ole Kristus, vaan 
olen lähetetty hänen edellänsä. — Hänellä on morsian; hän 
on siis ylkä. Minä sitävastoin olen vain yljän ystävä. Kaikki 
tämä pitää paikkansa vieläkin. Te ette voi heittää minkään- 
laista varjoa minun sieluuni, päinvastoin, "iloni on nyt tul- 
lut täydelliseksi". 

Kas, siinä on syvää nöyryyttä, siinä on mielenpuhtautta! 
Ja nyt Johannes pitää toisen suuren saarnansa sanoes- 
saan: 

"Hänen tulee kasvaa ja minun vähetä!" 

Piispa Ambrosius Milanolainen sanoo tästä: Nämä 
kaksi ovat suhteessaan toisiinsa niinkuin aurinko juhannuk- 
sena ja joulun aikaan. Aurinko kyllä loistaa täydellä voi- 
mallaan Johannes Kastajan päivänä, mutta sen kirkkaus 
pian vähenee. Jouluauringon valo sitävastoin on heikko, 
mutta sen kirkkaus kasvaa. Siten täyttyvät tässäkin Johan- 
neksen sanat: "Hänen tulee kasvaa ja minun vähetä." 

Onnellinen se, joka elää elämänsä sillä mielellä, ilman 
pikkumaisuutta ja kateutta, täydellisessä ilossa. 

Mutta älkää muuten luulko, sanoo Johannes, että kaikki 
seuraavat häntä. Päinvastoin saatte pikemminkin nähdä, 
ettei kukaan ota hänen todistustaan vastaan. Hän on se 
mikä hän on; ihminen ei voi ottaa mitään, ellei hänelle an- 
neta taivaasta. Hän tulee ylhäältä, ja sentähden hän on 
kaikkien yläpuolella. Minä sitävastoin olen maasta ja pu- 
hun maan kannalta. 

Ja sitten Johannes lopettaa sanoilla, jotka ovat kirk- 
kaat ja voimakkaat kuin pasunan ääni: "Joka uskoo Poi- 
kaan, hänellä on iankaikkinen elämä mutta joka ei ole kuu- 
liainen Pojalle, hän ei ole näkevä elämää, vaan Jumalan 
viha pysyy hänen päällään." 

Kas, se on kristinuskoa! Tämä pasuna antaa todella 
kuuluvan kaiun! 

Sinä uskollinen, kunnon Johannes! 
Tehköön Jumala meidät voimakkaiksi, totuudessa py- 
syviksi ja nöyriksi, niinkuin sinä olet! 

JOHANNES KASTAJAN KUOLEMA JA 
JÄLKIMAINE. 



Johannes oli saavuttanut tavattoman kansansuosion, 
mutta maan korkeat herrat eivät olleet hänelle suosiollisia. 
Ylipapit eivät varmaan olleet unohtaneet tai anteeksianta- 
neet sitä, että hän oli syytänyt heille herjaussanoja ja kai- 
ken kansan kuullen nimittänyt heitä kyykäärmeiden si- 
kiöiksi. Kun hän nyt sai vihamiehekseen vielä kuningas He- 
rodes Antipaksen tai oikeastaan hänen puolisonsa Hero- 
diaksen, oli hänen kohtalonsa ratkaistu. Hänet vangittiin ja 
vietiin Makeruksen kalliolinnoitukseen kauas itäänpäin 
Kuolleen meren toiselle puolelle. 

Herodes ei kuitenkaan uskaltanut tappaa häntä; hän 
pelkäsi kansaa, sillä he pitivät häntä profeettana" (Matt. 
14: 5). Sitten hän itsekin tuli antaneeksi suuren arvon Jo- 
hannekselle keskusteltuaan monta kertaa hänen kanssaan, 
"sillä Herodes tiesi hänet vanhurskaaksi ja pyhäksi mie- 
heksi. Ja kun hän kuunteli häntä tuli hän epäröivälle mie- 
lelle monesta asiasta; ja hän kuunteli häntä mielellään" 
(Mark. 6:20). 

Mutta sitä katkerammin Herodias vainosi häntä, sillä 
taaskin osoittautui todeksi, että "miehen viekkaus kylP 
suuri on, mutt' naisen kavaluus on loputon", sillä niinkuin 
naiset ovat parhaimmat silloin, kun he ovat hyviä, niin he 
ovat pahimmat silloin, kun he ovat ilkeitä. 

Mehän tiedämme kuinka se tapahtui. Herodias ryhtyi 
kaikkiin keinoihin päämääränsä saavuttamiseksi ja käytti 
hyväkseen sitä tilaisuutta, jolloin kuningas kaiken hovi- 
väen läsnäollessa oli luvannut antaa tytärpuolelleen Salo- 
melle mitä tämä vain pyytäisi, siksi että hän oli tanssinut 
kuninkaan syntymäpäivillä. Äiti sai nuoren tytön houkutel- 
luksi pyytämään Johannes Kastajan päätä vadissa. Kunin- 

gas tuli tosin murheelliseksi, mutta — mitä kansa sanoisi? 
— ja "valansa ja pöytävierasten vuoksi" hän ei tahtonut 
hylätä pyyntöä. Silloin pyövelin miekka irroitti Johannes 
Kastajan pään. Joakim Skovgaard on Viborgin tuomiokirk- 
koon maalaamassaan taulussa antanut sotilaan, joka pitelee 
vatia, inhoten hääntää pois päänsä päästäkseen näkemästä 
tätä veristä näkyä. Sitä enemmän on varmaan Herodias rie- 
muinnut katsellessaan verivihollisensa päätä, kun tyttö jätti 
äidilleen tuon kamalan lahjan. Johannes Kastajan uskolli- 
set opetuslapset ottivat sitten hänen kuolleen ruumiinsa ja 
panivat sen hautaan. 

Herodeksen vankila ei kuitenkaan ollut kaikkein pahin 
Johannekselle. Oli eräs toinen vankila, joka oli vielä pa- 
hempi, ja se oli epäilyksen vankila, jonka hänen omat ras- 
kaat ajatuksensa muurasivat hänen ympärilleen. Oli koko- 
naan toista seisoa vapaana ja pelottomana paljaan taivaan 
alla ja julistaa sanaa, kuin olla teljettynä lukon ja salvan 
taakse. Oli aivan toista kastaa Herransa ja Mestarinsa, kun 
äänet taivaasta vastasivat, ja taas toista silloin, kun Juma- 
lan ja Vapahtajan ääni tuntui mykistyvän ja pettävän. 

Se on meille kaikille jonkun verran tuttua. Kaikkihan 
käy niin kevyesti ja huolettomasti, kun oh nuori ja rohkea, 
mutta myöhemmin elämässä tuntee tapaavansa enemmän 
ohdakkeita kuin ruusuja. Elämän rohkeus kuluu, toivon 
siivet lyhenevät, terveys pettää, tulee joku suuri suru, joka 
säälimättä painaa tomuun, niin että kaikki näyttää syn- 
kältä. Sitten joutuu vankilaan, elämäänkyllästymisen, pet- 
tymyksen, väsymyksen vankilaan — joutuu elinkautiseksi 
vangiksi. 

Epäilys on kai myös erityinen kiusa elämän ikäpuolelle 
ehtineille. Nuo vanhukset uurteisin ajattelijaotsin, terävin 
kasvonpiirtein ja ohuin huulin, joilla vielä on arvosteleva 

mieli, eivät helposti anna peloittaa itseänsä. Johanneksalla- 
kin oli kenties jonkun verran taipumusta tähän suuntaan 
perintönä isältään, joka jonkun aikaa oli mykkänä heikko- 
uskoisuutensa takia. Silloin tällöin sukeltaa mieleen tuskai- 
nen ajatus: Jospa tämä kaikki onkin vain suuri erehdys, 
kaunis haave, pelkkää itsepetosta. 

Mutta sellaisina hetkinä meidän tulee muistaa, että Va- 
pahtajamme rakkaus meitä kohtaan on muuttumaton. Hän 
on sama tänään kuin eilenkin, vieläpä ikuisiin aikoihin 
asti. 

Ja meidän tulee oppia Johannekselta, että näyttäköön 
miten pimeältä tahansa, emme kuitenkaan sa$ koskaan kat- 
kaista yhteyttä Jeesuksen kanssa. 

Se on suurin onnettomuus, mihin syntisraukka saattaa 
joutua. Voihan kuka tahansa meistä joutua vankilaan. 
Kuinka monet ovatkaan myöhemmin elämässään nähneet, 
että vaikka he luulivat rakentavansa onnensa linnaa, he kui- 
tenkin todellisuudessa muurasivat vankilan muureja ympä- 
rilleen, koska olivat kadottaneet yhteyden Jeesuksen kans- 
sa. Elämä ilman yhteyttä hänen kanssaan ei voi koskaan 
olla muuta kuin vankila, vaikkapa ristikko olisi kullattu. 
Mutta jos säilytät yhteyden hänen kanssaan, niin silloin on 
jäljellä toivoa pimeimmässäkin vankilassa. 

Johannes ei menettänyt koskaan yhteyttä Jeesuksen 
kanssa. 

Päinvastoin, kun tuli hyvin vaikeaa, lähetti hän sanan 
Jeesukselle ja esitti avoimesti epäilyksensä ja huolensa hä- 
nelle. Ja kaikesta huolimatta hän tarrautui yhä lujemmin 
kiinni siihen ajatukseen, että Jeesus sittenkin oli se, jonka 
tuleman piti, luvattu Messias. 

Ja Jeesuskaan ei unohtanut masentunutta ystävä-rauk- 
kaansa. Hän lähetti hänelle vastauksensa ja osoitti hänelle 

suoritettuja tekoja : "Sokeat saavat näkönsä, ontuvat käyvät, 
spitaaliset puhdistetaan, kuurot kuulevat, kuolleet nousevat 
ylös ja köyhille julistetaan iloista sanomaa." Ja ikäänkuin 
ystävällisenä kehoituksena hän lisäsi: "Ja autuas on se, joka 
ei minuun loukkaannu." 

Tämä vastaus oli täynnä viisautta ja rakkautta. Sillä 
näiden sanojen täytyi johtaa vankina olevan epäilijän aja- 
tukset aivan toiseen suuntaan. Nämä sanat tuntuivat niin 
tutuilta — missä hän olikaan kuullut ne? Nehän olivat pro- 
feetta Jesajalta! Ja samassa hän näki edessään aivan toisen- 
laisen kuvan: Kuvan kärsivästä, säälivästä ja parantavasta 
Messiaasta. Nyt hän oli pelastettu! Niin, Jeesus oli sitten- 
kin se, jonka tuleman piti, eikä ketään toista ollut odotetta- 
vissa! 

Niin, Johannes oli pelastettu ja Jeesus oli hänet pelasta- 
nut. Vaikka hän ei voinutkaan pelastaa häntä hänen ulko- 
naisesta vankilastaan, antoi hän hänelle uutta rohkeutta ja 
uutta valaistusta kaikkeen, ja sen kautta tämä vanki vapau- 
tui henkisestä vankilastaan. 

Tämä käy selvästi ilmi myös siitä, mitä Jeesus sanoi 
kansanjoukoille, sittenkun Johanneksen opetuslapset olivat 
menneet pois. Se kuulostaa oikealta puolustuspuheelta. 
Kenties sitä tarvittiinkin, sillä kansan suosio on niin epäva- 
kainen. 

Mutta se oli vieläkin enemmän: se oli ystävän hur- 
maantunut ylistyspuhe jalolle, uhrautuvalle ystävälleen. 
Hän ei todellakaan ollut, sanoo Jeesus, mikään huojuva 
ruohonkorsi, vaikka hänen epäilevät kysymyksensä näyt- 
tävät viittaavan siihen. Hän ei ollut mikään orjasielu, joka 
ihmispelosta etsi suosiota kuninkaan palatsista, sillä silloin 
hän kyllä olisi istunut Herodeksen syntymäpäiväpöydässä, 
sensijaan että oli alhaalla vankilan kellarissa. Ei, hän oli 
profeetta, vieläpä enemmän kuin profeetta, Herran enkeli, 

joka valmisti tietä hänen Voidellulleen. Niin, hän oli suu- 
rin vaimoista syntyneistä, tosin pienempi kuin pienin tai- 
vaan valtakunnassa, mutta kuitenkin viimeisin ja suurin 
vanhan liiton aikana. 

Vielä kerran myöhemmin piirtää Herramme ja Vapah- 
tajamme muistosanat ystävästään, nimittäin Joh. 5: 35:ssa, 
jossa hän lausuu nuo kauniit sanat: "Hän oli palava ja lois- 
tava kynttilä." Oi ystäväni, millainen ruumispuhe! Voiko 
mikään todistus olla suurempi ja parempi? 

Johannes Kastaja oli Jumalan uskollinen ja nöyrä to- 
distaja. 

Hän oli palava ja loistava kynttilä. 

JOULU. 



TERVETULOA! 

Nyt olemme kuulleet puhuttavan monista ennustuk- 
sista, rakkaista adventtihenkilöistä vanhassa pappis- 
kodissa, lyhyesti sanoen, kaikesta mitä Jumala on tehnyt 
valmistaakseen meille siunatun joulun. 

Sentähden on ainakin kohtuullista, että me nyt saamme 
sananvuoron. Mutta mitä me sitten sanomme? Niin, meillä 
köyhillä ihmislapsillahan ei ole mitään muuta sanomista 
kuin: "Kiitos ja tervetuloa!" 

Tämä perussävel kaikuukin läpi koko adventtiajan. 
Siinä on versovaa iloa ja kiitosta, kaipuuta ja odotusta. 

Olipa kuinka arkipäiväinen tahansa, jopa siinä määrin 
liikemiesmäinen, että arvostelee joulukuuta ainoastaan jou- 
lumyynnin ja tavarain menekin mukaan, niin siitä huoli- 
matta huomaa pian kaikkialla, että elämme vanhassa kristi- 
tyssä maassa, että Herra on sanansa ja henkensä kautta 
asunut vuosituhannen ajan keskuudessamme. Syvimmällä 
jokaisen sydämessä, joka ei tietoisessa uskottomuudessa ole 
kaikesta eristäytynyt, on kätkettynä valonlapsen kaipuu, 
joka odottaa voittoa pimeistä, kylmistä päivistä ja tahtomat- 
taankin kohottaa päätänsä, kun adventtikellot alkavat soida, 

ja sanoo itsekseen : "Vain vähän aikaa vielä ja niin olemme 
päässeet pahimman yli, sitten tulee joulu ja sitten kuljemme 
taas valoisaa aikaa kohti." 

Mutta muistakaamme myös, että adventtiaika on valmis- 
tusaikaa, valmistautumista vastaanottamaan Jeesusta. 



JEESUKSEN KRISTUKSEN SYNTYMÄ. 



iin koitti vihdoin tuo suuri tapahtuma ajan täytyttyä. 



Jl\| Keisari Augustuksenkin, joka hallitsi vuodesta 31 
e.Kr. vuoteen 14 j.Kr., täytyi tietämättään astua kaikkival- 
tiaan Jumalan palvelukseen. Ilman hänen käskyään, että 
koko maailma oli verolle pantava, olisi tuo suuri ihme ta- 
pahtunut luultavasti Nasaretissa, mutta tämän käskyn vuoksi 
täytyi kansan lähteä suurin joukoin matkalle ja heidän mu- 
kanaan myös Joosefin ja Marian. Siten täyttyi se vanha 
ennustus, että Jeesus oli syntyvä Betlehemissä: "Ja sinä 
Betlehem, Juudan aluetta, et suinkaan ole vähäisin Juudan 
ruhtinasten joukossa, sillä sinusta lähtee hallitsija, joka on 
kaitseva minun kansaani Israelia" (Matt. 2:6). 

Niin tuli sitten tämä nuori, köyhä vaeltajapari, uskol- 
linen, hiljainen Joosef ja hänen nuori, väsynyt vaimonsa 
Maria, "Daavidin kaupunkiin, jonka nimi on Betlehem". 

"Niin tapahtui heidän siellä ollessaan, että Marian syn- 
nyttämisen aika tuli. Ja hän synnytti pojan, esikoisensa, ja 
kapaloi hänet ja pani hänet seimeen, koska heille ei ollut 
sijaa majatalossa." Tämä on jouluevankeliumi. 

Niin yksinkertaisesti, niin suoraan asiaan käyden kertoo 
Luukas tästä 2. luvussaan. Niin vaatimattomasti, niin hil- 
jaa täyttyi tämä maailmanhistorian ja ihmissuvun suurin 
tapahtuma. Olkoonpa kullakin mitä ajatuksia tahansa siitä 
ja Kristuksesta, mutta täydellisen sokeuden lyömä on se, 
joka ei näe, että täällä köyhässä Betlehemin tallissa tapah- 
tui kaikkien aikojen ja kaikkien sukukuntien suurin ihme. 
Kuka voi sitä epäillä, jos vain vähänkin ajattelee, että tänä 
vuonna vietetään joulua paljon useammissa maissa ja 
useammissa kodeissa kuin viime vuonna, kuin sata vuotta 
tahi tuhat vuotta sitten? Ja voiko se, joka vähänkin ymmär- 
tää ajan valtimon lyöntiä tai seuraa evankeliumin voitto- 
kulkua yli koko maapallon, epäillä, että kymmenen vuoden 
kuluttua vietetään joulua vielä useammissa kodeissa kuin 
tänä vuonna? Ja niin voittokulku jatkuu, kunnes päämäärä 
on saavutettu ja evankeliumin ääni on kaikunut kaikkialla 
maailmassa. 

Nyt kohoaa komea kirkko sillä paikalla, jossa otaksutaan 
"tallin" sijainneen. Hopeatähti lattiassa osoittaa seimen 
paikkaa ja muistokirjoitus kertoo: "Hic de virgine Maria 
Jesus Kristus natus est" — täällä syntyi Jeesus Kristus neit- 
syt Mariasta. 

Mutta me emme ensinkään tarvitse näitä ulkonaisia 
merkkejä ja paikkoja. Ihmeellisellä, mutta aito jumalalli- 
sella tavalla on Jumala ikäänkuin pyyhkinyt pois kaikki 
maalliset jäljet, niin ettemme voi syntymäluolasta, ehtool- 
lissalista, Getsemanen yrttitarhasta, Golgatasta tahi kallio- 
haudasta täydellä varmuudella sanoa: "Tässä on paikka!" 
Mutta samoin kuin Pietarin kirkon rakennusmestarin Bra- 
manten hautakivessä luetaan: "Si monumentum quaeris, 
circumspice!" — jos etsit muistomerkkiä, niin katsahda ym- 
pärillesi! — niin on myös ristiinnaulitun, mutta jälleen 
ylösnousseen Vapahtajan elävä elämä miljoonissa sydä- 

missä ympäri maailman ja hänen ikuisesti kasvava herrau- 
tensa suurempi ja parempi todistus kuin kaiken maailman 
muistomerkit ja elottomat kiviset rakennukset. 

Mutta mitä nyt tämä vanha kertomus sinulle merkitsee? 

Sillä loppujen lopuksi ei auta hyökkäys eikä puolustus, 
eivät kirkot eikä pakanalähetys, vaan kaikki riippuu sinun 
henkilökohtaisesta suhtautumisestasi Kristukseen. 

Ja auttaakseni sinua selvyyteen tahdon nyt viitata erää- 
seen kysymykseen ja kolmeen vastaukseen. 

Kysymyksen lähetti minulle kerran eräs pappisystäväni 
joulutervehdyksen mukana. Hän [kirjoitti: "Mene kam- 
mioosi ja polvistu Betlehemin seimen ääreen ja kysy itsel- 
täsi: Mitä merkitsee tämä lapsi sinulle?" Tämä kysymys 
antoi minulle aihetta itsetutkisteluun ja tuotti minulle siu- 
natun joulun. Jospa sinulle kävisi nyt samoin. 

Ensimmäinen vastaus kuului : Lapsi ei merkitse minulle 
mitään! 

Niin täytyy vielä tänäkin jouluna miljoonien ihmisten 
vastata, ensiksikin kaikkien pakanain, jotka eivät ole kos- 
kaan kuulleet Jeesuksen nimeä mainittavan. Ja se on mei- 
dän syymme, koska emme penseydessämme ole koskaan an- 
taneet heille tietoa siitä. Samalla tavoin vastaavat juuta- 
laiset, sentähden että he vihaavat häntä, "hirtettyä", vielä 
tänäkin päivänä. 

Mutta täällä kotimaassakin on sellaisia, jotka vastaavat 
niin. Se on ilmeisen epäuskon vastaus. Asia on loppuun 
käsitelty, joulusanomassa ei ole mitään, joka enää panisi 
heidän sydäntänsä liikkeelle. Mitään siitä, mitä me muut 
näemme, he eivät näe, koska he asettavat kiikarin sokean 
silmän eteen. 

Itse asiassa tämä on kestämätön näkökanta. Tämä tees- 
kennelty ^välinpitämättömyys on vain naamio. Tähän lap- 
seen nähden on nimittäin aina ollut ihmeellistä se, että sinun 
täytyy joko polvistua, palvoa ja suudella sitä kättä, jonka 
se niin luottavasti ojentaa vastaasi, tai sinun täytyy tarttua 
sen viattomiin käsiin ja raa'asti lävistää ne piikeillä ja nau- 
lata lujasti Golgatan ristiin. Toisen näistä kahdesta täytyy 
tapahtua. Sinun joko täytyy ottaa vastaan Jeesus Vapahta- 
janasi tai muuten pakoitat hänet tulemaan tuomariksesi. 

Mutta se sinun täytyy tietää, ettei mikään ole hänelle 
vastenmielisempää, Hänhän ei tullut tänne tuomitsemaan 
vaan vapahtamaan ihmisiä. Sentähden sinä et saa pettää 
itseäsi ja sanoa, että tämä lapsi on sinulle vieras ja saman- 
tekevä, sillä se ei voi eikä saa olla sitä. 

Toinen vastaus on: Tämä lapsi tulee luokseni joulun 
mukana. 

Se on enemmistön vastaus tässä "kristityssä" maassa. 
Joulussa on jotakin erikoista — he eivät tiedä itsekään 
mitä. Joulu ja pieni Jeesus-lapsi kuuluvat kuitenkin erot- 
tamattomasti yhteen. Eihän se olisi joulukaan, elleivät he 
olisi jouluaamuna kirkossa (ja siihen heidän kirkossakäyn- 
tinsä sinä jouluna luultavasti loppuukin). Mutta heidän 
täytyy joka tapauksessa mennä aamulla kirkkoon kuule- 
maan vanhaa jouluevankeliumia. Ja entä jouluvirret — 
kuinka nyt voisi olla ilman niitä? On niin hauska tuudi- 
tella lasta sylissään ja tuudittaa myös itsensä lepoon joulu- 
kuusen tuoksussa vanhoja säveliä kuunnellen. Mutta her- 
ruus ei saa olla hänen olkapäillään. Ja kun talonmies on 
vienyt ulos joulukuusen, sittenkun se on ruvennut karise- 
maan, kätketään lapsikin piiloon yhdessä muitten joulu- 
koristeiden kanssa ja felämä kulkee entistä kulkuansa — 
lapsi ei merkinnyt mitään todellista heille. 

Ystäväni — jos tämä on sinun näkökantasi, niin ajat- 
tele hiukan asiaa vakavasti. Sillä sinunhan täytyy kerran 
vakavasti määritellä henkilökohtainen suhteesi tähän lap- 
seen. Sinä et voi tulla toimeen pelkällä tunteilemisella, et 
elämässä etkä kuolemassa ja kaikkein vähimmin tuomiolla. 
Silloin ei ole kysymys siitä, oletko jonakin tunnekylläisenä 
silmänräpäyksenä ottanut hänet syliisi, vaan kysymys on 
siitä, onko hän persoonallisena Vapahtajanasi ottanut sinut 
syliinsä. 

Kolmas vastaus on lyhyt, mutta sisältörikas : Tämä lapsi 
merkitsee minulle kaiken. 

Jeesus merkitsee minulle armoa kaikista synneistäni, 
anteeksiantamusta kaikista puutteistani, kaiken velkani pois- 
pyyhkimistä, vapautusta tuomiolla, pelastusta helvetin pii- 
nasta ja ikuista autuutta taivaassa. 

Ja täällä maan päällä hän merkitsee minulle vapautta 
elämässä, mielen rauhaa, sydämen iloa, olemassaolon on- 
nea, elämän tarkoitusta, voittoa kiusauksissa, voimaa ahdin- 
goissa, lohdutusta surussa ja voitonriemua kuolemassa. 

Älkäämme siis epäilkö tai epäröikö! Rukoilkaamme 
niinkuin sanotaan vanhassa jouluvirressä: 



Ah, Herrani, mun Jeesuksen, 
Tee asunnokses' sydämen' 
ÄP ylönanna tuskassa 
Vaan vahvista ain' uskossa!' 

JUMALAN JOULULAHJA. 



umala on viisaudessaan ja rakkaudessaan päättänyt 



antaa kaikille ihmisille joululahjan. Mitä tämä nyt mer- 
kitsee? 

Koska se on Jumalan lahja, täytyy sen olla sekä hyvän 
että täydellisen lahjan, sillä sellaisiahan ovat ne lahjat, 
jotka tulevat ylhäältä, valkeuden Isältä. 

Mutta mitä sitten ihmiset tarvitsevat? 

Tietysti terveyttä ja voimia! Sillä sehän on tärkeintä, 
herra pastori, sanovat ihmiset meille, kun käymme kodeissa. 
Ja kyllähän se onkin erittäin tärkeä ja kallis lahja, sillä 
kun on terve, on satoja asioita toimitettavana, mutta kun on 
sairas, niin on kysymys vain yhdestä — siitä, kuinka voisi 
tulla terveeksi jälleen. Kyllähän terveys on hyvä lahja, jota 
me terveet luonnollisesti tulemme aivan liian vähän ajatel- 
leeksi, emmekä osaa kyllin kiittää siitä, mutta tärkein se ei 
kuitenkaan ole. Sillä — kuten Jeesus sanoo — eivät terveet 
tarvitse parantajaa, vaan sairaat. 

Onpa sairaidenkin joukossa monta, jotka kenties sano- 
vat: Niin, olihan se ihanaa olla terve, mutta parhainta se ei 
missään tapauksessa ollut. Sillä vasta sitten, kun tulin sai- 
raaksi ja niin heikoksi, etten voinut puuhailla monenkal- 
taisten asiain kanssa, jotka ennen veivät kaiken aikani ja 
aiheuttivat minulle rauhattomuutta ja huolia, vasta sitten 
sain aikaa etsiäkseni lääkettä- sielulleni. Sentähden minäkin 
sanon, että mieluummin tahtoisin menettää ainiaaksi tervey- 
teni kuin olla ilman tätä sairausaikaa, sillä se antoi minulle 
varmuuden syntieni anteeksisaamisesta. 

No, tottakai sitten rahaa? 

Rahahan se maailmaa hallitsee, niinkuin eräs rihkama- 

kauppias kerran sanoi minulle ja taputti pulleaa poveaan, 
jossa lompakko oli: "Katsokaa, herra pastori, tämä se on 
sittenkin jotakin todellista!" Niin, sanotaanhan niinkin, että 
kaikki ovet avautuvat kulta-avaimella. 

Mutta eipä se sittenkään pidä paikkaansa! Sekö avasi 
puolisosi tahi lastesi sydänten ovet sinulle? Tahi voitkjo 
ostaa heidän rakkautensa? Itse asiassa saa rahalla tavatto- 
man vähäpätöisiä asioita. Voit kenties kullata koko kotisi, 
mutta et voi ostaa tunninkaan rauhaa sydämeesi, et pysyvää 
iloa, et hyvää ruokahalua, etkä yhdenkään yön luonnollista 
unta. On ihmisiä, jotka ovat uineet rahoissa aina synty- 
mästään saakka ja ovat kuitenkin onnettomia ja köyhiä. Ja 
on köyhiä ihmisiä, joilla tuskin on paitaa päällään, mutta 
ovat kuitenkin rikkaita ja onnellisia Jumalassa. 

Ei, rahoista se ei riipu. Kuningas Mammona on ankara 
herra palveltavaksi, sillä hän on sydämetön. Rahat tekevät 
ihmiset pikemmin kylmiksi ja itserakkaiksi kuin jouluiloi- 
siksi ja rakastettaviksi. 

Ei, kun Jumala aikoi valmistaa meille joululahjan, 
ajatteli hän: Nyt minä annan heille jotakin, jota kukin 
heistä oikein tarvitsee, sekä terveet että sairaat, rikkaat ja 
köyhät, nuoret ja vanhat. 

Minä annan heille Vapahtajan, sillä sitä he kaikki tar- 
vitsevat niin varmaan kuin he kaikki ovat samanlaisia; sillä 
kaikki he ovat syntiä tehneet ja kaipaavat Jumalan kirk- 
kautta. 

Niin hän sitten antoi meille oman pyhän, ainosyntyisen 
Poikansa, ja tämän hän teki isällisessä hyvyydessään ja 
jumalallisessa armeliaisuudessaan ilman meidän ansio- 
tamme tai mahdollisuuttamme. Sillä niin suuresti Jumala 
rakasti maailmaa. 

Mene siis Betlehemin talliin! Kas, siellä on Jumalan 
lahja sinulle! Ota se vastaan! Usko häneen ja kiitä häntä 
lahjasta. Sehän on hyvä ja täydellinen lahja, se on Vapah- 
taja, joka todella voi vapahtaa. 

Mutta kaikkihan me tiedämme, että oikeaan jouluun ei 
kuulu ainoastaan vastaanottaminen, vaan myös antaminen.. 
Niin, kaipa monet meistä ovat kokeneet seuraavien Jeesuk- 
sen sanojen totuuden: "Autuaampi on antaa kuin ottaa." 
Kenties sinä oikeastaan enemmän iloitset siitä, että saat 
antaa toisille kuin siitä, että itse saat. 

Mitä sitten olet ajatellut antaa Jumalalle? 

Sinulla ei ole mitään annettavana, sanot. Mutta sehän 
ei ole totta. Sinulla on hyvin kallisarvoinen lahja, joka 
sinun pitäisi antaa Jumalalle vastalahjaksi siitä, mitä hän 
on antanut sinulle. Jumala ei nimittäin voi sitä saada, 
jollet sinä itse anna sitä hänelle. 

Luin kerran pienen kertomuksen, joka parhaiten selit- 
tänee sinulle, mitä tarkoitan. 

Eräällä miehellä oli poika, joka oli hänen ainoansa. 
Molemmat elivät yhdessä ja olivat erottamattomat. Pojalla 
ei ollut parempaa ja luotettavampaa ystävää kuin rakas, 
kokenut isänsä, ja isä puolestaan ei tehnyt niinkuin monet 
muut isät valitettavasti tekevät — hän ei kietoutunut min- 
käänlaiseen tyhmänylpeään ylimielisyyteen ja säilytti siten 
poikansa luottamuksen. Molemmat elivät ja hengittivät 
vain toisilleen. He olivat melkein aina yhdessä; jos he 
menivät ulos kävelemään, olivat he aina yhdessä, ja jos 
he olivat kotona, istuivat he yhdessä tuttavallisesti keskus- 
tellen, ja molemmat olivat hyvin onnellisia. 

Mutta äkkiä näytti siltä, kuin pojassa olisi tapahtunut 
muutos. Hän vetäytyi syrjään, kieltäytyi lähtemästä yh- 
dessä kävelemään ja oleskeli enimmäkseen huoneessaan. 

Isä koetti lukemattomia kertoja tulla hänen luokseen tai 
saada hänet mukaansa ulos, mutta sai aina kieltävän vas- 
tauksen tahi ei edes päässyt huoneeseen, kun ovi oli suljettu. 
Tämä kiusasi häntä kovasti. Ja niin hän lopulta lakkasi 
vaivaamasta poikaa, mutta sitä enemmän puhui asiasta Ju- 
malan kanssa. Hän oli kovin huolissaan pojastaan. Hän 
nimittäin pelkäsi, että joku synti oli hiipinyt nuorukaisen 
elämään, ja tiesi, että synti tekee ihmisen araksi ja aiheut- 
taa eron — Jumalan ja meidän välillämme, meidän ja 
meidän parhaimpien ystäviemme välillä. 

Tätä kesti kokonaista kolme kuukautta. 

Sitten tuli isän syntymäpäivä. 

Varhain aamulla tuli poika isänsä luo ilosta loistaen 
niinkuin entiseen onnelliseen aikaan. Katso, isä, tässä on 
syntymäpäivälahjani sinulle. Ja hän ojensi isälleen taidok- 
kaasti koristellun ja kauniiksi kiilloitetun lippaan. 

Ja tämän sinä olet tehnyt minulle, poikani! 

Niin, jokaisen osan — etkö ole iloinen, isä? 

No, tämänkö vuoksi sinä sitten vetäydyit pois minun 
seurastani? 

Niin, luonnollisesti! Eihän sinun pitänyt saada pienin- 
täkään vihiä lippaasta! 

Silloin isä tuli syvästi liikutetuksi ja puhkesi kiittä- 
mään ja ylistämään Jumalaa. Senjälkeen hän kääntyi poi- 
kansa puoleen ja sanoi: "Kiitän sinua, rakas poikani, kai- 
kesta rakkaudestasi ja kauniista lahjastasi. Mutta sinun 
tulee tietää", lisäsi hän vakavana, "ja muistaa aina, ettei 
mikään lahja ole minulle niin kallisarvoinen kuin — sinä 
itse." 

Ja hän sulki hänet syliinsä ilon kyyneliä vuodattaen. 

Tätä pientä kertomusta en ole koskaan voinut unohtaa. 
Se tuottaa minulle usein vieläkin suurta siunausta. 

Sillä eiköpä minulla ja meillä kaikillakin ole usein niin 
kiire, että unohdamme antaa itsemme Jumalalle. 

Kenties me työskentelemme hänen tähtensä; kenties me 
valmistamme hänen lipastaan. Me kirjoitamme kirjoja ja 
pidämme esitelmiä. Me matkustelemme ja käymme ko- 
deissa. Me pidämme pyhäkoulua ja johdamme raamattu- 
piirejä. Me olemme kokouksissa varhain ja myöhään, 
mutta — entä me itse? 

Oi, rakkaat veljet ja sisaret, ei Jumala tahdo meidän 
lipastamme, ei, hän tahtoo meidät itsemme. Kuinka usein 
olenkaan senjälkeen, kun luin tämän pienen kertomuksen 
— myöskin salakammiossani — , kun parhaillaan polvillani 
rukoilin milloin yhden, milloin toisen puolesta, milloin 
sisä-, milloin ulkolähetyksen puolesta — kuinka usein olen- 
kaan silloin tuntenut ikäänkuin käden kaulallani ja rakas- 
tavan äänen kuiskaavan korvaani: "Niin, ja sitten sinut 
itsesi!" Ja silloin rukous sai yhdellä kertaa aivan uuden 
sisällön, aivan uuden hartauden. 

Luettuani kertomuksen ajattelin: Tämä on niin kaunis 
ja niin tosi, että sen täytyy olla Jumalan sanassa. Sillä siel- 
lähän on kaikki, mikä on kaunista ja totta. 

Ja katso, minä löysinkin sen sieltä. Se on 2 Kor. 8:ssa, 
missä Paavali puhuu, millaisella innolla Makedonian seura- 
kunnat olivat ottaneet osaa keräykseen Jerusalemin pyhille ; 
niin, he olivat olleet niin innokkaita, että he "suuressa köy- 
hyydessään hyvästä sydämestään antoivat runsaita lahjoja". 
Mikä onnellinen elämän epäjohdonmukaisuus! Näemme 
sen toistuvan vielä tänäkin päivänä, sillä melkein ainahan 
ne, joilla ei juuri mitään ole, antavat enimmän. 

Mutta sitten hän jatkaa: "Sillä voimainsa mukaan, sen 
todistan, jopa yli voimainsakin he antavat omasta halus- 

taan." Niin, he antoivat kaikkein ensiksi itsensä Herralle 
ja senjälkeen lahjansa. 

Kas, tässä näemme salaisuuden! He saattoivat uhrata 
niin paljon sentähden, että kaikkein ensimmäiseksi olivat 
antaneet itsensä Herralle. 

Samalla kun Paavali esittää tämän esimerkin Korinton 
pyhien noudatettavaksi, tulee eräs toinen, korkeampi ja 
pyhempi kuva hänen mieleensä. Se on Jeesus. Ja sitten 
hän pitää meille ihanan joulusaarnan ja sanoo: "Tehän 
tunnette Herramme Jeesuksen Kristuksen armon, että hän, 
vaikka oli rikas, tuli teidän tähtenne köyhäksi, että te hänen 
köyhyydestään rikastuisitte." 

Mitä Herramme Jeesus Kristus antoi meille? 

Lippaanko? — Evankeliuminko? Uuden testamentinko 
neuvoksi ja johdatukseksi? Enkelinsanomanko? 

Oi, ystäväni, hän antoi meille kaiken tämän, mutta mitä 
muuta hän meille vielä antoi? 

Niin, hän antoi meille itsensä, ensimmäiseksi itsensä, 
kokonaisen ja jakamattoman itsensä. 

Huomaatko, ystäväni, — Jeesus on Jumalan joululahja 
sinulle. 

Vastalahjaksi — anna itsesi hänelle! 

Silloin sekä sinä että Jumala saatte joululahjan. 

JOULUTÄHTI. 



JOULULEGENDA. 

Hiljaa ja järkkymättä seisoi enkeli välkkyvin miekoin 
paratiisin portilla. Herra Jumala oli asettanut hänet 
sinne sinä päivänä, jolloin Aadamin ja Eevan täytyi Juma- 
lan vihaa vavisten ja synnin rauhattomuus sydämessään 
lähteä Eedenin yrttitarhasta ja vaeltaa ulos syntiseen maail- 
maan, joka on pahan vallassa. 

Kun paratiisin portti paukahti kumahtaen kiinni heidän 
jäljessään, kiiriskeli sen kaiku yli koko maan ja syvä huo- 
kaus kävi läpi koko luomakunnan. 
Ja niin meni aika menojaan. 

Vuosisadat kuluivat ja muuttuivat vuosituhansiksi, 
mutta yhä seisoi enkeli vahdissa liikkumattomana ja myk- 
känä. Hänen takanaan oli taivaanvaltakunnan suljettu 
portti ja hänen edessään kiemurteli mutkainen tie alas 
maailmanvaltakunnan laaksoon. 

Villien eläinten ulvonta kantautui yön hiljaisina hetkinä 
hänen korviinsa ja syntiin kahlehdittujen ihmisten nauru ja 
pilkka kaikui hänen ympärillään. Silloin tällöin kuuluivat 
hänen korviinsa epätoivoisten sielujen tuskaiset huokaukset 
ja avunhuudot. 

Hän seisoi aina hiljaa, pitäen molemmin käsin välkky- 
vää miekkaa edessään. Kun lepattava valo välistä leikitteli 
säkenöivän säilän terällä, välähti miekasta peloittava sa- 
lama läpi avaruuden. Silloin kulki väristys herjaajien lui- 
den ja ytimien läpi, silloin vapisivat tuskaiset sielut ja villit 
eläimet vetäytyivät muristen takaisin tiheisiin viidakkoihin. 

Mutta nyt oli tullut jouluyö, käsky oli lähtenyt keisari 
Augustukselta, että koko maailma oli verolle pantava, ja 

kaikki menivät panettamaan itseänsä verolle, kukin omaan 
kaupunkiinsa. 

Juhlallinen hiljaisuus vallitsi taivaassa, ja ihmeellinen 
odotus lepäsi vanhan maan yllä. Kummalliset aavistukset, 
jotka olivat syntyneet enkelten sydämissä, kun he hartaasti 
pyysivät saada katsahtaa niihin salaisuuksiin, joita valmis- 
tettiin, leijailivat kuin taivaalliset tuulahdukset yli para- 
tiisin muurin laskeutuen alas maata kohden, ja odottavin 
sydämin tähystelivät kaikki valveilla olevat jumalanlapset 
taivasta kohti. 

Yksinpä hiljaisen portinvartijankin valtasi tämä harvi- 
nainen odotus, ja seisoessaan siellä ääneti uneksien, hän 
saattoi kuulla oman sydämensä lyönnit pyhän yön hiljai- 
suudessa. 

Silloin kajahti äkkiä riemuitseva laulu taivaasta. Enke- 
lit siellä lauloivat. Saadessaan tiedon Jumalan pelastus- 
päätöksestä ja kuullessaan, että ajan täyttyminen nyt oli 
tapahtunut, he alkoivat soitella Jumalan harppuja. Niin 
valtavaa riemua ei ovenvartija ollut koskaan ennen kuullut. 
Ylistyslaulu vyöryi kuin kohiseva virta Jumalan valtaistui- 
men juurelta ja paisui vähitellen mahtavasti kaikuviksi 
soinnuiksi. Laulavat enkelijoukot tulivat yhä lähemmäksi, 
nyt ne olivat jo aivan hänen takanaan, ja täynnä aavistavaa 
riemua hän käänsi päätänsä. 

Ja kas — samassa portti avautui. 

Tämä portti, jota yksikään ihmisajatus tai ihmisvoima 
ei ollut koskaan voinut järkyttää, avautui nyt Herran käs- 
kystä sisältäpäin. 

Sisältäpäin, Jumalan rakkauden voiman ja tahdon vai- 
kutuksesta avautui tämä portti, jota kohti ei kukaan ollut 
edes voinut suunnata katsettaan joutumatta välkkyvän mie- 
kan säihkyvän tulikehän häikäisemäksi. Ja kuulkaa! Nyt 
kaikuu laulu kaksi kertaa voimakkaampana ja riemuitse- 

vampana. Nyt avautuvat taivaan linnanportit, nyt tulee 
Jumalan valtakunta! 

Niinkuin parvi valkoisia kyyhkysiä, joiden siivillä 
auringonsäteet leikittelevät, leijaili enkelijoukko hänen 
ohitsensa ulos pimeään yöhön, alas maailmanvaltakunnan 
laaksoihin. Se oli kuin häikäisevän kirkas valkoinen pilvi 
keskellä synkkää yötä. Yhä syvemmälle he laskeutuivat ja 
näyttivät lopulta vain kaukaisuudessa väräjävältä hopea- 
sumulta. Mutta portti jäi selkoselälleen heidän jäljessään, 
ja portinvartija kuuli kaukaa kaikuvan heidän ylistyslau- 
lunsa: "Kunnia olkoon Jumalalle korkeudessa ja maassa 
rauha ihmisten kesken, joihin hänellä on mielisuosio." 

Silloin enkeli ymmärsi. Ja hän heräsi kuin tuhatvuoti- 
sesta unestaan; hän hymyili ensi kerran katsahtaessaan ylös 
avoimeen taivaaseen ja alas vapahdettuun maailmaan, missä 
enkelit lauloivat kedon paimenille. 

Silloin hän ymmärsi Jumalan pelastussuunnitelman 
syvän salaisuuden. Ja hän tarttui molemmin käsin miekan 
säkenöivään terään. Valtavalla voimalla hän mursi rikki 
säihkyvän säilän ja heitti sen kaikin voimin alas Gehennan 
syvyyteen. Kalisten ja leimuten vajosi Jumalan vihan välk- 
kyvä miekka alas siihen mereen, joka ikuisesti tulta ja tuli- 
kiveä palaa. 

Sitten hän seisoi hetkisen rikkimurretun miekan kahva 
kädessään. Ihmeellistä — se oli tehty ristin muotoiseksi. 
Sitten hän kohotti sen ylös molemmin käsin ja heitti taivaan 
kantta kohti. Ja ikäänkuin näkymättömien voimien kanta- 
mana se nousi yhä korkeammalle — samoinkuin vihan 
miekka vajosi yhä syvemmälle syvyyteen. Lopulta hän ei 
voinut nähdä, nousiko se korkeammalle, sillä nyt se oli 
ylhäällä lukemattomien tuikkivien tähtien joukossa. Se 

riippui nyt hiljaa ikäänkuin olisi pysähtynyt sinne Jumalan 
käskystä, ja ristinmuotoisen kahvan ympäri muodostui sä- 
teilevä rengas, säkenöivä kaari, niinkuin pieni tähtiauriuko, 
mikä veti kaikkien silmät ja sydämet puoleensa. 
Miekankahvasta tuli joulutähti. 

Silloin vaihtui monien, monien vuosien hiljainen huo- 
kaus autuaalliseen ihmettelyyn. Enkelin rinta alkoi paisua 
niinkuin tulviva joki, siellä sisällä jotain murtui, hänen 
kielensä siteet kirposivat, hänen mykät huulensa avautuivat 
ja laajalti, laajalti avaruuksissa kaikui yksinäisen portin- 
vartijan värisevä joululaulu. Hän lauloi Jumalan kunniasta 
ja ihmissydänten rauhasta maan päällä, niin että sydän jys- 
kytti hänen rinnassaan ja silmät säteilivät niinkuin kaksi 
joulutähteä. Laulaessaan hän laskeutui polvilleen; hän itki 
ilosta ja täynnä pyhää kunnioitusta ylisti Jumalan pohja- 
tonta rakkautta. 

Vartiopalvelus oli lopussa. 

Enkeli nousi ylös rukouksesta. Sitten hän meni Her- 
ransa iloon, sillä nyt loisti joulutähti ihmisten lapsille. 



un nyt lapsi oli syntynyt ja Jumalan lupaus täytetty, 



IV oli tästä myös ilmoitettava. Sillä "kuinka he huuta- 
vat avuksensa sitä, johon eivät usko? Ja kuinka he voivat 
uskoa siihen, josta eivät ole kuulleet? Ja kuinka he voivat 
kuulla, ellei kukaan hänestä julista? Ja kuinka kukaan voi 




ENKELIEN JOULUSAARNA. 

julistaa, ellei ketään lähetetä . . . Usko tulee siis kuulemi- 
sesta, mutta kuuleminen Kristuksen sanan kautta. Mutta 
minä kysyn: eivätkö he ole kuulleet? Kyllä ovat. 'Heidän 
äänensä on kulkenut kaikkiin maihin ja heidän sanansa 
maailmaan ääriin asti'." (Room. 10: 14 — 18.) 

Niin Jumala siis lähetti ensimmäiset saarnaajansa ja ne 
olivat pyhät enkelit. Enkelit toivat tiedon ensiksi kedon 
paimenille. "Sillä seudulla oli paimenia kedolla vartioi- 
massa yöllä laumaansa. Niin heidän edessään seisoi Her- 
ran enkeli, ja Herran kirkkaus loisti heidän ympärillään 
ja heidät valtasi suuri pelko." Tämä enkeli — nähtävästi 
Gabriel? — sanoi: 'Älkää peljätkö; sillä katso, minä ilmoi- 
tan teille suuren ilon, joka on tuleva kaikelle kansalle: teille 
on tänään Daavidin kaupungissa syntynyt Vapahtaja, joka 
on Kristus, Herra. Ja tämä on teille tunnusmerkkinä: te löy- 
dätte vastasyntyneen lapsen kapaloituna ja seimessä ma- 
kaamassa.' Ja yhtäkkiä oli enkelin kanssa suuri joukko 
taivaallista sotaväkeä ja he ylistivät Jumalaa ja sanoivat: 
'Kunnia olkoon Jumalalle korkeuksissa, ja maassa rauha 
ihmisten kesken, joihin hänellä on mielisuosio'!" 

Tässä meillä on kaikkein ensimmäinen joulusaarna, 
mikä milloinkaan on pidetty. 

Jumala on siis valmistanut kaiken. 

Meidän ei tule siis — toistaakseni taas Room. 10 — 
mennä ylös taivaaseen noutamaan Kristusta alas eikä myös- 
kään mennä alas syvyyteen noutamaan Kristusta ylös. Sillä: 
"Sana on sinua lähellä, suussasi ja sydämessäsi (nimittäin 
sana uskosta, se, jota saarnaamme)." 

Me emme voi luoda joulua ympärillemme, vaikka me 
ripustaisimme joulukoristeita kaikkialle koko joulukuun 
ajan. Ei, me voimme ryhtyä kuinka laajoihin jouluvalmis- 
tuksiin tahansa, mutta joulua ei siitä tule, niin kauan kuin 
luonnollinen mieli on vallalla. 

Joulu alkaa Betlehemissä — siellä lepää joulu pienen 
lapsen hahmossa; sillä joulu ilman Jeesusta ei ole mikään 
joulu. Ja hänet yksin meidän on saatava joulumerkiksem- 
me. Jouluilo on aiottu kaikelle kansalle, suurille kansoille 
ja pienille kansoille, rikkaille ja köyhille, valkoisille ja 
mustille ja keltaisille ja ruskeille ja punaisille ihmisille, 
siis kaikille maailman kansoille, sillä Jumala ei säästänyt 
dmaa poikaansakaan, vaan antoi hänet alttiiksi meidän, 
kaikkien edestä (Room. 8:32). 

Kenties yksi ja toinen ihmettelee sitä sanontatapaa, jolla 
enkelten ylistyslaulu nyt ilmaistaan: "Kunnia olkoon Ju- 
malalle korkeuksissa, ja maassa rauha ihmisten kesken, joi- 
hin hänellä on mielisuosio." 

On erikoisesti kysymys sanoista "ihmisten kesken, joi- 
hin hänellä on mielisuosio". Mehän olemme tottuneet kuu- 
lemaan "ihmisille mielisuosio". 

Ken sitten ymmärtää oikein vanhan sanontatavan? 

Mitä tämä oikeastaan merkitsee? Onko Jumala joulu- 
yön jälkeen saanut enemmän mielisuosiota ihmisiin, kuin 
mitä hänellä oli ennen. Sitä kai ei voi väittää kukaan, 
joka lukee esimerkiksi Daavidista, Jumalan mielen mukai- 
sesta miehestä, tahi Abrahamista, joka sai kunnianimen 
"Jumalan ystävä". Ei, mitään muutosta Jumalan olemuk- 
sessa ei ole tapahtunut. Siellä on nyt, niinkuin aina, pyhä 
rakkaus — niinkuin Augustinus sen selittää: "Hän vihaa 
syntiä, mutta rakastaa syntistä." 

Mitä ihmisiin tulee, eivät he ole tulleet enemmän 
"miellyttäviksi", kuin mitä he aina ovat olleet. Jouluyö 
ei missään tapauksessa muuttanut heidän mielenlaatuaan. 
Pieni Jeesus-lapsi ei ollut kovinkaan vanha, kun veriset mur- 
haajan kädet sitä tavoittelivat ja lopultahan näiden "miel- 

lyttävien" ihmisten onnistui saada hänet naulituksi kiinni 
Golgatan ristiin. 

Ylistyslauluun kuuluu siis kaksi osaa. Jumala saa kun- 
nian ja maa saa rauhan. Kunnia nousee ylöspäin korkeutta 
kohti Jumalan luo, rauha laskeutuu Jumalan luota alas 
ihmisille! 

Mutta ei kaikille ihmisille. 

Valitettavasti ei. Maan päällä ei ole rauhaa, ei ole kos- 
kaan ollutkaan siitä lähtien, kun ensimmäinen sodanjulistus 
annettiin: "Minä panen vainon sinun ja vaimon välille, 
sinun siemenesi ja hänen siemenensä välille", eikä koskaan 
tulekaan mitään rauhaa, ennenkuin olemme saaneet uudet 
taivaat ja uuden maan, joissa vanhurskaus asuu. Ihmisillä, 
jotka eivät anna Jumalalle kunniaa, vaan päinvastoin häpäi- 
sevät häntä maailmallisella mielellä, uskottomuudella, syn- 
nillä ja jumalattomuudella, ei luonnollisesti ole mitään 
rauhaa, sillä Jumalan mielisuosio ei lepää heidän yllänsä. 
Se keinotekoinen "rauha", joka tuodaan maan päälle joulu- 
yönä, kestää kuten tunnettua vain niin kauan, kuin joulu- 
kynttilät palavat, ja tuskinpa niinkään kauan. Mutta niillä 
ihmisillä, joihin Jumalalla on mielisuosio, heillä on rauha, 
rauha maan päällä, rauha ahdistuksissa ja rauha kuole- 
massa. 



Mutta nyt kuuluu kysymys: "Olenko minä sitten ihmi- 
nen, johon Jumalalla on mielisuosio, tai kuinka minä tulen 
sellaiseksi?" 

Vastaan tähän viittaamalla Jumalan sanaan. Ihmisvas- 
taus ei merkitse mitään. 

Mitä sitten Jumalan sana sanoo tästä raamattumme 
siinä luvussa, jota on nimitetty "uskon korkeaksi veisuksi" 
(Hebr. 11), sentähden että siinä puhutaan uskosta? Siellä 



99 



sanotaan: "Ilman uskoa on mahdoton olla otollinen Juma- 
lalle." 

Uskottomuus on kaiken synnin lähde. Usko sitä vastoin 
on käsi, jolla me tartumme Jumalan armoon. Mikään muu 
ei tuomitse kuin uskottomuus eikä mikään muu pelasta 
kuin usko. 

Ilman uskoa on mahdotonta olla Jumalalle otollinen. 
Jos tahdot tulla Jumalalle mieluiseksi ihmiseksi, on sinun 
tultava uskoon. Avaa sydämesi ja ota Vastaan hänen joulu- 
lahjansa! Anna kunnia Jumalalle korkeudessa! Silloin si- 
nusta tulee ihminen, johon Jumalalla on mielisuosio, ja sil- 
loin sinä saat rauhan, rauhan aina ja kaikkialla. 

Niin kävi paimenien. 

Niin pian kuin enkelijoukko oli mennyt heidän luotaan, 
he sanoivat: "Menkäämme nyt Betlehemiin katsomaan sitä, 
mikä on tapahtunut ja minkä Herra meille ilmoitti." He 
eivät menneet sinne nähdäkseen,, oliko se tapahtunut, sillä 
sitä he eivät epäilleet, koska Herra oli sen sanonut. He 
uskoivat Jumalaan. 

"Ja he menivät kiiruhtaen ja löysivät Marian ja Joosefin 
ja lapsen, joka makasi seimessä. Ja kun he tämän olivat 
nähneet, ilmoittivat he sen sanan, joka oli puhuttu heille 
tästä lapsesta. Ja kaikki, jotka sen kuulivat, ihmettelivät 
sitä, mitä paimenet heille puhuivat. Mutta Maria kätki 
kaikki nämä sanat ja tutkisteli niitä sydämessään. Ja pai- 
menet palasivat kiittäen ja ylistäen Jumalaa kaikesta, minkä 
olivat kuulleet ja nähneet sen mukaan kuin heille oli pu- 
huttu." 

Kas tässä seurattava esimerkki: He menivät kiiruhtaen, 
he löysivät mitä etsivät, he puhuivat siitä, mitä olivat näh- 
neet, ja he ylistivät Jumalaa. 

He olivat ensimmäiset, jotka antoivat kunnian Jumalalle 
korkeudessa; sentähden heistä myös tuli ensimmäiset mieli- 
suosion ihmiset, jotka pääsivät osallisiksi joulun rauhasta. 

Jospa olisimme heidän kaltaisiaan! Jospa kiiruhtaisim- 
me heidän laillaan! 



i ollut helppoa päästä eteenpäin maailmassa, kun oli 



My syntynyt köyhyydessä ja puutteessa, kun orjanmerkki 
oli ikäänkuin poltettuna sieluun, vaikkakaan ei otsaan. 
Köyhä hän oli aina ollut, aina siitä saakka, kun hän sangen 
nuorena poikana lähti ulos ansaitsemaan, aina tähän saak- 
ka, kun hän oli tullut vanhaksi. 

Hänen kehtonsa ääressä ei oltu laulettu, että hänestä 
tulisi muuta kuin paimen, jonka olisi palveltava toisia koko 
ikänsä. Eteenpäin pyrkivä hän ei ollut koskaan ollut, ja 
vapaus — niin, sitä ei kyllä kannattanut siihen aikaan aja- 
tella. Siitä saattoi puhua vanhaan hyvään aikaan, jolloin 
joka seitsemäs vuosi oli sapattivuosi, ja kaikki orjat sil- 
loin pääsivät vapaaksi, puhumattakaan riemuvuodesta, jol- 



Jo mene, katso, sieluni, 
Seimessä kuka makaapi, 
Se on sun Herras, Kristukses, 
Jumalan poika, Jeesukses. 




KARITSA. 



JOULULEGENDA. 

loin kaikki omaisuus annettiin takaisin alkuperäiselle omis- 
tajalleen. Mutta nyt, kun Rooman keisarilla oli valta kä- 
dessään, ei tosiaan maksanut vaivaa ajatella vapautta. 

Nyt hän myös oli vanha ja raihnainen ja kihti runteli 
vanhoja, kankeita niveliä. Ja onhan selvääkin, että joutuu 
kärsimään vedosta ja vilusta, kun täytyy oleskella ulkona 
sekä yöllä että päivällä, sateella ja päivänpaisteella, vi- 
lussa ja helteessä. 

Hän oli kokenut monta merkillistä ja jännittävää seik- 
kailua paimenessa pitkän elämänsä aikana. Esimerkiksi, 
kun saaliinhimoiset ja nälkäiset sudet olivat ahdistamassa 
— ankaran kylmiä öitä, paahtavan kuumia päiviä, jolloin 
sekä eläimet että ihmiset olivat vähällä menehtyä. Kaikkein 
pahinta oli, kun hehkuvan kuumat erämaan hietamyrskyt 
pakoittivat sekä lampaat että paimenet yhdessä hakemaan 
suojaa kallionkoloista. 

Hän kätki kuitenkin sielunsa sisimpään ihmeellisen 
muiston. Se oli kuin salainen lähde, joka aina tulvehti ja 
jonka yksin hän tunsi. Se tapahtui eräänä yönä vuosia 
sitten, kun hän vielä oli nuorukainen, kun hän ja muuta- 
mat muut paimenet pitivät vartiota yöllä Betlehemin ulko- 
puolella. Silloin oli häikäisevä valo yhtäkkiä loistanut 
pimeässä yössä ja keskellä sädekehää seisoi enkeli, joka 
puhui heidän kanssaan suuresta ilosta, joka oli tuleva kai- 
kille, Vapahtajasta Daavidin kaupungissa ja merkistä: 
pieni lapsi kapaloituna seimessä makaamassa. Ja juuri kun 
enkeli lakkasi puhumasta, hän sai kuulla mitä ihaninta lau- 
lua. Heitä oli suuri joukko ja he lauloivat niin, että hän 
vapisi onnesta ja silmät kyyneltyivät. Ja katso, kun taivaal- 
linen ylistyslaulu vielä kaikui heidän ympärillään, koko 
enkelijoukko kohosi niinkuin parvi valkoisia kyyhkysiä lei- 
jaillen hopeanhohdesiivillään ylöspäin taivasta kohden kuin 
säteilevä pilvi. 

Kuinka elävästi hän muistikaan, että hän oli yksi niistä 
ensimmäisistä, jotka tulivat Betlehemiin, sitten kuin he 
kaikki olivat päättäneet sinne kiiruhtaa. Silloinhan hän oli 
nuori ja hänen oli helppo käydä. Ja kuinka hän tähyilikään 
tätä lasta, josta oli ennustettu niin ihmeellisiä asioita. 

Tänä yönä syttyi uskon valo tuon yksinkertaisen pai- 
menen sydämessä — niinkuin joulutähti syttyy Betlehemin 
kedon yllä. Usko tuli myös hänen johtotähdekseen koko 
hänen elämänsä ajaksi. Monta, monta kertaa myöhemmin, 
kun jokin näytti hänestä synkältä ja raskaalta, hän koetti 
palauttaa mieleensä tämän nuoruutensa suuren elämyksen 
ja silloin tuntui, kuin pieni toivon lähde olisi alkanut so- 
lista hänen sydämessään. Tämä oli suuri tapahtuma hänen 
muutoin niin yksitoikkoisessa elämässään. 

Varsinkaan lasta hän ei voinut koskaan unohtaa, pientä 
hymyilevää lasta Marian sylissä, ja hänestä tuntui, että hän 
voisi uhrata kaikki tälle pienelle lapselle ja että olisi au- 
tuaallista saada aina olla sen läheisyydessä. Hänestä tun- 
tui, että lapsen silmät säteilivät taivaan kirkkaimpien täh- 
tien lailla ja että ihminen tuli lempeäksi ja hyväksi vain 
ajattelemalla niitä — ja niin hän tekikin usein. Sentähden 
kaikki muutkin pitivät häntä niin herttaisena vanhana mie- 
henä ja kutsuivat häntä keskenään "hyväksi paimeneksi". 
Mutta kun hän sen kuuli, hän pudisti päätään ja sanoi, 
etteivät he saaneet nimittää häntä niin, sillä sitä nimeä 
hän ei ensinkään ansainnut. 

Jospa hän saisi sanoa, mitä hän kaikkein mieluimmin 
tahtoisi, niin hän ei toivoisi muuta, kuin saada tuoda Her- 
ralle uhrin kaikista synneistään, sillä silloin hän kenties 
tulisi oikein iloiseksi ja saisi kokea taivaallista rauhaa, joka 
oli täyttänyt hänet tuona unohtumattomana yönä. 

Ja ajattelehan, että niin kävikin! 

Kun hän oli palvellut samassa paikassa 50 vuotta, hänen 
herransa kutsui hänet luokseen ja sanoi: "Nyt tahdon antaa 
sinulle lahjan ylimääräisenä palkkiona pitkäaikaisesta ja 
uskollisesta palveluksesta; mitä tahtoisit mieluimmin? — 
Ja tuo rikas mies hypisteli jo vyötään, sillä tietystihän hän 
haluaisi rahaa. Mutta hänen suureksi ihmeekseen ei paimen 
pyytänytkään rahaa. "Herra", hän sanoi, "tiedän kyllä, 
mitä mieluimmin tahtoisin, mutta en tiedä, tahdotko antaa 
sen minulle. Tiedänhän, että olet hyvin arka lampaistasi. 
Muistan hyvin, kuinka minun täytyi eräänä päivänä sinun 
käskystäsi jättää yhdeksänkymmentäyhdeksän lammasta 
korpeen ja etsiä kokonainen päivä yhtä ainoata lammasta, 
joka oli eksynyt laumasta. Mutta jos tahdot täyttää sydä- 
meni toivomuksen, niin anna minulle yksi karitsa, jonka 
itse saan valita." — "Karitsako? Mitä sinä sillä teet?" 
kysyi hänen herransa ihmeissään. "Vien sen temppeliin 
ja uhraan Herralle vikauhrina kaikista synneistäni — sil- 
loin kai saan rauhan." Ja tätä sanoessaan hän näytti niin 
hyvältä ja ystävälliseltä, että hänen herransa sydän lämpeni 
ja hän meni, taputti häntä olkapäälle ja vakuutti, että hä- 
nen toivomuksensa täyttyisi. 

Seuraavana päivänä vanhalle paimenelle tuli kova kiire. 
Asiantuntijan ilmein hän valitsi itselleen parhaimman kai- 
kista karitsoista, vuoden vanhan nuhteettoman uroksen, 
juuri sellaisen kuin laki määräsi. Hänen silmänsä säteilivät, 
kun hän ajatteli, että tämä karitsa pyhitettäisiin uhriksi hä- 
nen puolestaan. Hän tiesi, mitä pyhä merkitsi: erotettu, 
puhdistettu ja Jumalalle vihitty. Sentähden hän erotti ka- 
ritsansa laumasta, pesi sen huolellisesti ja lähti sen kanssa 
Jerusalemiin. 

Heistä tuli oikein hyvät ystävät, hänestä ja pienestä karit- 
sasta, kun he yhdessä olivat matkalla eikä häneen voinut 
olla koskematta kipeästi, kun hän vihdoin saapui temppe- 

liin ja jätti karitsan papeille. Hän ei ollut heihin oikein 
tyytyväinen. He vaikuttivat hänestä aivan liian liikemies- 
mäisiltä. Koko uhripalvelus tuntui kovin pintapuoliselta. 
Olisi kai pappien pitänyt ymmärtää, että tämä oli jotakin 
aivan erikoista; sehän oli hänen sovitusuhrinsa — karit- 
sahan oli todella uhrikaritsa. 

Mutta tuntui kuin hän ja karitsa olisivat ymmärtäneet 
toisiaan paremmin, kuin mitä papit ymmärsivät häntä. 
Kun he sitoivat karitsan uhriköydellä ja veivät sen poltto- 
uhrialttarille, ei se tosin päästänyt pienintäkään valitusta, 
se oli ääneti ja alistui kaikkeen, mutta se loi häneen niin 
hellän katseen, että se suorastaan viilsi sydäntä. 

Kun hän oli tullut illalla kotiin ja ryöminyt kanielinkar- 
vapeitteen alle yksinkertaiselle vuoteelleen, hän ei voinut 
olla tuntematta pettymystä sielussaan; — eihän se ollut käy- 
nyt ensinkään niin kuin hän oli ajatellut. Hän huomasi nyt 
yhtäkkiä, että rauha ei varmastikaan ollut saavutettavissa 
tämänkaltaisen sovitusuhrin kautta. 



Mutta yöllä hän näki ihmeellisen näyn. 

Hän uneksi, että hänet oli temmattu taivaaseen, ja hän 
näki siellä ihmeellisiä asioita. Hän ei voinut ymmärtää 
kaikkea, mutta kaksi asiaa oli kuitenkin selvillä hänen he- 
rätessään. 

Toinen oli valo, tuo ihmeellinen, sanoin kuvaamaton 
sädeloisto, jonka hän oli nähnyt vain kerran ennen elämäs- 
sään, mutta jonka hän heti tunsi: Enkelijoukon sädeloisto 
Betlehemin luona. Kuinka hänet riemu valtasikaan! Aivan 
kuin jään peittämä lähteensuoni olisi äkkiä pulpahtanut 
esiin ja solisten virrannut koko hänen olemuksensa läpi. 

Toinen oli karitsa, hänen herttainen, pieni karitsansa. 
Sen ylle oli tullut ihmeellinen kirkkaus. Majesteetillisena, 

melkein kuin leijona, se eteni yli taivaan kannen, ja sen ym- 
pärillä enkelit notkistivat polvensa, ja pyhät soinnut kaikui- 
vat sitä kohden. Mutta se mahtoi kuitenkin olla hänen oma 
karitsansa, sillä sillä oli punainen haava rinnassaan, millä 
kohtaa valkoinen villa oli veren punaama. Kun se pysähtyi 
valtaistuimen eteen, missä sädeloiste liekehti häikäisevän 
valkoisena, hän näki yhtäkkiä taas saman katseen, joka oli 
kärsivällinen ja hiljainen, mutta kuitenkin niin ilmehikäs, 
aivan kuin hänen oma, pieni karitsansa oli katsonut häneen 
aamupäivällä heidän erotessaan toisistaan temppelissä polt- 
touhrialttarin edustalla. 

Tämä näky seurasi häntä koko päivän, vieläpä monta 
päivää jälkeenpäin. Jollakin ihmeellisellä tavalla hänestä 
tuntui, että ne kuuluivat yhteen, taivaallinen sädeloiste ja 
uhrattu karitsa. Hänen lapsellisessa tajunnassaan ne pu- 
noutuivat yhteen jonkunlaisen syvällisen mystiikan avulla, 
jota hän itse ei varmaan voinut selittää. Mutta ihanaa se 
oli ja niin suloista muistella. 

Hän oli tuonut uhrinsa, karitsa oli teurastettu, mutta 
rauhaa hän ei ollut saanut. 

Oli jo myöhä eräänä iltana. 

Vanha paimen oli varhain mennyt levolle majassaan, 
joka sijaitsi aivan erillään kaukana ihmisasunnoista. Hän 
makasi hetkisen puolihorroksissa, niinkuin vanhat ihmiset 
usein tekevät, ennenkuin lopullisesti nukahti. Hän makasi 
ja ajatteli — mitä? Päivän puuhat eivät herättäneet mitään 
erityisiä ajatuksia, sillä ne olivat aina samanlaisia. Mutta 
niinkuin tavallista, hänen ajatuksensa kiitivät takaisin hä- 
nen elämänsä suureen muistoon: Betlehemin nuoruusmuis- 
toon, uhrivaellukseensa Jerusalemiin ja hänen ihanaan nä- 
kyynsä. 

Silloin joku äkkiä koputti ovelle. Hän kompuroi pe- 
loissaan ovea kohden, hänen majansahan sijaitsi autiossa, 
paikassa, kuka saattoi tietää . . .? Hän oli kuullut puhut- 
tavan ryöväreistä ja pahantekijöistä, jotka hyökkäävät yksi- 
näisten vanhuksien kimppuun ja ryöväävät heidät. Mutta 
ystävällinen ääni vastasi rauhoittavasti ulkopuolelta, ja pai- 
menen avattua oven rauhallinen kulkija astui sisään ja pyysi 
vettä ja yösijaa. 

Heidän keskustellessaan — ja olihan aivan kohtuullista, 
että vanhus tahtoi tietää, mistä vieras tuli ja mihin hän oli 
matkalla — , muukalainen kertoi, että hänen nimensä oli 
Filippus ja että hän tuli Samariasta, mutta ihmeellisintä 
oli, että hän ei tiennyt itsekään, minne hän oli matkalla ja 
ketä hänen piti tavata. Vanhus tuli luonnollisesti vielä ute- 
liaammaksi ja niin hän sai sitten tietää, että Filippus oli 
Jumalan mies. — Olikohan hän kenties profeetta? — Oi ei, 
siksi hän ei kyllä tahtonut itseään kutsuttavan; se oli liian 
suurenmoista, mutta evankelista hän kyllä oli. — Vanhus 
ei nyt oikein tiennyt, mitä se merkitsi. — Hän oli sellainen, 
joka julisti iloista sanomaa. — No, silloin hän oli varmaan 
tullut oikean henkilön luo, sillä hän oli varmasti yksi niitä, 
jotka odottivat iloista sanomaa, ja jos hän vain voisi auttaa 
häntä, niin ... ja nyt vanhus kertoi elämänsä historian, 
sekä ajallisen, joka oli pian kerrottu, että hengellisen, joka 
oli paljon jännittävämpi ja sai muukalaisen kuuntelemaan 
hämmästyneenä. Lopuksi vanhus hetkisen viivähti kerto- 
muksessa karitsasta ja nosti hiukan sen mystillisyyden ver- 
hoa, joka asui hänen sydämensä salakammiossa. 

— Siitä karitsasta luulen voivani kertoa sinulle jotakin, 
sanoi Filippus ystävällisesti hymyillen. 

— Sitä kai sinä et voine koskaan tehdä, kuiskasi vanhus 
hämillään. 

Ja sitten Filippus ryhtyi kertomaan. Yön myöhäisinä 
tunteina, köyhässä majassa, aution tien varrella tämä vanha, 
yksinkertainen sielu sai Herralta valoa, joka paljasti hä- 
nelle Jumalan karitsan salaisuuden, hänen, jota kiusattiin 
meidän rikkomustemme tähden ja joka kantoi kaikki mei- 
dän syntimme. 

Oli jo myöhäistä, kun he menivät levolle. Kun Filippus 
seuraavana päivänä jatkoi vaellustaan pitkin sitä autiota 
tietä, joka vie Jerusalemista Gazaan, seisoi vanhus majansa 
ulkopuolella ja vilkutti jäähyväisiksi. Aamuaurinko muo- 
dosti ikäänkuin kultaisen sädekehän vanhan paimenen ym- 
pärille, ja Filippuksesta näytti, niinkuin hän olisi seisonut 
valopatsaassa. 

Kun Filippus sitten oli päättänyt vaelluksensa tuolla 
autiolla tiellä, päässyt päämääräänsä ja istui etiopialaisen 
hovimiehen, kuningatar Kandaken rahastonhoitajan vie- 
rellä, hän sai kuulla, että se paikka raamatussa, jonka hovi- 
mies juuri oli lukenut, oli tämä: "Niinkuin lammas hänet 
viedään teurastettavaksi; ja niinkuin karitsa keritsijänsä 
edessä on ääneti, niin ei hänkään suutansa avaa." Ja kun 
hovimies kysyi: "Minä pyydän sinua, sano minulle: ke- 
nestä profeetta puhuu näin, itsestäänkö vai jostakin toi- 
sesta?" — niin Filippuksen täytyi ajatella vanhaa ystä- 
väänsä yksinäisessä majassa ja ihmetellen ylistää Jumalaa, 
joka oli antanut hänen kokea tämän ikäänkuin johdannoksi 
keskusteluun tuon hienon hoviherran kanssa, ja ilolla "Fi- 
lippus avasi suunsa ja lähtien tästä raamatunsanasta julisti 
hänelle evankeliumia Jeesuksesta" (Apt. 8). 

Mutta vanha paimen oli saavuttanut rauhan, jota hän 
niin kauan oli ikävöinyt. Hiljaisesti iloiten hän hoiti joka- 
päiväiset tehtävänsä. Ne, jotka kohtasivat hänet, eivät ihme- 
telleet sitä lempeyttä, joka loisti hänen silmistään, sillä he 
olivat tottuneet sen näkemään, mutta kukaan ei voinut olla 

panematta merkille sitä ihmeellistä iloa, joka säteili hänen 
katseestaan, vaikka hän muutoin näytti sangen raskasmie- 
liseltä. Mutta tänään hän oli iloinen, sen saattoi helposti 
nähdä. Hän on luultavasti nähnyt näyn yöllä, he sanoivat 
toisilleen; — ja sellaisen hän tavallaan oli nähnytkin istues- 
saan ja puhuessaan Filippuksen kanssa. 

Mutta ihanimman näyn hän sai kuitenkin nähdä seuraa- 
vana yönä. Täynnä Jumalan lapsen iloa hän nukahti ke- 
vyesti ja rauhallisesti kuin lapsi. 

Hän oli jälleen nuori, vielä kerran hän oli Betlehemin 
ulkopuolella ja vartioi laumaansa. Ja katso, Herran kirk- 
kaus valaisi häntä ja hän näki lukemattoman taivaallisen 
sotajoukon. Siellähän oli talli, ja kas, siellä oli lapsi, ja 
lapsen seimen luona makasi pieni karitsa. Karitsa katsoi 
nyt häneen, mutta — sehän oli hänen karitsansa, hänen 
uhrikaritsansa! Ja sitten yhtäkkiä lapsi itse tuli karitsaksi 
— kuinka ihmeellistä se oli: lapsi oli karitsa ja karitsa oli 
lapsi! Ja siellä oli valoa, taivaan ihanaa loistoa. Sitä hän 
ei koskaan unohtaisi! Ja nyt tuli karitsa hänen luokseen, 
ja sehän oli itse Jeesus, josta Filippus oli niin kauniisti pu- 
hunut. Jeesus kumartui hänen ylitsensä ja suuteli häntä — 
oi, kuinka tuntui ihanalta! Hän huokasi syvään kolme ker- 
taa — sitten oli kaikki hiljaa. 

Seuraavana päivänä Filippus koputti ovelle, mutta ku- 
kaan ei vastannut. 

Filippus meni sisään — ja löysi vanhan paimenen ma- 
kaamassa vuoteellaan kirkastunut hymy kasvoillaan. Filip- 
pus teki ristinmerkin hänen ylitsensä ja meni hiljaa tie- 
hensä. 

Hän kulki kuin unessa, täynnä ihmetystä ja kiitolli- 
suutta, kunnes huomasi olevansa Asdodissa. 

ILOISTA JOULUA! 



i ole yhtään ihmeellistä, että nämä kaksi sanaa, jou- 



Py lusta ja ilosta, kuuluvat yhteen. Se johtuu jouluyöstä, 
jolloin enkeli alusta pitäen erottamattomasti liitti ne toi- 
siinsa sanoessaan: "Katso, minä ilmoitan teille suuren 
ilon!" 

Enkelin joulutervehdyksestä juontuu myös sana evan- 
keliumi, joka merkitsee: "iloinen sanoma". Gabriel sanoi 
sen jo Sakariaalle: "Minut on lähetetty julistamaan sinulle 
tätä ilosanomaa." 

Kyllä kai sinäkin tahtoisit viettää iloisen joulun kodis- 
sasi? 

Mutta nyt tulee kysymykseen, millaisista lähteistä ilo 
ammennetaan; sillä millaisia ovat lähteet, sellaiseksi tulee 
myös ilo. 

Vanhat pakanalliset roomalaiset, jotka elivät siihen ai- 
kaan, jolloin keisari Augustus määräsi, että koko maailma 
oli verolle pantava, viettivät joulun aikaan muutamia juhlia, 
joita he maanviljelyksen Jumalan Saturnuksen kunniaksi 
nimittivät saturnalioiksi. Tämän juhlan aikana, joka kesti 
yhdeksännestätoista päivästä kahdenteenkymmenenteenkuu- 
denteen päivään joulukuuta, keskeyttivät tuomioistuimet toi- 
mintansa merkiksi siitä, että kaikkien ihmisten tuli nyt olla 
hyviä toisiansa kohtaan menneen kulta-ajan muistoksi, 
josta heillä myös oli tarinoita. Silloin pelattiin kaikenlaisia 
pelejä, varsinkin muutoin kiellettyjä arpapelejä panoksina 
pähkinöitä, sillä näitä pidettiin hedelmällisyyden vertaus- 
kuvina. Lapset saivat pieniä savi- ja vaha-vertauskuvia. 
Sukulaiset ja ystävät antoivat toisilleen lahjoja ja valmisti- 
vat toisilleen kaikenlaisia yllätyksiä. Ystäville annettiin 
myös vahakynttilöitä merkiksi valon lisääntymisestä, ja 
juhla loppui uudenvuodenpäivänä aika melulla. Itse juhla- 

iltana orjat saivat kerrankin näytellä herrasväen osaa, sa- 
malla kuin herrasväki palveli heitä. 

Roomalainen joulu on aivan selvästi painanut leimansa 
meidän jouluumme. Me tunnemme sen piirre piirteeltä 
samaksi. Kaikki ovat niin ystävällisiä toisiaan kohtaan, vie- 
läpä kaikkein jöröimmätkin koettavat hymyillä. Kukaan ei 
pane pahakseen, vaikka häntä vähän tyrkitään ja likiste- 
tään junassa tai raitiotievaunussa. Kaikki ovat niin sala- 
peräisiä valmistaessaan toisilleen yllätyksiä. Jos isä tulee 
odottamatta huoneeseen, jossa tyttäret oleskelevat, hän saa 
kovan kirkaisun tervehdykseksi ja kaikki kädet käsitöineen 
katoavat äkkiä pöydän alle. Joululeikkejä ja pähkinöitä 
ei myöskään puutu, ja itse juhlailtana tulevat palvelijat 
kotiapulaisesta karjarenkiin asti saliin. Rouva puristaa niin 
kauniisti keittäjätärtä kädestä joulukuusen ympäri tanssit- 
taessa ja talon herra, joka oli ensimmäisenä rivissä, saa kä- 
teensä maitotytön känsäiset, punaiset sormet, koska tämä oli 
viimeisenä rivissä, ja hän viihtyy hyvin seurassa pitäessään 
hänen kosteaa kättään omassaan. 

Niin, kyllä meillä on vieläkin "roomalainen joulu" 
täällä kotona. 

Pyhä joulu sitävastoin etsii ilon lähteet Jumalan luota. 

Sillä hänen luonansa on elämän lähde. Hänen valossaan 
näemme valon. 

Ja Jeesushan hillitsi maailman mahtavan pyörän juok- 
sustaan syvyyttä kohti ja käänsi sen kulun jälleen ylös valon 
lähteitä kohden. 

Toivon kaikesta sydämestäni, että me kaikki saisimme 
ilontäyteisen joulun. Sitähän me toivotamme itsellemme ja 
sen me myös suomme kaikille lähimmäisillemme. 

Ilahduttakaamme Vain toisiamme olemalla hyviä ja ra- 
kastettavia — arkipäivinähän voi olla vähän niin ja näin! 

— Tehkäämme joulumme niin juhlalliseksi kuin voimme, 
ja iloitkaamme ja nauttikaamme kotimme viihtyisyydestä 
omaistemme piirissä. 

Mutta ennen kaikkea, avatkaamme kotimme Jeesukselle 
ja etsikäämme jouluilomme lähteitä hänen luotaan. 

Silloin saamme varmaan jouluna kokea todellista joulu- 
iloa. Silloin saamme tuntea, että pyhä joulu on — iloinen 
joulu ! 



un tultiin pienelle kukkulalle, jossa seisoi kolmijal- 



1 V kainen, ränsistynyt mylly, näkyi herraskartano aivan 
lähellä mäen alapuolella. Myllymäeltä avautui näköala yli 
tasaisen, viljavan vehnävainion. 

Myllymäen alapuolella sijaitsi ensin kartano, sitten 
kirkko ja pappila ja sitten vehreä laakso iloisine puroineen. 

Komea oli kartano, johon kuului 600 tynnyrinalaa liha- 
vaa vehnäpeltoa. Mutta tähänkin onnelliseen kotiin tuli 
surun ja murheen aika. 

Se alkoi oikeastaan keväällä puolitoista vuotta aikai- 
semmin. 

Tässä kodissa kasvoi neljä tytärtä, mutta ainoastaan 
yksi poika. Tuskinpa tarvinnee satioa, että hän oli äidin 
silmäterä ja isän toivo. Kasvuaikana häntä kuitenkin vai- 
vasi ilkeänlainen päänsärky, joka kehittyi yhä pahem- 




HERRA AUTTAA. 



JOULUKERTOMUS. 

maksi ja lopulta huomattiin luumätää korvan takana. Hänet 
vietiin lähimpään kaupunkiin, missä toimitettiin leikkaus. 
Mutta mikään ei auttanut, vaan hän tuli yhä heikommaksi. 
Yli talven hän vielä jaksoi päästä, mutta keväällä loppuivat 
voimat. 

Kävin usein hänen luonaan sairauden aikana. Hän oli 
sekä serkkuni että ystäväni. Oikeastaan en mielelläni tullut 
sairashuoneeseen, sillä mielestäni minulla oli aina niin ko- 
vin vähän sanoja, jotka voivat häntä lohduttaa. Tiesin, että 
kuolema leki tuloaan, ja sentähden vapisin. Siihen aikaan 
minulla ei vielä ollut ikuisen elämän voitonriemua ja sen- 
tähden istuin hänen sairasvuoteensa vieressä voimatta sanoa 
hänelle mitään. Niin pian kuin luulin olevan soveliasta 
poistua, läksin heti ulos huoneesta. Muistan vielä hyvin, 
kuinka jokaisen käynnin jälkeen sanoin kuvaamattoman 
helpoituksen tuntein harppasin rappuja alas enkä pysähty- 
nyt, ennenkuin seisoin ulkona kirkkaassa auringonpaisteessa 
ja pudistin päältäni kaikki ikävät tunteet. 

Vihdoin sammui hänen elämänsä kipinä. 

Hänen hautajaispäivänsä sattui juuri hänen kaksikym- 
menvuotispäiväkseen. Ensin kokoonnuimme puutarhapavil- 
jonkiin — tuohon kauniiseen, suureen huoneeseen, johon 
me usein nuorina olimme kokoontuneet leikkimään. Nyt oli 
kaikki huonekalut kannettu pois ja keskellä lattiaa oli hänen 
arkkunsa. Kylmät väreet kulkivat lävitseni, sillä ensi ker- 
ran kuolema oli vieraillut rakkaitteni piirissä. 

Hänen isänsä piti puheen paarien ääressä. Olihan suru 
suuri, sillä hän oli ainoa poika. Kuinka me itkimmekään 
kaikki, jotka olimme häntä lähellä! 

Kartanon alustalaiset kantoivat hänet tuon lyhyen mat- 
kan kirkkoon puutarhan halki. Ja siellä tuntui, ikäänkuin 
koko kuoleman kauhistus olisi tullut minun ylitseni. 

Olin terve ja voimakas, kaikki suoneni uhkuivat nuo- 
ruuden voimaa ja elämän rohkeutta, kaikkialla ympärilläni 
teki kevät tuloaan, aurinko loisti, linnut visersivät, mehi- 
läiset surisivat, hedelmäpuut olivat täydessä kukoistukses- 
saan, kaikki kasvoi ja vihannoi, ja tuolla — tuossa arkussa 
lepäsi Juhani jäykkänä ja kylmänä — kuolleena! Hän, 
jonka silmiin niin usein olin katsonut, jonka kättä olin pu- 
ristanut, jonka äänen sointu vielä kaikui korvissani — hän 
makasi nyt kuolleena! Ja tämä kaikki keskellä luonnon 
rehevyyttä! 

Oliko siis koko olemassaolo tarkoitukseton sattuma? 
Oliko kuolema voimakkain mahti, ainoa todellinen? 

Saavuimme kirkkoon. 

Mutta siellä ei käynyt sen paremmin. Hautajaiskellot 
soivat ja kirkon ulkopuolella seisoivat kaikki koululapset 
ja lauloivat surumielisellä sävelellä: 

On eloni vaan, kuin aaltonen tuo, 
Min heiluilemaan jo tuulonen luo, 
aalto, jonka seuraava tasoittaa ja jota ei sitten enää ole. 

Ei, se ei antanut mitään toivoa! 

Mutta vihdoin — kirkossa tuntui paremmalta. 

En unohda koskaan sitä hetkeä, kuin pappi astui esiin, 
nosti ylös kätensä ja sointuvalla äänellä luki: "Minä olen 
ylösnousemus ja elämä. Joka minuun uskoo, hän elää, 
vaikka olisi kuollut." 

Tuntui kuin valonsäde olisi voitokkaana tunkeutunut 
kuoleman pimeyden ja sumun läpi. Pimeys väistyi ja saa- 
toin taas hengittää vapaammin. 

Jos olikin ensimmäinen kerta, kun tunsin kuoleman jää- 
kylmän kosketuksen sielussani, niin oli myös ensimmäinen 
kerta, kun kohtasin elävän Vapahtajan ja opin tuntemaan 
elämänsanan kuolemanvoittavan mahdin. 

Se kyllä joutui unohduksiin ja haihtui jälleen. 

Kauan, aivan liian kauan kesti, ennenkuin annoin hä- 
nelle sydämeni ja hänen elämänsä tuli minun persoonalli- 
seksi omaisuudekseni. Mutta Jumalalle kiitos — että pää- 
sin niin pitkälle! Tuo hetki maalaiskirkossa oli myös yksi 
aste taivaallisen isäni kutsuista. Sillä vaikkakin puu kaa- 
tuu vasta sadannella kirveeniskulla, ei kuitenkaan mikään 
saa minua uskomaan, että yhdeksänkymmentäyhdeksän 
edellistä ovat olleet turhia. 

Mutta en ollut vain minä, johon kuoleman majesteetti 
sinä päivänä teki vaikutuksen Sinä silmänräpäyksenä, jol- 
loin viimeinen vilahdus keltaisesta arkusta katosi haudan 
syvyyteen, murtui hänen äitinsä elinvoima. 

On tapana sanoa, että suuri suru antaa voimaa. En 
tiedä, puhutaanhan niin paljon, tahi on aikaisemmin pu- 
huttu niin paljon, että nyt ollaan varovaisempia, koska tah- 
dotaan välttää lääkärin ja nykyaikaisen kulti uuri-ihmisen 
ylimielistä hymyilyä. Kuinka olikaan, hän sai voimia ja 
kesti puolitoista vuotta tuosta toukokuun päivästä lähtien, 
kunnes vihdoin kaikki toivo oli mennyt. Ja nyt oli pian 
joulu. 

Mutta nyt osoitti myös Herran armo ja rakkaus voi- 
mansa. Hänhän sanoo: "Minä tiedän, mitkä ajatukset mi- 
nulla on teistä, nimittäin rauhan ajatukset eikä onnettomuu- 
den, antaakseni teille tulevan elämän ja toivon." 

Läheisessä herraskartanossa oli tapahtunut suuri skan- 
daali. Vanhin ja sitä seuraava poika oli lähetetty läheiseen 

pikkukaupunkiin maanviljelyskouluun. Eräänä iltana hei- 
dän mieleensä johtui mennä pelastusarmeijaan. Minähän 
olen sanonut, että tämä on vanha kertomus ja tähän aikaan 
olivat mielipiteet niin kovin erilaiset tästä armeijasta, joka 
nyt on tullut niin suosituksi. Tuona iltana puhui eräs nais- 
puolinen "kapteeni" Nikodemuksesta, joka tuli Jeesuksen 
luokse yöllä ikävöivän, mutta samalla kertaa vapisevan sy- 
dämensä pakoittamana. Sana sattui nyt lähinnä vanhimpaan 
poikaan; hän tuli herätykseen ja joutui synnin hätään. 

Siitä syntyi suuri hämminki. Vanhin poika kirjoitti ko- 
tiin, että veli oli tullut uskonnolliseksi. Ja niin voimak- 
kaasti oli se häneen vaikuttanut, että hänen täytyi paneutua 
vuoteeseen. Siellä hän nyt makasi tuskissaan ja kerjäsi 
Herralta armoa. Isä matkusti noutamaan häntä kotiin, toi- 
voen, että kaikki menisi ohi kodin hiljaisuudessa. Mutta 
niin ei käynytkään. Eräänä kauniina päivänä hän otti re- 
pun olalleen, sanoi herraskartanon elämälle hyvästit ja 
meni erääseen kalastajakylään ja kirjoittautui pelastusar- 
meijaan. Siellä hän vähitellen löysi sielullensa rauhan. 

Ja nyt saamme nähdä seuraavan langan Herran arme- 
liaista käsistä. Herra käytti tätä nuorta miestä välikappa- 
leenaan viedäkseen surun painamalle sairaalle äidille evan- 
keliumin lääkettä. Hän oli nimittäin kuolleen nuorukaisen 
serkku. Ja nyt hän tuli usein tervehtimään sairasta suku- 
laistaan. 

Ennen tätä aikaa ei tällä ollut ollut mitään tekemistä 
Herran kanssa; hän oli lähinnä ollut kieltäjä. Ja kauan 
kestikin, ennenkuin hänen ilkeä sydämensä nöyrtyi. Se oli- 
kin suljettu katkeruuden kovaan kuoreen. Miksi Jumala oli 
ottanut pois hänen poikansa, hänen ainoan poikansa? Kuin- 
ka hän saattoikaan tehdä niin? Oliko se rakkautta? Oliko 
hän rakkaus? 

Niin, miten paljon puuhaa onkaan Jumalalla, ennen- 
kuin hän saa meidät syntisraukat pelastetuiksi! Millaista 
tuskaa ja vaivaa olemmekaan, sinä ja minä, aiheuttaneet 
— ja aiheutamme — hänelle! Oi sitä kohtalokasta epäus- 
koa, sitä takaperoista suhdetta, että hänen täytyy kerjätä ja 
pyytää meitä saastaisia syntisiä, sen sijaan että meidän pi- 
täisi langeta hänen jalkoihinsa ja nöyrästi anoa armoa. 

Niin, kauan kesti, monta iskua täytyi puun saada, en- 
nenkuin se kaatui. Siellä istui tuo nuori kadetti pelas- 
tusarmeijan univormussa sairasvuoteen ääressä. Yhä uudel- 
leen hän osoitti Jeesusta, Jumalan karitsaa, joka kantoi 
kaikki meidän syntimme. Uskollisesti ja sävyisästi hän to- 
disti Jumalan rakkaudesta Jeesuksessa Kristuksessa. 

Ja sitten hän lauloi. Erittäin kauniilla, ilmehikkäällä 
äänellään hän lauloi sairaalle. Varsinkin erästä pientä lau- 
lua — "Herra auttaa" — sairas rouva mielellään kuunteli, 
ja vanhan rakennuksen matalat huoneet kaikuivat sen säve- 
listä. Lopulta myöskin talon isäntä oppi sen laulun. 

Sitten nuori kadetti matkusti . pois. Hänen työnsä oli 
suoritettu, pian oli puu kaatuva viimeisestä kirveeniskusta. 
Sen teki Herra itse henkensä ja pienen laulun avulla. Pal- 
velijan täytyi täyttää velvollisuutensa; sitten hän voi mennä. 
Jumalalle yksin kuuluu kunnia. 

Tuli joulu, jouluilta. 

Sairas rouva makasi vuoteessaan. Ovi ruokasaliin oli 
avoinna ja siellä seisoi koristettu joulukuusi. Ylinnä lat- 
vassa loisti säteilevä joulutähti. Oli hiljainen päivä ja 
auringonsäteet leikittelivät kuuraisten puiden oksilla. 

Hänen miehensä seisoi pianon ääressä viereisessä huo- 
neessa ja lauloi hänen lempilauluaan. Ja silloin se tapah- 

tui, se suuri ja ihmeellinen kohtaaminen Jeesuksen ja syn- 
tisen välillä. Laulun aikana liukuivat laskevan auringon 
säteet joulukuusen yli ja sattuivat joulutähteen, niin että 
se kimalteli ja viittasi häntä Jumalan valtakuntaan. Ja kun 
laulun viimeinen säe oli vaiennut, siirtyi hänen väsynyt sie- 
lunsa lepoon Jeesuksen luo, niinkuin karitsa hyvän paime- 
nen helmaan. Sillä hän etsii, kunnes löytää karitsansa. 



Muutamia päiviä myöhemmin säteili vanha kartano 
juhla-asussa. Reki toisensa jälkeen saapui oven edustalle. 
Ilma oli täynnä kulkusten kilinää. Rouva tahtoi nähdä 
kaikki vanhat ystävänsä ja vielä kerran — niinkuin niin 
usein ennen — pitää joulukestit. 

Millaiset kestit niistä tulivatkaan! 

Jos pysähtyy vakavasti ajattelemaan, niin kyllä kai 
niissä kesteissä oli enemmän oikeata joulun tuntua, kuin 
monissa muissa aikaisempina vuosina. 

Rouva makasi valkoisessa sängyssään, itse valkoisena ja 
kalpeana, kuoleman merkitsemänä, mutta Jumalan rauhan 
lempeä, sanomaton kauneus kasvoillaan. Ovi oli avoinna, 
ja rauhallinen hymy värehti hänen kasvoillaan, kun hän 
kuunteli puhetta, jonka hänen miehensä vapisevin äänin piti 
vieraille. Se oli joulutervehdys kodin vanhoille ystäville. 

Me olimme kaikki sisällä tervehtimässä häntä, ja hä- 
nellä oli ystävällinen sana sanottavana meille kullekin. Hän 
tiesi olevansa matkavalmis. "Syvälle hänen täytyi taivut- 
taa minua saadakseen minut", hän sanoi. "Kun hän otti 
minulta poikani, en käsittänyt ensinkään, mihin hän sillä 
pyrki. Mutta vielä syvemmälle hän taivutti minua sairau- 
teni kautta, mutta silloin minä löysin hänet, silloin sain rau- 

haja ja nyt menen kotiin hänen luokseen, kun olen kylliksi 
puhdistunut ja milloin hän tahtoo." 

Hän pyysi, että laulu "Herra auttaa" laulettaisiin koko 
seurueelle. Se laulettiinkin, vaikkei se ollutkaan helppoa. 
Hän kutsui luoksensa erään vieraistaan ja pyysi häneltä an- 
teeksi, että oli usein ollut kiivas häntä kohtaan. Tämä pyysi 
häntä itkien unohtamaan sellaiset pikkuasiat, mutta hän vas- 
tasi hiljaa ja päättäväisenä: "Niin, tämäkin on Jumalan 
tahto!" Ihmeellinen rauha ja lempeys kuvastui hänen ole- 
muksestaan. Kukaan sen illan vieraista ei voinut unohtaa 
näitä joulukestejä. 

Ja niin hän oli valmis kotimatkalle. Herra oli odottanut 
vain tätä, mikä tapahtui jouluiltana. Kun sato on kypsynyt, 
antaa hän leikkuumiehen tulla, sillä viljankorjuuaika on 



Perjantaina tammikuun 6 päivänä hän meni Herransa 
Iloon. 

Hänen kiusattu ruumiinsa sai levon pojan vierellä pie- 
nen maalaiskirkon seinustalla. Mutta hänen sielunsa leijaili 
pelastettuna ja autuaana kotiin Herran luo, joka auttaa. 

Nyt siitä on jo pitkä aika. Hänen miehensäkin on kauan 
sitten mennyt kotiin Jumalan luo. Suku on hajaantunut ja 
levinnyt yli Ruotsin ja Tanskan, Europan ja Amerikan. Talo 
on palanut ja muistot ovat kalvenneet. Vain yksi on jäljellä, 
nyt ja iankaikkisesti: Herra auttaa. 



lähellä. 

PYHÄN STEFANUKSEN PÄIVÄ. / 
T alitettavasti ei voida kirjoittaa kirjaa joulusta, joulu- 



y rauhasta ja jouluilosta ilman että varjot, vieläpä ve- 
riset varjot lankeavat yli kuvan. Se johtuu siitä, että olem- 
me tekemisissä syntisten kanssa. Jumalan puolelta on kaikki 
pelkkää valoa, hyviä lahjoja ja enkeleitä. Mutta niiden käy 
samoin kuin lumen. Kun se laskeutuu alas taivaasta, on 
se valkoista ja puhdasta, mutta ilma täällä maan päällä tur- 
melee sen. En puhu nyt kaupungeista, missä se heti tal- 
laantuu jalkoihin ja muuttuu likaiseksi liejuksi, mutta vie- 
läpä maallakin on paljon sellaista, joka likaa lumen: noki 
ja pöly, pakkanen ja suoja, vieläpä ilma itse. 

Kun sitten tulevat kysymykseen ihmiset, niin asia muut- 
tuu vieläkin pahemmaksi. Osoittaakseen meille näitä var- 
joja, antoivat isämme meille toisen joulupäivän tekstiksi ker- 
tomuksen Stefanuksesta, joka oli ensimmäinen marttyyri hel- 
luntain jälkeen, ensimmäinen kaikista, jotka sinetöivät us- 
konsa verellään. Stefanus merkitsee seppelettä, ja sep- 
pele hän olikin, viheriöitsevä seppele, joka oli kierretty 
Herramme Jeesuksen Kristuksen nimen ympärille, verinen 
seppele, joka oli kiedottu ensimmäiseii ja suurimman mart- 
tyyrin ristin ympäri Golgatalla. 

Ei kuulu tämän kirjan puitteisiin ryhtyä lähemmin kos- 
kettelemaan Stefanuksen historiaa, mutta Pyhän Stefanuk- 
sen päivä ei kerro vain hänen marttyyrikuolemastaan, vaan 
toisen joulupäivän teksteistä kaikuu muitakin synkkiä säve- 
leitä, jotka monesta tuntuvat särähtäviltä epäsoinnuilta 
joulupäivän idyllisen tunnelman rinnalla. Vanha evanke- 
liumi kertoo, kuinka Jeesus valittaa Jerusalemin katumat- 
tomuutta, joka kivittää ja tappaa profeetat, ja sen vasta- 
hakoista kansaa, joka ei tahdo tulla hänen siipiensä suojaan 
(Matt. 23). Ensimmäisen vuosikerran teksti on, jos mah- 

dullista, vieläkin jyrkempi: "Älkää luulko, että minä olen? 
tullut tuomaan rauhaa maan päälle; en ole tullut tuomaan 
rauhaa, vaan miekkaa." Rauhattomuuden tulee ulottua aina 
kodin piiriin asti. Säälimättä hän antaa eripuraisuuden 
julman miekan eroittaa ne, jotka eilen ystävällisesti kävivät 
käsikädessä joulukuusen ympärillä. "Sillä minä olen tullut 
nostamaan pojan riitaan isäänsä vastaan ja tyttären äitiänsä 
vastaan . . . Joka rakastaa isäänsä taikka äitiänsä enemmän 
kuin minua, ei ole minulle sovelias . . ." (Matt. 10). 

Minkätähden saataneekaan nämä veriset iskut suunnata 
joulupäivän rauhaa vastaan? 

Niin, se riippuu Herramme Jeesuksen Kristuksen rehel- 
lisyydestä ja miehuullisuudesta. Hän ei tahdo, että häntä 
tuuditetaan sylissä niinkuin pientä lasta, vaan että hänet 
valitaan tieten tahtoen. Hän ei tahdo panna ajatuksia liik- 
keelle eikä kiihoittaa tunteita, hän tahtoo saada sinun tah- 
tosi, sinun persoonallisuutesi ratkaisevan myöntymyksen. 
"Minä tahdoin koota teidät, mutta* te ette ole tahtoneet", 
hän sanoo. Mutta tässä tulee ristiriita. Sillä kristinusko 
on tahdon asia, johon et voi etkä saa suhtautua vain ulko- 
puolisesta 

Hän menee kodin piiriin ja sanoo: "Mikä sitten oli tei- 
dän joulunne tarkoitus? Lauloittehan te jouluvirsiä eilen 
ja annoitte toisillenne lahjoja? Mutta mitä merkitsi Juma- 
lan lahja sinulle? Uskotko todellakin, että tämä pieni lapsi 
on Jumalan poika? Uskotko, että se on sinun persoonalli- 
nen Vapahtajasi, ainoa, joka voi vapauttaa sinun sielupar- 
kasi ikuisesta vaivasta? Vai ovatko nämä kenties liian ko- 
via sanoja sinun hauraaseen joulutunnelmaasi? 

Jeesushan odottaa sinulta — ja täydellä syyllä — , että 
kun vietät* joulua laulamalla virsiä ja lauluja hänestä, 
myös käyt elämässäsi tunnustamaan tätä Jeesustasi, että 

leoko vaelluksesi todistaa hänestä. Jos et tahdo tai et us- 
kalla tehdä sitä perhesyistä tai ihmispelosta — silloin et 
ole hänelle kelvollinen. Silloin olet itseasiassa jo tuomin- 
nut itsesi etkä tarvitse ihmetellä, jos hän kieltää sinut isänsä 
edessä taivaassa. 

Tämä avomielinen menettely Vapahtajamme puolelta on 
kenties ristiriidassa joulutunnelmasi kanssa, mutta ole va- 
kuutettu siitä, ettei evankeliumissa ole mitään vikaa. Sii- 
nähän sanotaan oikeastaan vain, että kun Jumala tarkoittaa 
totta lahjallaan, niin hän tarkoittaa totta myös vaatimuksil- 
laan. Se on itseasiassa vain sitä, mitä on nimitetty "myrs- 
kyiseksi pohjoispuoleksi" Jeesuksessa. 

Nyt tulee kysymykseen, minkä arvoinen Jeesus on si- 
nulle; tahi oikeammin — niinkuin hän sanoo — oletko sinä 
hänelle kelvollinen. Sinä et nimittäin aseta ehtoja toti- 
selle kristillisyydelle, vaan hän! Tässä Jeesus asettaa eh- 
dottoman vaatimuksensa, jota ei kukaan eikä mikään saa 
estää sinua noudattamasta. 

Niin, vaikkapa se olisi oma isäsi tai äitisi, niin he eivät 
saa estää sinua, sinun täytyy "vihata" heitä, sanoo hän, s.o. 
«ttä hän, joka itse on opettanut meille neljännen käskyn ja 
joka itse ristillä mitä rakastettavimmalla tavalla otti jäähy- 
väiset äidiltään, hän sanoo, että sinun täytyy voida vihata 
lieitä, jos he nimittäin tahtovat estää sinua valitsemasta hä- 
net ja yksin hänet. Mitään ei saa olla Jeesuksen ja sinun 
välilläsi! Asia on nimittäin siten, että siinä johtolangassa, 
jota kutsutaan jouluevankeliumiksi, on voimavirta. Se an- 
taa paljon — mutta sen kanssa on vaarallista leikkiä. 

Jos sitävastoin rehellisellä tahdolla mukaudut Vapah- 
tajasi vaatimuksiin, niin saat kokea, ettet vain voi säilyttää, 
vaan myös lisätä joulurauhaasi. Sillä hänhän on joka ta- 
pauksessa, kaikesta huolimatta, tullut tuomaan rauhaa maan 



päälle; kuitenkin ainoastaan ihmisten kesken, joihin hä- 
nellä on mielisuosio, s. o. niiden kesken, jotka ovat valin- 
neet hänet ennen kaikkea ja kaikkia. 

Rauha! Se on ja jää joulun kallisarvoisimmaksi lah- 
jaksi. 

Lauletaan ja puhutaan kyllä vieläkin enemmän ilosta 
tai molemmista yhtaikaa, ilosta ja rauhasta. Ja kuitenkin- 
han on niin, että rauha, Jumalan rauha sydämessä on pal- 
jon, paljon kallisarvoisempi kuin ilo. Kun jouluilo niin 
nopeasti katoaa useimmilta ihmisiltä, on siihen syynä se, että 
he etsivät jouluiloa etsimättä joulurauhaa. 

Vieläpä uskovaisetkin ihmiset valittavat usein, että 
"tänä vuonna on ollut niin vaikea saada oikein kiinni jou- 
luilosta" Sillä Jumalan lapsina heillä on kuitenkin siksi 
paljon hengellistä ymmärrystä, että he käsittävät, ettei käy 
laatuun maailman tavalla koettaa kohottaa itseänsä keino- 
tekoiseen iloon. 

Mutta ei se riipu ilostakaan. Ylipäänsä ilo on paljon 
vähemmän arvoinen kuin rauha. Jokainen ilo, suurinkin, 
haihtuu vähitellen ja katoaa. Esimerkiksi en unohda kos- 
kaan iloa, jota tunsin silloin kuin sain panna päähäni yliop- 
pilaslakin. Meillä oli vanha lippalakki päässä, kun me- 
nimme viimeiseen kuulusteluun ja ylioppilaslakki takin 
alle piilotettuna. Niin pian kuin olimme saaneet kuulla tul- 
leemme hyväksytyiksi, vedimme esiin ylioppilaslakin ja lah- 
joitimme koululle vanhan päähineemme, sillä nythän me 
olimme ainiaaksi vapaat tuosta orjuuslaitoksesta, niinkuin 
me koulua siihen aikaan nimitimme. — Tai sitä pientä, 
sileää sormusta, jonka hän pani sormeeni! Mikä riemu, 
eihän senkään pitänyt koskaan haihtua! Eikä se kai ole- 
kaan haihtunut, vaikkakin on aikaa myöten vaihtanut luon- 
nettaan — ja niinhän on kaiken ilon laita. 

Sitä vastoin Jumalan lapsi ei voi olla ilman rauhaa. 
Ilman iloa saattaa elää, mutta ilman rauhaa ei voi elää. 

Saattaa kulua pitkiä aikoja, jolloin kaikki ilo on kuin 
poispuhallettu — se voi johtua joko ulkoapäin tai sisältä- 
päin tulevasta surusta — mutta keskellä surunkin aikaa voi 
rauha säilyä. Niin, ilman sitä ei suorastaan voi tulla toi- 
meen. 

Jos siis tahdot omistaa todellisen ilon, niin älä tavoit- 
tele sitä, sillä se tulee itsestään. Se leijailee alas luoksem- 
me enkelin siivin evankeliumin mukana. Mutta tavoittele 
rauhaa! Pidä huoli siitä, että Jumalan tie luoksesi on rai- 
vattu. Pidä huoli, ettei ole mitään sinun ja Vapahtajasi vä- 
lillä. Mene hänen luokseen vilpittömin sydämin, niin si- 
nulla on — niinkuin Stefanuksella — rauha keskellä vin- 
kuvaa kivisadetta, vieläpä aina kuolemaan saakka. Ja ilo r 
joka seuraa rauhaa, saa kasvosi säteilemään enkelin kasvo- 
jen kaltaisina. 

Ja kuitenkin, lopuksi: Älä tavoittele niin paljon iloa 
äläkä rauhaa. Mene sen sijaan Lapsen luo, Jeesuslapsen luo 
Betlehemiin. Polvistu seimen ääreen ja katso tätä lasta. 
Sen puhtaalla otsalla, sen silmien syvyydessä kohtaa sinut 
Jumalan iankaikkinen rakkaus. 

Siitä virtaa ilonlähteitä, siitä saa rauha alkunsa. 

UUSIVUOSI. 

JEESUKSEN KALLIS NIMI. 

Uudenvuodenpäivälle on vain seuraava lyhyt teksti — 
kaikista lyhin, mistä meidän on saarnattava: "Kun 
sitten kahdeksan päivää oli kulunut ja lapsi oli ympärilei- 
kattava, pantiin hänen nimekseen Jeesus, joksi enkeli oli 
hänet nimittänyt, ennenkuin hän sikisi äitinsä kohdussa." 
(Luuk. 2: 21.) 

Teksti on lyhyt, mutta sisältörikas. 
On kuin Jumala tahtoisi sanoa meille: Olkoon kuluvana 
vuonna kaikkien sinun päiviesi yläpuolelle kirjoitettuna 
Jeesus-nimi. 

Olkoon siis uusivuosi oikea Jeesus-vuosi sinulle! Ru- 
koile että sinun kodistasi tulisi Jeesus-koti, missä hänellä 
on asuntonsa, missä suuret ja pienet päivittäin kokoontu- 
vat hartauteen Jeesuksen nimessä. Rukoile, että meidän 
kansastamme tulisi Jeesuksen kansaa, missä synti leimataan 
synniksi, missä saatanan täytyy kärsiä tappio ja Jeesuksen 
nimeä kunnioitetaan. Meillä on syytä — eikä vähimmin 
uudenvuodenpäivänä — surra ja huokailla sitä, miten huo- 
nosti olemme palkinneet Jumalan hyvyyden kansaamme 
kohtaan ja kuinka julkeasti uskottomuus leviää keskuudes- 

samme. Ja jos katselemme omaa elämäämme, niin huo- 
maamme, kuinka kylmä meidän suhteemme Jeesukseen on 
ollut ja kuinka mielellämme olemme kulkeneet synnin teil- 
lä. Mutta nyt, uudenvuoden aamuna, kohtaamme ensim- 
mäiseksi siunatun Jeesus-nimen. Talvi ja kevät, kesä ja 
syksy vaihtuvat, mutta Jeesuksen kallis nimi seuraa meitä 
joka päivä. 

Ei ollut vähintäkään epäilystä siitä, mikä lapsen nimi 
oli oleva. Senhän enkeli oli ilmoittanut jo ennenkuin hän 
sikisi äitinsä kohdussa, sanoo Luukas. Myöskin Matteus 
kertoo, että enkeli sanoi Joosefille: "Hän on synnyttävä po- 
jan, ja sinun on pantava hänen nimekseen Jeesus, sillä hän 
on vapahtava kansansa heidän synneistään." 

Sekä Johannes Kastajan että Jeesuksen nimi oli mää- 
rätty taivaassa, kauan ennen kuin lapset syntyivät. Nimi 
Jeesus ei ollut tuntematon juutalaistenkaan keskuudessa. Se 
on nimittäin kreikkalainen muoto hebrealaisesta nimestä 
Josua, joka merkitsee Vapahtajaa. Monella on ollut se nimi 
ennen Jeesuksen aikaa. Me tunnemme esimerkiksi Jeesus 
Syrakin apokryfisistä kirjoista, kyprolaisen noidan Bar-Jee- 
suksen (Apt. 13:6) sekä Paavalin ystävän Jeesuksen, jota 
kutsuttiin Justukseksi (Koi. 4: 11). On myös ollut ja tu- 
lee olemaan monta väärää Messiasta (Matt. 24: 24), mutta 
ainoastaan yksi on vastannut tätä nimeä. 

Kiittäkäämme ja ylistäkäämme Jumalaa siitä, mitä hän 
antoi meille tässä nimessä ja sen ohella. Rukoile Jumalaa, 
että tämä nimi näkyy kirkkaampana sinun elämässäsi tänä 
vuonna kuin viime vuonna, että se säteilee puhtaampana ja 
kirkkaampana kaikissa teoissasi ja ettei itsekkyytesi sitä 
himmennä. Rukoile, että sinusta tänä vuonna tulee pieni 
valonheittäjä, joka saa valonsa tästä ainoasta nimestä, niin 

että voit loistaa laajemmalle ja kauemmaksi sekä rakkait- 
tesi keskuudessa täällä kotona, jotka eivät vielä tunne häntä, 
että kaukana pakanamailla niiden keskuudessa, jotka vielä 
istuvat pimeässä ja kuoleman varjossa. 

Eräs Kiinassa toiminut lähetyssaarnaaja kertoo, että hän 
matkallaan Koreassa oli myynyt kaikki testamenttinsa ja 
kirjasensa lukuhaluiselle kansalle. Lopulta hänellä oli jäl- 
jellä vain pieni hartauskirja, joka oli hänen yksityisomai- 
suuttaan. Se oli kiinankielinen kirja, nimeltä "Jeesuksen 
kallis nimi". Vanha, köyhä korealainen tuli ja pyysi saada 
ostaa jonkun kirjan. Mutta lähetyssaarnaajalla ei ollut yh- 
tään. No, mutta tuo sitten, kysyi vanhus. Ei, se oli lähetys- 
saarnaajan yksityisomaisuutta eikä ollut kaupan. Murheel- 
lisena meni vanhus tiehensä, mutta kun lähetyssaarnaajan 
seuraavana aamuna oli jatkettava malkaansa ja hän jo oli 
asettunut vaunuun, tuli vanhus taas ja ojensi kätensä, joka 
oli täynnä kuparirahoja, ja sanoi: "Enkö sittenkin saisi 
'Jeesuksen kallista nimeä'?" Nyt ei lähetyssaarnaaja voi- 
nut enää vastustaa hänen pyyntöään, vaan sanoi: "Pidä ra- 
hasi, vanha ystävä, kirja on sinun!" 

Mitä sitten sanomme me, joilla ei ole ainoastaan kirjaa, 
vaan hän itse? 

Ajattelehan, jos tämä nimi ei olisi tullut tunnetuksi 
maailmassa! 

Ajattelehan, jos me vielä eläisimme pakanuuden pimey- 
dessä ilman valoa, ilman toivoa, ilman kaikkea, mikä si- 
sältyy häneen! 

Tässä nimessä, tässä lahjassa on Jumalan rakkauden 
täyteys ilmaantunut meille. "Niin on Jumala maailmaa ra- 
kastanut, että hän antoi ainokaisen poikansa, ettei kukaan, 
joka häneen uskoo, hukkuisi, vaan saisi iankaikkisen elä- 
män." Martti Luther kutsui tätä raamatunpaikkaa "pie- 

neksi raamatuksi" tahi "evankeliumin evankeliumiksi", sen- 
tähden että siihen sisältyy koko kristinusko. Se nimittäin 
sanoo meille seitsemän totuutta : 1 ) että on olemassa Jumala 
ja kaikkivaltias Luoja taivaassa; 2) että häntä vastaan sei- 
soo maailma; 3) että maailmaa uhkaa synnin tähden suuri 
vaara, nimittäin kadotus; 4) että se suhde, jossa Jumala on 
maailmaan nähden, on rakkaussuhde; 5) että tämä rakkaus 
ilmeni siinä, että hän ei säästänyt ainokaista poikaansa, 
vaan lähetti hänet maailman Vapahtajaksi; 6) että tämä 
vapahdus saavutetaan uskon kautta; 7) että Jumala kruu- 
naa uskon armolahjallaan, joka on ikuinen elämä Jeesuk- 
sessa Kristuksessa, meidän Herrassamme. Eikö totta, siinä 
on koko kristinusko pähkinänkuoressa. 

Mutta meistä riippuu, tahdommeko uskoa siihen. 

Sentähden Augustinus sanoo siitä : "Jumala, joka on pe- 
lastanut meidät ilman meidän myötävaikutustamme, ei voi 
tehdä meitä autuaiksi ilman meidän myötävaikutustamme." 

Älä siis anna tämän suuren uhrin mennä hukkaan 
omalta kohdaltasi! 

Olkoon Jeesuksen kallis nimi kirjoitettuna sydämeesi ja 
kaikkien päiviesi ylle uutenavuotena. 



UUSIVUOSI. 

Kun sitten kahdeksan päivää oli kulunut", alkaa 
uudenvuoden tekstimme. 
Nyt oli siis kahdeksan päivää mennyt pienen Jeesus- 
lapsen elämästä, ja silloin hänetkin oli ympärileikattava, 
sillä hänhän oli "syntynyt lain alaisena". Ympärileikkauk- 

sen kautta hän oli pääsevä Jumalan kansan keskuuteen ja 
saava nimen. 

Tämä tapahtui, kun kahdeksan päivää "oli kulunut". 
Pyhän raamatun sanontaan sisältyy paljon enemmän, nimit- 
täin se ajatus, että kukin näistä päivistä oli tuonut muka- 
naan ja antanut juuri sen, mitä Jumala oli määrännyt. Jo- 
kaisella päivällä, jonka me saamme Jumalalta, on nimittäin 
oma tehtävänsä, määrätty päämaalinsa, jonka Jumala on 
säätänyt. 

Tämä koskee siis myöskin niitä 365 päivää, jotka nyt 
"ovat kuluneet" siitä lähtien, kun viimeksi toivotimme toi- 
sillemme hyvää uuttavuotta. Nekään päivät eivät ole olleet 
vain ketju oikullisen kohtalon kädessä, vaan kaikki, mitä ne 
ovat tuoneet mukanaan, myötä- tai vastoinkäymisiä, iloa tai 
surua, on ollut Jumalan edeltäpäin päättämää ja hänen rak- 
kautensa ohjaamaa, joka on "ihmeellinen neuvossa ja suuri 
viisaudessa". 

Kysymys on nyt siitä, saiko Jumala tarkoituksensa si- 
nun suhteesi täytetyksi kuluneena vuotena, ja saitko sinä 
sitä hyötyä näistä päivistä, mitä Jumala oli tarkoittanut si- 
nulle, niin että tämä vuosi ei vain vienyt sinua askeleen 
lähemmäksi hautaa, vaan myös askeleen lähemmäksi Ju- 
malaa. 

Olisi sinun parhaaksesi, jos nyt vuoden vaihteessa aset- 
tuisit Jumalan kasvojen eteen ja hiljaa harkitsisit tätä aja- 
tusta. On paljon parempi ja paljon hyödyllisempi, jos teet 
näin etkä maailman ihmisten tapaan turruta ajatuksiasi 
vuoden vaihteessa humussa ja sumussa. Yksi vuosi on sit- 
tenkin kallisarvoinen osa sinun osaksesi annetusta ajasta, 
pääoma, jonka olet käyttänyt, aika, joka on vienyt monta 
ihmistä — ei vain hautaan, vaan kuolemanvaltakunnan ki- 
dutukseen tahi taivaan autuuteen. 



131 



Nyt olemme taas vuoden vaihteessa, edessämme on 
uusi almanakka 365 :ne valkoisine, kirjoittamattomine lehti- 
neen, ja kenties — kuka tietää — kenties kuoleman musta 
risti seisoo sinun kohdallasi jossakin paikkaa. Mieti siis 
tarkkaan, eikö ole mitään vanhaa, josta sinun pitäisi luo- 
pua — tai jotain uutta, jonka omistajaksi sinun ennen kaik- 
kea pitäisi päästä tulevana vuotena. 

Kerran sain käsiini pienen kirjasen, jonka nimi oli 
"Huutokauppa". Se muistutti suuresti John Bunyanin kuva- 
rikasta kieltä, ja hänellähän on myös samanlainen kerto- 
mus turhuuden markkinoista. Tässä sen nyt sitten kerron. 

Turhuuden markkinoilla vallitsi suuri hälinä kirjavan 
kansanjoukon kesken. Ihmisiä tunkeili kaikilta kulmilta saa- 
dakseen tehdä tarjouksia. Minäkin olin joukossa mukana. 

Huutokaupanpitäjä huusi: "Mitä kauneudesta tarjo- 
taan?" Ihmiset suorastaan tappelivat saaliista. Nuoret nar- 
rit ja vanhat hupsut tarjosivat toinen toistaan enemmän ja 
kohottivat hinnan niin korkealle, että minun täytyi luopua 
kilpailusta. 

Sitten hän huusi: "Rikkautta! Mitä tarjotaan?" Ja 
nytkös siinä melu syntyi! "Minä tarjoan kunniani", huusi 
yksi. "Minä tarjoan kokonaisen elämän ankarassa työssä", 
huusi hänen naapurinsa. "Minä terveyteni — minä uneni 
— omantuntoni — hyvän nimeni ja maineeni" — vieläpä 
joku huusi: "Minä tarjoan sieluni"! Tämä melu aivan huu- 
masi pääni. Enkä minä saanutkaan — nyt sanon: Jumalan 
kiitos siitä! — itselleni rikkautta, vaikka häveten täytyy 
tunnustaa, että minäkin tarjosin, vieläpä sangen paljon. 

Sitten tarjottiin vielä paljon muita asioita: tietoa, kun- 
niaa, huvituksia, nautintoja, arvonimiä, kunniamerkkejä, 
virkoja, hyviä asemia, ihmissuosiota, mahtavien suojaa ja 

paJjon muuta. Minä tarjosin muutamista sangen paljon, 
mutta kaikki meni sivu suun tavattoman korkeaan hintaan. 

Kun huutokauppa oli loppunut, astui eräs mies huuto- 
kaupanpitäjän paikalle ja tarjosi koko joukon armolahjoja, 
mutta ilmaiseksi. Tarvitsi vain vakuuttaa, että pani niihin 
arvoa. Hän tarjosi anteeksiantamusta, rauhaa, puhtautta, 
uusia sydämiä, pelastusta Jumalan luona, kestävyyttä kär- 
simyksissä, veljesrakkautta, uskollisuutta vähässä, kieltäy- 
mystä, totuuden tuntoa, lujaa vakaumusta ja paljon muuta. 
Hän oli tuskin lopettanut luettelemisen, ennenkuin kansa 
alkoi irvistellä hänelle ja huusi yhtaikaa, että hän häviäisi 
äkkiä romuineen. 

Sellainen on tuo vanha kertomus. 

Missähän tuo huutokauppa mahdettiin pitää? Et kai 
sinä siitä mitään tiedä, rakas lukija? 

Ja mitähän houkkioita ne mahtoivat olla, jotka huusivat 
näitä turhamaisia asioita ja halveksivat Jumalan armolah- 
joja? 

Ajattelehan hiukkasen tätä asiaa nyt uudenvuoden ai- 
kana, kun teet tilinpäätöstäsi. 

Kenties kulunut vuosi on tuottanut tappiota. 

Kenties olet kärsinyt taloudellisia tappioita tahi — mikä 
vielä pahempi — piet ehkä kadottanut jonkun rakkaistasi 
tahi — mikä on kaikkein pahinta — olet menettänyt sielusi 
puhtauden, sydämesi rauhan. 

Muista sitten, että eräässä paikassa sanotaan, että "Ju- 
mala on kyllin rikas antaakseen kaikille niille, jotka hä- 
neltä anovat." 

Kyllin rikas — kuka sitä on? Kuka ei valittaisi näinä 
synkkinä aikoina? Saa etsiä ympäri koko maailman, mutta 
kaikkialta löytää vain sen verenimijän, josta Salomo puhuu 

sananlaskuissaan (30: 15) ja jolla on neljä tyytymätöntä 
tytärtä, jotka eivät koskaan sano: "Jo kyllä", vaan alin- 
omaan huutavat: "Tuo tänne, tuo tänne"! Eräässä toisessa 
paikassa Salomo sanoo, että ihmisen silmät eivät koskaan 
saa kyllikseen — "ei", lisää arabialainen sananlasku, "ei, 
ennenkuin haudan tomu täyttää tyhjät silmäkuopat". Juo- 
mari ei saa koskaan kylliksi pullostaan, hekumoitsija ei 
tunne koskaan saavansa himojansa tyydytetyksi, rikas ei 
saa koskaan kylliksi rahakukkaroonsa, turhamainen ei saa 
koskaan riittävästi koruja. Mutta Jumalan luona on rik- 
kautta kylliksi. Hän sanoi Paavalille: "Minun armossani 
on sinulle kylliksi"; niin, hän on kyllin rikas antaakseen 
niille, jotka häneltä anovat. 

Hän on kyllin armorikas pyyhkiäkseen pois kaikki mei- 
dän syntimme. Hänellä on kylliksi rakkautta uhratakseen 
oman Poikansa, kylliksi lohdutusta kaikessa surussamme, 
kylliksi voimaa tehdäkseen meidät Jumalan lapsiksi, kyl- 
liksi täyteyttä täyttääkseen koko meidän olemassaolomme. 

Mitä sinulta puuttuu? Sydämen rauhako? Onko mie- 
lessäsi rauha, ja kylliksi voimaa vastustaa kiusauksia, kyl- 
liksi lohtua voidaksesi elää ilman huolia? Puuttuuko si- 
nulta kaikki tämä — Jumalalla on kaikkea tätä, hän on 
kyllin rikas antaakseen kaikille, jotka häneltä anovat — kai- 
kille, sinullekin! 

Tee siis, mitä hän sanoo, kun nyt seisot uudenvuoden 
tuntemattomien päivien edessä. Huuda häntä avuksesi hä- 
dän hetkellä, niin hän on auttava sinua ja sinä olet kiittävä 
häntä. Mutta älä huuda häntä avuksesi vain silloin, kun 
olet hädässä. Huuda häntä myös keskellä ilon päivää. 
Huuda häntä tänään. Huuda häntä uskossa epäilemättä — 
nöyryydessä valittamatta, niin saat kokea, että hän on kyl- 
lin rikas. 

NIMI YLI KAIKKIEN NIMIEN. 



Luomissana, Jumalan mahtava "Tulkoon", kaikui yli 
maan ja hiljaa kohosi maan piiri. Virrat kohtasivat 
toisensa, syöksyivät kohisten toisiansa vasten ja vaahdoten 
kiitivät sen vedenjakajan, sen maanselän molempia sivuja 
alas, joka kohosi meren helmasta ja tuli kuivaksi maaksi. 
Se tapahtui aikojen alussa, kauan sitten menneinä päivinä. 
Vuosisadat vaipuivat unohduksiin. 
Mutta nimi yli kaikkien nimien, tuo ylistetty, tuo ikui- 
nen, nimi, jota ei ole yhdelläkään enkelillä eikä yhdellä- 
kään ihmisellä, se nimi ei ollut vielä kuulunut Pohjolan 
rannoilla. 

Vihdoin se tuli tännekin. Siitä on jo kulunut yli tuhat 
vuotta. Mutta lähes saman verran oli myös kulunut ensim- 
mäisestä jouluyöstä, jolloin Jeesus syntyi Betlehemin tal- 
lissa. 

Kaksi vaeltajaa saapui etelästä käsin, kaksi munkkia 
kaapuihin puettuina, Ansgarius ja Autbert. He tulivat 
Ejderin lauttauspaikan yli ja olivat nyt saapuneet mäen 
toiselle puolelle sille kohtaa, missä Slien muodosti sisimmän 
lahtensa ja johon jo oli kasvanut pieni kaupunki. 

Oli hiljainen Pohjolan kesäilta. Säteilevä aurinko oli 
koko pitkän päivän ammentanut hehkuvia säteitään yli kau- 
niin, hymyilevän maan, yli ruohoa kasvavan lahdelman ja 
yli Slienin väreilevän vedenpinnan, johon viikinkien nuo- 
tioiden savut kuvastuivat pehmeinä pilareina. 

Pitkän matkan he olivat kulkeneet. Kuinka kauan oli- 
kaan jo kulunut siitä, kun he olivat jättäneet jälkeensä kris- 
tityt maat, tuodakseen evankeliumin Pohjolaan! Täällä ei 
ollut vielä ainoatakaan kirkkoa, jonka kultainen risti olisi 
säteillyt ilta-auringon hehkussa, eikä kirkonkellojen soitto 

seurannut laskevaa aurinkoa lepoon tai kehoittanut mieliä 
rauhaan Isän, Pojan ja Pyhän Hengen nimessä eikä munk- 
kien Ave Maria kaikunut vetten yllä. 

Ei, mitään tällaista ei ollut. 

Mutta mitä ei ollut, se saattoi tulla! 

Ja nyt se oli tuleva, ajatteli Ansgarius. 

Ja sitten se vihdoinkin tuli — nimi yli kaikkien nimien. 

Ansgarius ja hänen seuralaisensa olivat kauan seisoneet 
vaiti paikan ihanuuden ja illan hiljaisuuden lumoamina. 

Silloin Ansgarius sanoi vakavana ja hiljaa: "Täällä, 
Herra, me tahdomme alkaa! Tänne pystytetään Sinun avul- 
lasi ja Sinun kunniaksesi ensimmäinen tanskalainen kirk- 
ko!" Ja hän paljasti päänsä, kohotti katseensa taivasta 
kohti, nosti oikean kätensä ja tehden ristinmerkin sanoi: 
Sinun siunatussa nimessäsi, Herra Jeesus! Amen. 

Nimi oli mainittu, nimi yli kaikkien nimien! Ja väris- 
tys kulki läpi luomakunnan! 

Se liikutti miesten sydämiä — he keskeyttivät työnsä 
ja katselivat ihmeissään; oli kuin taivaallinen tuulahdus 
olisi kietonut heidät. Naiset tempautuivat mukaan ja pai- 
noivat käden sydämelleen' — mikähän ihmeellinen voima 
se mahtoi olla, joka sai heidät valtoihinsa? Mutta pienet 
lapset katsahtivat ylös ja hymyilivät; he tulivat äkkiä niin 
iloisiksi, eivätkä itsekään tienneet miksi. 

Slienin kirkas vedenpinta väreili, metsän holveikossa 
kuului huokaus, hiljainen suhina kävi läpi ruohikon, koko 
luomakunta vavahti ja kumartui nöyränä ikuisesti ylistetyn 
nimen edessä. 

Sitten molemmat munkit lauloivat yksinäisen iltalau- 
lunsa ja menivät sen jälkeen ihmisten joukkoon. Ja katso,, 
yksikään ei nostanut kättänsä heitä vastaan. 

Evankeliumi oli tullut Pohjolaan ja vähitellen se levisi 
kaikkiin Pohjoismaihin. 

Vuosisadat tulivat ja menivät. 

Tuhannet Pohjolan miehet ja naiset mainitsevat vielä 
kiittäen tuota nimeä. Vielä kaikuu sen ylistys lasten hapui- 
levilta huulilta ja vanhusten vapisevista suista. Vielä liehuu 
risti korkealla Pohjoismaiden kansojen lipuissa. Vielä on 
olemassa Jumala täällä kaukana Pohjolassa, ja me kiitämme 
ja ylistämme häntä evankeliumin saapumisesta maahamme. 

Ja Nimeä mainitaan niin kauan kuin maamme on ole- 
massa. Ajat muuttuvat, palvelijat vaihtuvat, mutta Jumalaa 
sana pysyy iankaikkisesti. Ja Nimi on pysyvä viimeiseksi^ 
kun kaikki muu katoaa ja hukkuu. 

Nimi yli kaikkien nimien, ikuisesti ylistetty. 

ESITTÄMINEN TEMPPELISSÄ. 



VANHUKSET. 



iime vuosisataa kutsuttiin "lasten vuosisadaksi" eikä 



y luultavastikaan suotta, sillä lieneekö milloinkaan 
tehty niin paljon lasten hyväksi kuin silloin. 

En tahdo sanoa, että on tehty liian paljon heidän hyväk- 
seen, tokkopa on tehty edes kylliksi. Suuria edistysaskeleita 
on kuitenkin tehty siitä lähtien, kuin esimerkiksi minut 
kymmenvuotiaana lähetettiin kotoa latinakouluun, jossa 
meitä kasvatettiin karttakepeillä ja rottingeilla, lyötiin vii- 
vottimen terävällä reunalla kämmeniin, annettiin luunap- 
peja nenänpäähän, tukistettiin korvanjuuresta, kiskottiin 
käsivarsista j.n.e. — Se oli — luonnollisesti — matematii- 
kan opettaja, joka oli näiden temppujen raakamainen kek- 
sijä. 

Nyt on kouluissa saatavissa pehmeitä kenkiä vaihdetta- 
viksi, niin että pienokaisten jalkoja ei tarvitse paleltaa, jos 
he ovat olleet ulkona sateessa koulun pihalla, ja kunnan 
palkkaamat naiset tutkivat heidän hampaansa, kampaavat 
hiukset ja leikkaavat heidän kyntensä. Kansakoulut ovat 
palatseja, joissa on marmoriportaat, kylpyhuoneet lämpi- 
mine ja kylmine vesineen, niissä tarjotaan yksi lämmin ate- 

ria ja tuskinpa tyydytään vähempään kuin seitsemään jou- 
lukuuseen. Kesäretkiä ja lomasiirtoloita vapaine matkoi- 
neen järjestetään auliisti ja onpa saatu kokea sellaistakin, 
että sekä hallitus että eduskunta on hälyytetty sen vuoksi, 
että joku isä on antanut lupaavalle vesalleen luultavasti hy- 
vin ansaitun ojennuksen. Jos sellaisiin toimenpiteisiin olisi 
ryhdytty minun nuoruudessani, jolloin saimme maistaa isän 
ratsastuspiiskaa tai koulumestarin rottinkia, niin kylläpä 
silloin korkeat herrat valtiopäivillä olisivat saaneet työtä 
riittämiin asti. 

Sitä vuosisataa, josta jo olemme jättäneet kolme ensim- 
mäistä vuosikymmentä jälkeemme, voidaan yhtä suurella 
syyllä kutsua "vanhusten vuosisadaksi". Sillä jos vanhuksia 
ei ole aikaisemmin "keksitty", niin kyllä varmaan nyt. Mil- 
laisia vanhainkoteja onkaan nyt kohonnut entisten "köy- 
häintalojen" tilalle. Ja hyvin kohtuullista tällainen onkin, 
sillä muistan niin hyvin siltä ajalta, jolloin olin nuorena pas- 
torina maaseudulla, kuinka peloittavia ne olivat, ja saattoi 
hyvin ymmärtää, että vanhukset kynsin hampain taistelivat 
vastaan, kun heitä tahdottiin viedä sinne, ja mieluummin 
istuivat syntymäkodissaan, vaikka heidän osansa siellä 
monta kertaa oli kaikkea muuta kuin miellyttävää. Minä 
puolestani olen hyvin usein sekä hämmästynyt että 
kiukustunut nähdessäni, millaisen olon lapset ovat val- 
mistaneet "vanhukselle", antamalla hänelle asunnoksi kur- 
jan hökkelin ja mitä niukimman ravinnon. Silloin on mie- 
leeni johtunut kertomus pojasta, joka innokkaana puuhaili 
isänsä kanssa työpajassa. "Mitä sinä teet?" kysyi isä ystä- 
vällisesti ahkeralta pojaltaan ja silitti hänen päätään kai- 
kella sillä rakkaudella, jota vanhemmat tuntevat lapsiansa 
kohtaan. "Kaukaloa", vastasi poika lyhyesti. "Mitä sinä 
sillä teet?" kysyi isä. "Sinä ja äiti saatte siitä ruokanne, 
kun vanhaksi tultuanne asutte minun luonani, niinkuin iso- 

isä nyt asuu teidän luonanne." Ja se vastaus antoi kyllä 
isälle paljon miettimisen aihetta. 

Onhan luonnollista, että vanhemmat rakastavat lapsian- 
sa ja suojelevat heitä niin kauan kuin nämä sitä tarvitsevat. 
Mutta minä vain en ymmärrä, minkä tähden aina näkyy 
pitävän paikkansa sananlasku, että vanhemmilta menee 
enemmän rakkautta lapsille kuin päinvastoin. Sitä ei kui- 
tenkaan onneksi voi sovittaa kaikkiin koteihin. Tiedän aina- 
kin yhden, johon se ei sovellu! Ja toinen sananlasku sanoo, 
että yksi äiti voi ylläpitää seitsemän poikaa, mutta seitse- 
män poikaa ei voi ylläpitää yhtä äitiä. Minä tunnen tapauk- 
sia, joihin tämäkään sananlasku ei sovi. Mutta eihän kum- 
pikaan näistä sananlaskuista olekaan raamatussa. 

Nyt on todellakin vanhukset keksitty ja nyt heitä hem- 
moitellaan melkein enemmän kuin lapsia. Nämähän esi- 
merkiksi eivät meillä Tanskassa saa koskaan mitään, kun 
tulevat sakastiin pyhäkouluun, mutta vanhukset eivät ko- 
koonnu koskaan saamatta pullakahvia. Jos lapset saavat 
korkeintaan pussillisen pähkinöitä ja yhden appelsiinin 
joulujuhlassa, niin vanhukset eivät ole tyytyväisiä, elleivät 
saa vähintäinkin joulukinkkua sekä kahvia ja torttuja. 

Meidän päiviemme vanhuksien pitäisi olla oikein kii- 
tollisia, kun he nyt voivat saada vanhuus- ja työkyvyttö- 
myysavustusta, polttopuita ja mitä kaikkea he saanevatkaan. 
Niin, jos he nyt vain olisivat kiitollisia! Mutta kuinka pian 
unohtuukaan kiitollisuus näihin hyviin järjestelyihin näh- 
den ja vaatimukset kasvavat entistä suuremmiksi. Unohde- 
taan ihmeteltävän pian, ettei niin ole aina ollut. Ei, van- 
huksetkaan eivät ole mitään enkeleitä, eikä ole helppoa 
saada vanhaa ihmistä käännetyksi tai saada monivuotinen 
ärtyisyys ja katkeruus muuttumaan nöyryydeksi ja iloksi. 
Vanhukset eivät pidä muuttamisesta ja sentähden on niin 

kovin vaikea saada vanhus siirtymään "nurinan" kujalta 
"kiitollisuuden" kadulle. 

Mutta joskaan vanhat eivät aina ole niin kilttejä, kuin 
heidän pitäisi olla, niin Jumalan sanassa kuitenkin sano- 
taan, ettei pidä heitä kirota, vaan neuvoa isällisesti. 

Vanhukset tarvitsevat tosiaankin paljon rakkautta. He- 
hän ovat olleet hyviä meitä kohtaan, ennenkuin me saa- 
toimme olla hyviä heitä kohtaan. Nämä vanhat, ryppyiset 
kädet ovat työskennelleet meidän hyväksemme, tämä sydän 
on sykkinyt väsymättä meidän hyväksemme ja nämä silmät 
ovat hymyilleet meitä kohtaan sanomattomalla hellyydellä. 

Kuinka suuressa kiitollisuudenvelassa me olemmekaan 
heille kaikesta tästä. Sentähden meidän tulee olla hyviä 
heitä kohtaan ja antaa heille anteeksi, vaikka heistä silloin 
tällöin olisikin vähän kiusaa. Sehän johtuu vain siitä, että 
heistä itsestään tuntuu kiusalliselta olla toisten haittana. Ei 
ole niin helppoa vanheta, huomata, ettei enää kykene johon- 
kin. Ennen kykeni; kykeni, jos vain tahtoi. Mutta nyt nuo- 
ret juoksevat ohi ja nyt täytyy sovittaa itseensä kuvaus, 
jonka Saarnaaja antaa niin mestarillisella tavalla kirjansa 
viimeisessä luvussa, jossa hän muistuttaa meitä ajattele- 
maan Luojaamme nuoruudessa, ennenkuin pahat päivät tu- 
levat ja vuodet lähestyvät, joista sanotaan: "Eivät ne mi- 
nulle kelpaa!" 

Ei, ei tosiaankaan ole miellyttävää tuntea itseänsä raih- 
naaksi. Jos luulee, että vanhuus on takeena kaikkia kiu- 
sauksia vastaan, niin erehtyy suuresti. Eräs vanha ystäväni 
sanoi: "Kerran luulin, että voisin elää rauhallista elämää 
ilman ristiriitoja, mutta nyt olen saanut kokea, että jokai- 
sella ikäkaudella on kiusauksensa — ja ne, jotka väijyvät 
vanhusta, ovat kaikkein pahimmat", hän lisäsi. 

Sentähden meidän tulee olla kaksinverroin hyviä van- 
hoja kohtaan ja minä iloitsen jokaisesta vanhojenkodista. 

joissa vanhuksilla on oma huoneensa, jonka he voivat kalus- 
taa mielensä mukaan. Ei koskaan nuku niin hyvin muualla 
kuin omassa sängyssään eikä mikään vaikuta niin kodik- 
kaalta, kuin vanhat, uskolliset huonekalut, vanha sohva pu- 
naisine ripsipäällyksineen, kotikutoiset akkunanverhot, 
vanha lipasto porsliinikoirineen, korurasioineen ja haalis- 
tuneine valokuvineen simpukankuoriraameissaan. Se voisi 
paljon kertoa se vanha lipasto, vaikka se nyt vähän tutisee- 
kin, siksi että sillä on enää vain kolme jalkaa ja yksi laa- 
tikko lonksaa, avain riippuu surumielisen näköisenä ja tui- 
jottaa kauan sitten kadonnutta messinkihelaa. Jos se tah- 
toisi luovuttaa sisällyksensä — niin mitä saisimmekaan sil- 
loin nähdä ja kuulla! Paitsi vanhoja, kuluneita, huolelli- 
sesti kokoonpantuja vaatekappaleita, on siellä luultavasti 
rasia tai pari, joista toisessa on litistetty ruusu "siltä ker- 
ralta" ja toisessa nippu kellastuneita kirjeitä, jotka ovat 
sidotut yhteen vaaleanpunaisella silkkinauhalla. 

Niin, tehkäämme elämä helpoksi vanhoille ja olkaam- 
me hyviä heitä kohtaan, niin kauan kuin he ovat luonamme. 
Antakaamme heidän olla yksinään silloin tällöin, sillä sitä 
he tarvitsevat. Nuoriso kammoo yksinäisyyttä, se on niin 
ikävää! Mutta vanhuksista se hetki, jolloin he voivat vetäy- 
tyä syrjään ja saavat olla yksin, oikeastaan on melkein kaik- 
kein parhainta. He nimittäin helposti väsyvät ja tarvitsevat 
hiukan levätä, ja sitten on niin paljon muistelemista ja ajat- 
telemista. Antakaamme heidän myös lämmittää roimasti 
kaakeliuunia elokuun lopusta toukokuun puoliväliin — 
vanha veri virtaa hitaasti eikä oikein jaksa päästä kaikkiin 
jäseniin. Ei ole hauskaa katsella heidän sinertäviin kä- 
siinsä ja huomata, että heitä paleltaa. Mutta on niin su- 
loista ryömiä sänkyyn talviyönä, kun huoneessa on 18 as- 
tetta lämmintä — ah! 

Ja osoittakaamme heille kunnioitusta ja arvonantoa. 

Jumalan sana on täynnä kehoituksia siihen. 

"Harmaapään edessä on sinun noustava ja kunnioitet- 
tava vanhaa", sanotaan 3 Moos. 19: 32. Ja tämän tajusivat 
jo kreikkalaiset, vaikka he olivat pakanoita. 

Sparta lähetti kerran lähetystön Atenaan. Atenalaiset, 
jotka jo olivat rappeutumisen partaalla, kunnioittivat lähet- 
tiläitä antamalla heille teatterinäytännön. Lähettiläät vie- 
tiin ylimmille ja parhaille paikoille. Silloin tuli kaksi van- 
haa atenalaista, jotka kulkivat etsien pitkin käytäviä. Kaikki 
paikat olivat kuitenkin täynnä. Kun he lähestyivät sparta- 
laisia, hypähtivät nämä ylös ja seisoivat suorina kuiii kynt- 
tilät, jonka jälkeen he tarjosivat vanhuksille omat kunnia- 
paikkansa. Silloin atenalaiset puhkesivat voimakkaisiin 
suosiohuutoihin. Mutta yksi spartalaisista sanoi: "Teidän 
suosionilmaisunne tekee teidät kaksinverroin moitittaviksi. 
Te nimittäin ette vain ole olleet luovuttamatta paikkojanne 
vanhuksille, mutta osoittamalla meille suosiotanne, te osoi- 
tatte, että te itse kyllä olitte selvillä velvollisuudestanne!" 

Sellaiset lausunnot olivat kuitenkin harvinaisia pakana- 
maailmassa ja vanhuksilla ei muutoin ollut mitään hyvää 
odotettavana. Rooman ylistettyyn klassilliseen kukoistus- 
aikaan vapauduttiin vanhuksista yksinkertaisesti siten, että 
heidät esimerkiksi vietiin vanhoihin lotjiin, jotka hinattiin 
ulos merelle ja annettiin siellä upota, jollei pidetty parem- 
pana — kuten Neron päivinä — "sanoa se kukkaisin", niin 
että järjestettiin heille ylellinen ateria laivalla kukilla ko- 
ristetussa teltassa. Keskellä juhlaa porattiin reijät laivan 
kylkiin ja jätettiin vanhukset oman onnensa nojaan. Ja niin 
heistä päästiin erilleen! 

Vanhusten kohtalo meidän päiviemme pakanamaissa , 
esimerkiksi Afrikassa, ei ole sen parempi. Heidät laaha- 

taan metsään ja jätetään sinne villieläinten saaliiksi tai 
heitä myös haudataan elävältä. 

Aivan toisenlaiset olivat olosuhteet Jumalan kansan kes- 
kuudessa Israelissa. Siellä oli vanhus korkeasti kunnioi- 
tettu ja arvossa pidetty. "Harmaat hiukset ovat kunnian- 
kruunu; vanhurskauden tiellä se saadaan" — "nuorukais- 
ten kunnia on heidän väkevyytensä ja vanhojen kaunistus 
harmaat hiukset", sanotaan San. 16: 31 ja 20: 29. Israe- 
lin sortajista roomalaisista sanotaan, että he olivat "tuikea- 
katseinen kansa, joka ei osoita huomaavaisuutta vanhuk- 
sille". 

Sentähden ei ole ensinkään ihmeellistä, että me keskellä 
niiden tapahtumien piiriä, joista jouluevankeliumi meille 
kertoo, tapaamme myöskin vanhan miehen ja vanhan nai- 
sen. Ei olisi Israelin Jumalan arvoista, jos he puuttuisivat. 



Hän oli merkillinen maailmanvalloittaja, tämä Jeesus. 
Sellaiset suuret herrat tavallisesti ottavat huomioon vain 
parhaassa iässä olevia henkilöitä. Pienten ja vanhojen 
kanssa heillä ei ole mitään tekemistä. Kuinka monta pientä 
onkaan tallattu raudoitetulla korolla suurten maailmanval- 
loittajien sodissa — ah, lukematon määrä viattomia pieno- 
kaisia aina Betlehemin lasten murhasta alkaen! Ja mitä 
vanhuksiin tulee, siitähän saimme hyvän esimerkin viimei- 
sessä maailmansodassa. Kun joukko nälkäänäkeviä ja vi- 
lussa värjöttäviä vanhuksia kääntyi Berlinin kaupunginhal- 
lituksen puoleen valittaen, etteivät voineet elää sillä, mitä 
saivat, vastattiin raakamaisesti : "Ellette voi elää, niin voitte 
kuolla, ja vain sitä me muuten odotammekin teiltä!" 

Mutta katsohan nyt tätä merkillistä maailmanvalloitta- 
jaa — Jeesusta. Kuinka hän rakasti pienokaisia! Hän asetti 



UT 



myrskyn merellä vaeltaessaan täällä maan päällä, mutta 
lapset olivat kuitenkin lähinnä hänen sydäntään. 

Ja katsohan nyt vanhaa Simeonia ja Hannaa, eivätkö 
hekin ole mukana alusta alkaen. Kyllä. Jeesus on vanho- 
jenkin ystävä. 

SIMEON JA HANNA. 

Mooseksen laissa sanottiin, että poikalapsen synty- 
misen jälkeen täytyi äidin puhdistusajan kestää 40 
päivää. Meillä on vielä muistona siitä almanakoissamme 
kynttilänmessun päivä, oikeastaan "candelarum missä", 
kynttiläinpäivä. 

"Ja kun heidän puhdistuspäivänsä olivat täyttyneet" — 
niiden ihmeellisten tapausten jälkeen heillä oli varmaan 
paljon opittavaa, paljon sellaista, jonka täytyi kirkastua 
sekä Joosefille että Marialle — "veivät he hänet ylös Jeru- 
salemiin asettaakseen hänet Herran eteen." 

Laissa oli nimittäin määrätty myös, että "jokainen mie- 
henpuoli, joka avaa äidin kohdun, luettakoon Herralle pyhi- 
tetyksi". 4 Moos. 18: 16 mukaan oli ensin syntyneestä poi- 
kalapsesta maksettava lunastusrahaa viisi sikliä hopeaa. 
Tämä summa oli maksettava, jos tahtoi ostaa heidät va- 
paiksi temppelipalveluksesta, ja Joosef ja Maria ovat var- 
maan maksaneet tuon summan. Mutta tämän ohella oli suo- 
ritettava myöskin puhdistusuhri, syntiuhri. Tämä oli kui- 
tenkin niin ainaisesti arvioitu kuin ylipäänsä on mahdol- 
lista, koska silloin kuin lapsi syntyi avioliitossa, ei ollut ky- 
symys minkäänlaisesta rikoksesta, vaan ainoastaan ylei- 
sestä syntisyydestä, jonka vuoksi aina oli uhrattava niiden, 
jotka tulivat Herran temppeliin. Varakkaampi väki uhrasi 
karitsan, mutta köyhät saattoivat päästä uhraamalla vain 
pari metsäkyyhkystä tai kaksi kyyhkysen poikaa. Kun Joosef 



H8 



ja Maria olivat köyhiä, he pääsivät vähimmällä. Kyyhky- 
siä he saivat ostaa paikalla, koska oli runsaasti kyyhkys- 
kauppiaita, jotka olivat pystyttäneet myymäläpöytänsä 
temppelin esipihaan. 

Niin suoritti siis Jeesus ensimmäisen käyntinsä temppe- 
lissä. Hänen äitinsä kantoi hänet käsivarsillaan pyhättöön 
— aivan niinkuin me nyt viemme pienokaisemme kastetta- 
vaksi. 

Kuinka usein Jeesus kävikään myöhemmin temppelissä! 

Täällä hän kaksitoistavuotiaana pääsi selville jumalal- 
lisesta kutsumuksestaan, tänne hän tuli myöhemmin varhain 
ja myöhään ja "opetti kansaa pyhäkössä", täällä hän tart- 
tui ruoskaan kaksi kertaa elämässään ja puhdisti temppe- 
lin, joka pikemmin muistutti kauppapuotia, ellemme tahdo 
sanoa ryöväriluolaa, kuin rukoushuonetta. Öljyvuoren rin- 
teeltä hän ennusti temppelin hävityksen, jolloin siitä ei jäisi 
jäljelle kiveä kiven päälle. Täällä vihdoin esirippu halkesi 
kahtia, silloin kuin hänen sydämensä murtui Golgatalla. 

Ja nyt astuvat vanhukset näyttämölle. 

Vanha mies oli nimeltään Simeon ja vanhan naisen 
nimi oli Hanna. Simeon merkitsee kuuntelijaa, sellaista, 
joka käy ikävöiden ja kuunnellen, ja Hanna merkitsee armo- 
rikasta, josta huokuu ylistystä ja kiitoslauluja. 

Pankaamme nyt myös merkille, kuinka Pyhä Henki oli 
työskennellyt ja vaikuttanut kaikkien näiden adventtihenki- 
löiden sydämissä. Ensi kerran kuulemme puhuttavan Hen- 
gestä Luuk. 11:25. Gabriel ennusti Johanneksesta, että 
hänet täytettäisiin Pyhällä Hengellä jo äitinsä kohdussa. 
Luuk. 1 : 41 kertoo, että Elisabet kuullessaan Marian terveh- 
dyksen täyttyi Pyhällä Hengellä ja tervehti Herransa äitiä. 
Saman luvun 67 jakeessa kerrotaan, että Sakarias kielen- 



149 



siteitten kirvottua täyttyi Pyhällä Hengellä ja puhkesi ylis- 
tämään Jumalaa. 

Ja nyt saamme kuulla Simeonista (Luuk. 2: 25 — 27), 
että "Pyhä Henki oli hänen päällään" — "Pyhä Henki oli 
hänelle ilmoittanut, ettei hän näe kuolemaa, ennenkuin on 
nähnyt Herran Voidellun" ja että hän nyt "tuli Hengen 
vaikutuksesta pyhäkköön". 

Kuinka lohdullista onkaan kaikki tämä puhe Pyhästä 
Hengestä meille. Hänestä siis mekin voimme tulla osalli- 
siksi, niin totta kuin mekin olemme Herran kansaa. Hän 
tahtoo olla pienokaistemme suojana aina äidin kohdusta asti, 
hän tahtoo irroittaa kielensiteet ylistykseen ja johtaa meidät 
sinne, missä Jeesus kulkee. 

Huomaatko, kuinka kauniisti vanhat luottamuksella ja 
rakkaudella ottavat vastaan nuoret — juuri oikea todelli- 
suuskuva pyhäin yhteydestä! Ja pieni Jeesus-lapsi solmiaa 
siteen heidän välilleen. 

Tekstissämme mainitaan kolme asiaa Simeonista. 

Jerusalemissa eli mies; se on ensimmäinen. 

Hän eli, mutta hän ei elä enää. Simeonin ja Hannan 
päivä on vanhan vuoden viimeinen sunnuntai. Vuosi on tul- 
lut vanhaksi, he olivat vanhoja ja pian sanotaan vuodesta, 
sinusta ja minusta: se oli, mutta se ei ole enää. Kaikki liha 
on kuin ruoho, ruoho kuivettuu, kukkanen lakastuu. Kun 
tuuli käy sen ylitse, ei sitä enää ole eikä sen paikka siliä 
enää tunne. Emmekä mekään enää tunne vanhoja paikkoja, 
kun jälleen tulemme sinne. 

Monen ihmiselämänkin surulliseksi hautakirjoitukseksi 
on tullut: hän oli — häntä ei ole enää! Hän oli pienen 
ajan ja hoiti ratastansa elämän suuressa koneistossa, hoiti 
sitä kenties tyydyttävällä tavalla, kenties huonosti ja huoli- 
mattomasti, sitten hän tuli vanhaksi, ennen niin voimakas 

käsi alkoi vapista, silmä petti, sitten hänet työnnettiin syr- 
jään, sillä maailma ei voi käyttää hyväkseen vanhoja. 
Eräänä päivänä tulee sitten kuolema ja tarttuu jäisellä kä- 
dellään levottomasti tykyttävään sydämeen, ja silloin on 
kaikki ohi — hän oli, mutta hän ei ole enää! 

Kuinka köyhä ruumispuhe, ellei ole muuta sanomista. 
Millainen elämä, millainen kuolema! Ja millainen ylös- 
nousemus odottaa sitä, joka on elänyt vain tässä maail- 
massa ja tätä maailmaa varten ja joka on saanut osansa jo 
eläessään, niinkuin Jeesus sanoo rikkaasta miehestä, joka 
heräsi kuoleman valtakunnan kidutuskammiossa. 

Mutta Jumalan kiitos, Simeonista sanotaan vielä jotain 
muutakin. 

"Hän oli vanhurskas ja jumalinen mies." 

Nyt tulee heti enemmän sisältöä kuvaan. Ja jos nyt 
voit tuntea itsesi tässä kuvassa, niin silloin olet onnellinen! 
Ja voit olla varma, että sen saadessa säilyä Jumalan sanassa 
kaikkia aikoja ja sukukuntia varten, se merkitsee jotakin. 
Simeon on todella ollut kansansa kelpo poika, vanhurskas 
ja jumalinen, vapaa kaikenlaisesta petollisuudesta ja kai- 
kista puolinaisista totuuksista. 

"Vanhurskas ja jumalinen" — välistä tuntuu kuin 
nämä sanat sopisivat paljon paremmin meidän isiemme 
aikaan kuin omaan aikaamme. Sitä velvollisuuden tuntoa, 
«itä tyytyväisyyttä ja jumalisuutta, joka löi heihin leimansa, 
meidän täytyy nykyaikana usein katkerasti kaivata. 

Mutta jos joku luulee, että kaikki on hyvin, kunhan 
vain on "hurskas ja jumalinen", niin hän erehtyy. Ihmisen 
oma vanhurskaus ei nimittäin pelasta ja hurskaus ylipäänsä 
»ei riitä. Tällainen on tosin yleisesti levinnyt mielipide, 
mutta oma vanhurskaus ja tavallinen jumalisuus eivät kui- 
tenkaan ole kylliksi. Sen voi vanha Simeon sanoa sinulle. 

Ja nyt tulee kolmas ja paras. 

Vaikka hän oli tuollainen jumalinen vanha mies ja oli 
saanut kaikilta parhaimman todistuksen itsestään, hän ei 
kuitenkaan siihen luottanut. Ei, hän oli itse selvillä, että 
jotakin häneltä puuttui, ennenkuin hän saattoi lähteä täältä 
rauhassa. Hän ikävöi jotakin, joka oli tuleva Jumalalta, ja 
sentähden hän kiiruhti Hengen vaikutuksesta pyhäkköön. 
"Hän odotti Israelin lohdutusta", sanotaan. Autuas olet 
sinä, jos olet tässä suhteessa hänen kaltaisensa ja olet oppi- 
nut tuntemaan oman puutteellisuutesi ja huomannut tarvit- 
sevasi armoa. 

Ja niin täyttyi vihdoin hänen odotuksensa! 

Hän tuli pyhäkköön niinkuin niin usein ennen. Hän 
nyökkäsi vanhalle sisar Hannalle, joka oli tavallisuuden 
mukaan siellä, sillä kirjaimellisesti puhuen hän ei lähtenyt 
koskaan temppelistä. Me tulemme vanhoiksi, sanoi Hanna 
hänelle. Niin, vastasi Simeon, mutta minä en kuitenkaan 
kuole — ennenkuin olen saanut nähdä Herran Voidellun! 
Mistä sinä sen tiedät? kysyi Hanna. Täältä sisältäpäin, 
vastasi Simeon, ja osoitti sydäntään, sillä Jumala on ilmais- 
sut sen minulle Pyhän Hengen kautta. Silloin vanha Hanna 
nyökkäsi hänelle, sillä hänkin tunsi Hengen äänen. 

Nuoria äitejä säteilevin silmin ja pieni aarteensa sylis- 
sään astui sisään iloisesti hymyillen. Niin kaunista lasta 
ei varmaan oltu kjska*n ennen kannettu temppelin kynnyk- 
sen yli, tuumi varmaan jokainen mielessään. Mutta sellai- 
sen olivat molemmat vanhukset nähneet hyvin usein. 

Sitten saapui Neitsyt Maria Jeesus-lapsen kanssa. 

Vanhus tunsi silloin omituisen liikutuksen rinnassaan. 
Aivan kuin ääni olisi kuiskannut: Kas tuolla! Juuri hän-, 
jota olet odottanut! Ja Pyhän Hengen vaikutuksesta hän 
tuli ja otti pienen lapsen ihmettelevän äidin sylistä, puhkesi 

kiittämään Jumalaa ja sanoi : "Herra, nyt sinä lasket palve- 
lijasi rauhaan menemään, sanasi mukaan; sillä silmäni ovat 
nähneet pelastuksesi, jonka olet valmistanut kaikkien kan- 
sojen nähden, valoksi, joka on ilmestyvä pakanoille ja kirk- 
kaudeksi kansallesi Israelille." 

Mikä ihastuttava kuva! 

Sellaista Pyhä Henki antaa Jumalan lapsille. Mikä rau- 
ha! Mikä varmuus siitä, että hän nyt oli saanut mitä tar- 
vitsi: "Silmäni ovat nähneet pelastuksesi." Miten selvä kä- 
sitys Jumalan lahjasta ja Vapahtajan tehtävästä: valo paka- 
noille ja kirkkaus Israelille. 

Niin seisoo tuo vanha Jumalan mies Jeesus- lapsi sylis- 
sään. Mutta jos katsomme asian ytimeen, niin Jeesus kan- 
toikin häntä, kantoi hänet Herran pelastukseen, niin että 
hän saattoi erota täältä rauhassa. 

Sitten tuli myös vanha Hanna paikalle. Hän oli Fa- 
nuelin tytär Asserin sukukuntaa, kerrotaan, ja hän oli nyt 
kahdeksankymmenenneljän vuoden ikäinen. Ainoastaan seit- 
semän vuotta hän oli elänyt miehensä kanssa ja oli nyt leski. 
Hän etsi — kuten niin monet vanhat naiset kaikeksi onneksi 
tekevät — lohdutusta Jumalalta surussaan ja sentähden hä- 
nenkin tiensä johtivat pyhäkköön. Tämä tuli hänelle pian 
niin rakkaaksi, että hän oli siellä varhain ja myöhään ja 
palveli siellä Jumalaa paastoilla ja rukouksilla yötä ja päi- 
vää. Niin, hänestä tuli naisprofeetta, kerrotaan, sellainen, 
joka pääsi läheiseen suhteeseen Herran kanssa. 

Vanhan liiton aikana puhutaan kolmesta naisprofee- 
tasta. Ne olivat Maria eli Mirjam, Mooseksen sisar (2 
Moos. 15: 20), Debora (Tuom. 4: 4, 5) ja Hulda (2 Kun. 
22: 14). Uudessa testamentissa mainitaan Hanna (tässä) 
ja evankelista Filippuksen tyttäret (Apt. 21: 9). Sitä paitsi 
varoitetaan (Hes. 13: 17 s.) vääristä profeetoista. 



153 



Sören Kierkegaard kuvaa Hannan kunnianarvoisaksi 
naiseksi, jonka mieli parhaiten viihtyi hautojen keskellä ja 
joka, vaikka olikin nyt hyvin iäkäs, kuitenkin oli iankaik- 
kisen nuori morsian. "lakastunut, mutta kuitenkin 

vielä rehevä, hyljätty, muttei kuihtunut, lapseton, muttei 
kuitenkaan hedelmätön, vuosien köyristämä, muttei kuiten- 
kaan masentunut, leski ja kuitenkin morsian." 

Ja hänkin tuli nyt paikalle ja ylisti Jumalaa. 

On niin kuvaavaa sellaiselle hurskaalle vanhalle naiselle, 
että hän ei voinut vaieta kokemastaan, vaan "puhui hänestä 
kaikille, jotka odottivat Jerusalemin lunastusta". 

Mitä nyt näillä molemmilla rakastettavilla vanhuksilla 
on meille sanomista? 

Näin he sanovat: Etsi rauhaasi Jeesuksen luota! Ota 
hänet povellesi, niin saat erota täältä rauhassa. 



TUNNUSMERKKI, JOTA VASTAAN 
VÄITETÄÄN. 




ihän ollut ensinkään ihmeellistä, että "hänen isänsä ja 
äitinsä ihmettelivät sitä, mitä hänestä sanottiin". 



Mutta vielä suurempi oli heidän ihmetyksensä, kun 
vanha Simeon nyt kääntyi heidän puoleensa siunaten ja 
alkoi ennustaa. Jumalallinen innostus valtasi hänet, hengen 
hehku liekehti hänen silmissään ja hän sanoi: "Katso, tämä 
on pantu lankeemukseksi ja nousemukseksi monelle Israe- 

lissa ja tunnusmerkiksi, jota vastaan väitetään — ja sinun- 
kin sielusi läpi on miekka käyvä." 

"Katso", sanoo vanha Simeon, ikäänkuin se olisi kir- 
joitettuna lapsen valkoiseen otsaan. "Katso", sanoo hän, ja 
näkee profeetallisesti lapsen elämän ja tuleva isuudenkoh- 
talon läpi, "katso, tämän on Jumala pannut ..." 

"Tämän on Jumala pannut" — sellaisena Jeesus seisoo 
vielä tänäkin päivänä, seisoo järkkymättömänä keskipis- 
teenä keskellä sukukuntien vaihtelua. Jumala on pannut hä- 
net pelastuksen kallioksi sille, joka uskoo, ja Ioukkauski- 
veksi uskottomille. Hänet on pantu ikuiseksi suureksi Ju- 
malan kulmakiveksi : "Katso, minä olen pannut Sioniin kul 
makiven, koetellun kiven, kallisarvoisen kulmakiven, lu- 
jasti perustetun; joka uskoo siihen, hänen ei tarvitse paeta." 

Ja häneen nähden meidän kaikkien täytyy määrätä kan- 
tamme. 

Muutamat tulevat vanhoiksi ja harmaantuvat, niinkuin 
Simeon ja Hanna, toiset saavat elää vain lyhyen ajan. Ikä 
ja sääty, aika ja sukupuoli voivat vaihdella, mutta kaikkien 
täytyy määrätä kantansa Jeesukseen nähden, ja juuri tästä 
riippuu meidän ikuinen osamme: Taivas tai helvetti, pelas- 
tus tai kadotus. 

Jotta sinun kantasi häneen nähden tulisi oikeaksi, sinun 
täytyy kokea se, mitä Simeon kutsuu lankeemukseksi ja 
nousemukseksi. 

Sen täytyy alkaa lankeemuksella, ei kuitenkaan lankee- 
muksella syntiin ja uskottomuuteen, sillä siinä suhteessa 
me kaikki olemme langenneet enemmän kuin kylliksi, vaan 
lankeemuksen on tapahduttava sydämessäsi, sen on oltava 
lankeemus ylpeistä ajatuksistasi, lankeemus siltä itsehyväi- 
syyden korokkeelta, jolle sinä ja minä puolestamme niin 
helposti kiipeämme ja jolta me kerskailemme. 

Ihmissydän on niin kummallinen, epävakainen ja levo- 
ton. Parhaina hetkinämme me tunnustamme, että olemme 
pettäneet ihanteemme, että itseasiassa olemme kurjia rauk- 
koja, jotka olemme laskeneet leikkiä omasta synnistämme 
ja antaneet ihmispelon, valheen ja raukkamaisuuden vetää 
itseämme alas ja saastuttaneet itsemme innoittavalla synnin 
saastalla. Toisen kerran me sitä vastoin olemme mieles- 
tämme oikeastaan sangen hyviä, onhan meissä sentään jota- 
kin hyvää ja emmehän me suinkaan ole sen pahempia kuin 
niin monet muutkaan. Lyhyesti, me olemme itsevarmoja ja 
inttämishaluisia. 

Juuri tällä kohtaa Jeesuksen täytyy saada meidät lan- 
keamaan. Sillä hän on ylpeitä vastaan, mutta nöyrille hän 
antaa armon. Oi, etsi nöyrien paikka! Sinun täytyy tulla 
alas, alas publikaanien paikalle, alas sinne, missä olet kyl- 
lin köyhä antaaksesi pelastaa itsesi armosta. 

Sillä silloin ja vain silloin Jeesus on sovittava sinut. Sil- 
loin hän kumartuu ylitsesi ja vetää sinut sydämelleen. Älä 
pelkää, hän sanoo, niinkuin vain hän voi sanoa: sinun syn- 
tisi ovat sinulle anteeksiannetut! 

Sillä Jeesus on vielä tänäänkin suuri tunnusmerkki, jota 
vastaan väitetään. Hänen edessään on ihminen aivan pal- 
jastettu, kaikki sydämen ajatukset tulevat ilmi — sinun aja- 
tuksesi ja minun ajatukseni, meidän salaisimmat ajatuk- 
semme, kaikkien ihmisten ajatukset. 

Kuinka onkaan tämä vanhan Simeonin ennustus toteu- 
tunut! Kuinka katkerasti se täyttyikään Marian suhteen 
sinä päivänä, jolloin hän seisoi Jeesuksen ristin juurella, 
ikäänkuin murhaajan miekka ja surmaajan säilä olisi pis- 
tänyt hänen sydämeensä ja sieluunsa. Ja kuinka se täyttyy- 
kään vielä tänäkin päivänä — meihin uudenaikaisiin ihmi- 
siin nähden, jotka elämme niin monta vuotta myöhemmin. 

Jeesus on todellakin suuren vastaanväittämisen merkki 
vaihteleville sukupolville. 

Jospa hän tulisi sinulle lankeemukseksi ja nousemuk- 
seksi, niin, ikuiseksi pelastukseksi sielullesi! 

Näin liukuvat nyt nämäkin molemmat rakastettavat van- 
hukset pois kertomuksestamme. Mutta sellaistahan on koko 
ihmiselämä ja varsinkin vanhojen; nuoret mivat kuolla, 
mutta vanhojen täytyy kuolla. 

Jospa vain vanhuksemme saisivat Simeonin ja Hannan 
tavoin erota täältä rauhassa, mikä heille tapahtui sentähden, 
että Jeesus oli päässyt asumaan heidän poveensa. 

Mikään ei ole surullisempaa, kuin nähdä elävän elämän 
kuluvan ja sielun ominaisuuksien herpaantuvan vanhalta 
ihmiseltä, ilman että elämän valo Jeesuksessa loistaa hänen 
ylitsensä. Ilman elämää ja ilman toivoa kallistuu hän hau- 
taa kohti. 

Mutta ei ole myöskään mitään kauniimpaa, kuin nähdä 
pyhiä vanhoja ihmisiä, jotka ovat elämän koulussa jalostu- 
neet, joita on koeteltu monenlaisissa vaikeuksissa ja jotka 
sen vuoksi ovat lempeitä ja täynnä rauhaa, Jumalan rauha 
sydämessään ja Jeesus povessaan. 

Sellaisella siunatulla vanhalla isoisällä ja isoäidillä on 
suuri tehtävä. Älä luule, että sinut on unohdettu, tai että 
olet liikaa. Sinun esimerkkisi on oleva siunaukseksi kautta 
sukupolvien ja rukouksesi ja todistustesi kautta voit vielä 
toimittaa suuria asioita. Kun lapsemme vielä kerran sei- 
sovat hautamme ääressä, he eivät ensikädessä- ajattele kaik- 
kia ulkonaisia asioita — kuinka monta sukkaparia me heille 
parsimme tai kuinka monta voileipää me heille laitoim- 
me — , vaan he tulevat ajattelemaan, millaisia jälkiä olem- 
me jättäneet, millaisen hengellisen perinnön ovat meiltä saa- 
neet ja mikä oli kantavana voimana elämässämme. Ja tässä 

suhteessa te vanhukset voitte suorittaa kaikkein tärkeimmän 
tehtävän, tehtävän, josta voi koitua mitä suurinta siunausta. 

Kunnes me pian — ah, niin pian — tapaamme kaikki 
toisemme joen toisella puolella siinä suuressa isänhuo- 
neessa, jossa yhdessä asuvat he kaikki, jotka ovat menneet 
sinne uskossa Jeesukseen, sekä nuoret että vanhat. 

Mehän olemme kukin matkalla sille suurelle joelle, 
joka eroittaa meidät iankaikkisuudesta. Vielä hetken aikaa 
me oleskelemme täällä ja sitten menemme kuoleman jää- 
kylmien vetten yli paratiisin rannoille. 

Mutta niinkuin Joosua — merkitsee vapauttajaa — van- 
han liiton aikana vei Jumalan kansan yli Jordanin joen 
lupauksen maahan, niin myöskin Jeesus, meidän Vapahta- 
jamme, vie omansa kotiin paratiisiin. 

Jumalan lapset saattavat kylläkin surra ja itkeä eron 
hetkellä, sillä muutenhan he olisivat kuin kiviä ja kantoja, 
ja itkihän Vapahtajammekin Lasaruksen haudalla, mutta 
me suremme kuitenkin niiden tavoin, joilla on toivoa. 

Erään joen rannalla työskenteli nuori kirvesmies ahke- 
rasti aamusta iltaan. Joen toisella puolella oli kaunis puu- 
tarha ja nuori mies heitti toisenkin kerran kaihoavan kat- 
seensa sinnepäin. Siellä asui nimittäin nuori, rikas tyttö, 
nimeltä Elisabet, johon hän oli — nähtävästi toivottomasti 
rakastunut. 

Tässä nyt ei tarvitse kertoa, kuinka ja koska hän löysi 
ja voitti hänet omaksensa — kylliksi kun sanomme, että 
hän sai tytön ja kaukana Amerikassa saavutti sekä huo- 
mattavan aseman että arvossapidetyn nimen. Jokainen Ame- 
rikan tanskalainen mainitsee ylpeydellä presidentti Roose- 
veltin ystävän Jacob A. Riis'in nimen (kuoli vuonna 1914). 
Hänen suureksi surukseen kuoli hänen vaimonsa vuonna 

1904. Se oli hänelle kova isku, mutta itse hän sanoo tä6tär 
"Monet ystävistäni kysyvät, mitä minä nyt aion tehdä, kuu 
hän, joka oli kaiken sieluna, on poissa. Niin, hän on men- 
nyt pois, mutta hän ei ole poissa. Jos minä sieluni sisim- 
mässä uskoisin sen, niin olisin lohduton. Mutta vain joki 
eroittaa meidät, niin kuin lapsina ollessamme. Tiedän nyt 
yhtä varmaan kuin silloin: hän on kaukaisessa puutarhassa^ 
siellä, missä kaikki hänen kesänsä ovat ihania, ja hän odot- 
taa siellä minua. Ja niinpä tahdon nyt etsiä tietä tuohon 
yrttitarhaan, kunnes löydän. En pelkää eksyväni. Her- 
ramme Jeesushan on itse sen kartoittanut, niin etten voi 
erehtyä. 'Minä olen tie', sanoi Jeesus. Ja vaimoni meni 
rohkeasti yli joen hänen kanssaan eikä pelännyt." 
Juuri niin suree hän, jolla on toivoa! 

Simeon ja Hanna eivät poistuneet pyhäköstä. He pal- 
velivat Jumalaa rukoillen ja paastoten yötä päivää ja pu- 
huivat kaikille Israelin lohdutusta odottaville hänestä, josta 
oli tullut heidän sydäntensä aarre. Ja juuri sen vuoksi he 
ovat siunaukseksi vielä tänäkin päivänä. 

PAKO EGYPTIIN. 



IDÄN TÄHTI. 



skollinen ystävämme ja johdattajamme Luukas Iopet- 



taa jouluevankeliuminsa kuvauksella Jeesuksen tuon- 
nista temppeliin. Hän päättää sanoilla: "Ja täytettyään 
kaikki, mitä Herran lain mukaan oli tehtävä, he palasivat 
Galileaan, kaupunkiinsa Nasaretiin." 

Tie Betlehemistä Nasaretiin ei kuitenkaan ollut varsin 
tasainen ja suora pyhälle joulu-kolmiapilaalle. Heidän täy- 
tyi ensin tehdä pieni mutka Egyptiin. Siitä ei Luukas kui- 
tenkaan kerro mitään. Sen tekee sitä vastoin — kaikeksi 
onneksi — Matteus toisessa luvussaan. 

Luvun aloittaa toinen joulu-kolmiapila : Kolme pyhää 
kuningasta. 

Pyhiä he olivat aivan varmasti; sitä vastoin ei sanota 
mitään siitä, että heitä olisi ollut kolme tahi että he olisivat 
olleet kuninkaita. Ikivanha kirkollinen perintätieto kertoo 
kuitenkin niin. Kolme heitä tuli olla, sillä on olemassa 
kolme ihmisrotua, valkoinen, keltainen ja musta, ja siksi 
että puhutaan kolmesta lahjasta. Kuninkaita heidän piti 
olla, sillä heidän oli edustettava ihmisten korkeinta mahtia, 
joka tuli kunnioittamaan taivaan kuningaspoikaa. Caspar, 

Melchior ja Balthasar olivat heidän nimensä — kuinka niis- 
tä sitten lieneekään saatu selvä. 

Vanha perintätieto kertoo, että Caspar oli Persian ku- 
ningas. Hän toi mukanaan mirhaa. Melchior oli nuubia- 
laisten kuningas ja hän toi suitsuketta. Balthasar oli Mur- 
jaanien maan kuningas. Hän toi lahjaksi kultaa. 

Heistä tuli pian pyhimyksiä katolisessa kirkossa, ja 
vuonna 1164 keisari Fredrik Barbarossa kuljetti heidän 
luunsa Kölniin, jossa ne vieläkin ovat! 

Oli hyödyllistä kutsua heitä avukseen, kun aikoi lähteä 
pitkälle matkalle sekä rajuilmaa ja äkkikuolemaa vastaan. 
Hehän olivat itse tehneet pitkän ja vaarallisen matkan! 

Edelleen oli hyvä pyytää heidän apuansa kaatuvatautia 
vastaan, sillä kerrotaanhan, että he "heittäytyivät maahan" 
lapsen eteen!! 

Ja lopuksi he voivat aikaansaada ilmestyksiä ja selit- 
tää unia. Moni nuori tyttö on entisinä aikoina huolestu- 
neena ja vavisten, kolmihaarainen kynttilä kädessään peilin 
edessä lausunut vanhan säkeen, jossa hän on pyytänyt kol- 
mea kuningasta näyttämään hänelle yöllä, joutuisiko hän 
morsiameksi, — tämän taidon heillä uskottiin olevan, koska 
he olivat tähtien selittäjiä ja tietäjiä ja ymmärsivät sekä 
tähtien tuikkeet että enkelien viittaukset. 

Jumalan sanassa sanotaan vain, että he olivat "tietäjiä 
itäisiltä mailta", s.o. Kaldeasta. Kaldealaisten keskuudessa 
tieteitä pidettiin suuressa arvossa. Sekä Babyloniassa että 
parissa muussa kaupungissa oli "yliopistoja". Harrastet- 
tiin varsinkin astrologiaa, s.o. tutkittiin tähtitaivasta ja koe- 
tettiin saada tietoja ja selityksiä erilaisista tähtikuvioista. 
Jokaisella ihmisellä oli oma tähtensä ja kunkin täytyi olla 
syntynyt onnentähden alla. 

Mies sellainen kuin Bileam, tämä merkillinen (ja su- 
rullinen) profeettahahmo, on tuollainen "tietäjä" tai täh- 
tien selittäjä jo vanhan liiton aikana. 4 Moos. 24: 17 hän 
sanoo: "Minä saan nähdä hänet, mutta en nyt, minä katse- 
len häntä, vaan en läheltä. Tähti nousee Jakobista ja val- 
tikka tulee Israelista." Ja Daniel, joka oleskeli Babylonian 
kuninkaan hovissa, puhuu myös niistä näyistä, joita hän 
näki yöllä ihmisen pojasta, joka tuli taivaan pilvissä. 

Säihkyvin kirjaimin Jumala oli kirjoittanut nimensä ja 
salaisuutensa tuikkiviin tähtiin, ja tätä tähteä, josta Bileam 
ennusti, ihmiset eivät voineet koskaan unohtaa. Se loisti 
läpi profeettain kirjoitusten, ja pakanuudenkin pimeässä 
yössä tähyilivät valppaat silmät sitä. 

Nyt kertovat meidän päiviemme tähtitieteilijät, että sinä 
vuonna, jolloin Jeesus syntyi, Jupiter ja Saturnus olivat 
20 p. toukokuuta, 27 p. lokakuuta ja 12 p. marraskuuta 
erikoisessa asennossa toisiinsa nähden. Ne siis välkähtivät 
esille, hävisivät ja näyttäytyivät jälleen. Eihän meistä ole en- 
sinkään luonnotonta, että samoinkuin ihmeellisiä merkkejä 
luonnossa nähtiin Vapahtajan kuollessa, samoin on saatta- 
nut tapahtua hänen synty essäänkin. (Mitä vuosilukuun tu- 
lee, tämä tapahtui vuonna 747 Rooman perustamisen jäl- 
keen eikä, niinkuin meidän ajanlaskumme mukaan sano- 
taan, vuonna 754, koska munkki Dionysius Pieni, joka al- 
kuaan laski Jeesuksen syntymän vuosiluvun, on määritellyt 
sen tapahtuneen ainakin 5 vuotta liian myöhään, niin että 
me siis olemme 5 vuotta ajastamme jäljellä. Vuoden 1930 
olisi oikeastaan pitänyt olla 1935 j.n.e. Kunftigas Herodes 
Suuri kuoli nimittäin vuonna 750, ja Jeesushan syntyi sil- 
loin, kun hän oli kuninkaana.) 

Luultavasti juuri tämän tähtiasennon tietäjät näkivät ja 
se houkutteli heidät tuolle pitkälle matkalle etsimään Jaa- 
kobin tähteä, Israelin valtikkaa, jota tähti ennusti. Sillä 

nyt oli tullut jouluyö, enkelit lauloivat paimenille ja yhtäk- 
kiä ilmestyi taivaalle kirkas tähti, ikäänkuin loistava, pieni 
aurinko. "Ja katso, tähti, jonka he olivat itäisillä mailla 
nähneet, kulki heidän edellään, kunnes se tuli sen paikan 
päälle, jossa lapsi oli, ja pysähtyi siihen. Nähdessään täh- 
den he ilostuivat ylen suuresti." 

Se tähti ei ole koskaan sammunut. Se on siitä saakka 
säteillyt kaikille, jotka ovat tähystelleet sitä valvoen ja ru- 
koillen. 

Ja kuitenkin tietäjät menivät harhatietä. 

He menivät nimittäin kiertotietä kuninkaan linnaan. 

Siellä, he arvelivat, täytyy tuon pienen kuningasprins- 
sin varmaan olla. Mutta he löysivät vain vallanhimoisen 
ja verenjanoisen vanhan Herodeksen, joka "hämmästyi", 
kun sai kuulla puhuttavan tästä uudesta vallantavoittelijasta 
— "ja koko Jerusalem hänen kanssaan", kerrotaan — niin, 
koko kaupunki, lukuunottamatta niitä harvoja, jotka myös 
tähystelivät tähteä ja "odottivat Israelin lohdutusta", kuten 
kerrotaan Simeonista ja Hannasta. Mutta koko maailmalli- 
nen Jerusalem, kuningas etunenässä, tekivät heti suunnitel- 
mia saadakseen tähden sammutetuksi ja lapsen raivatuksi 
tieltään. Tähden pyhä valo häiritsi maailmallista mieltä. 
Niin on myöhemminkin aina käynyt kirkon historiassa. 

Kun kirkko tuli maailmalliseksi, ryntäsi kuninkaan lin- 
naan ja meni valtion palvelukseen, silloin katosi tähti: Sil- 
loin istuivat keisariuden ja paaviuden aikana etsivät sielut 
pelokkaina ja neuvottomina yksin keskiajan pimeydessä. 
Ainoastaan muutamille harvoille hurskaille sieluille näyt- 
täytyi lupauksen tähti loistavin välähdyksin, niin että he 
saattoivat pitää yllä toivoa sekä itsessään että toisissa. 
Muutoin oli pimeä, ja pimeys peitti kansat. 

Martti Lutherille tuikahti tähti jälleen "viidentoista 
vuosisadan jälkeen" täydessä loistossaan ja johdatti tuon 
hurskaan miehen lapsellisessa uskossaan Betlehemin kunin- 
gaslapsen luo. 

Sitten tähti sammui taas rationalismin yöhön. 

Tuikahtaa esiin ja sammua — juuri niinkuin kaikkien 
muiden tähtien — se on aina ollut joulutähden osana. 

Mutta aina se on yläpuolella sen paikan, missä lapsi on. 

Vielä pimeys peittää tiheänä suuret osat maan piiristä. 
Valvovat ja etsivät sielut tähystelevät tähteä vielä tänäänkin. 
Mutta meidän velvollisuutemme, meidän elämäntehtäväm- 
me on levittää jotakin evankeliumin tähtivalosta pakanuu- 
den pimeyteen lohdutukseksi niille, jotka ikävöivät. 

Me voimme ojentaa heille Jumalan sanan, sillä se on 
varma tiennäyttäjä. Me voimme rukoilla heidän puoles- 
taan ja me voimme lähetyssaarnaajiemme opastuksella 
näyttää heille Jeesusta, kuten Joosef ja Maria tekivät, niin 
että he saavat nähdä edes vähän hänen kirkkaudestaan. He 
voivat silloin myös nähdä meistä, että, vaikkakaan emme 
ole parempia, meillä on kuitenkin parempaa, koska olemme 
löytäneet hänet, joka on luvattu Jaakobin tähti. 

Kolmen pyhän kuninkaan päivä on kirkossamme pa- 
kanalähetyksen juhla- ja uhripäivä. Tietäjät itäisiltä mailta 
olivatkin ensimmäiset pakanat, jotka kävivät Jeesuksen 
luona ikäänkuin koko pakanamaa ilman puolesta. 

Monta vaikuttavaa piirrettä kerrotaan meille pakana- 
mailta ikävöivistä sieluista. Sillä sellaisia on olemassa huo- 
limatta siitä, että me inhoamme liian ruusunväristä lähetys- 
romantiikkaa. 

Niinpä kertoo esimerkiksi Mr Passmore, Madrasin kris- 
tillisen kirjallisuusseuran sihteeri, seuraavaa: 

Muuan hiudu, nimeltä Narayanan, syntyi eräässä Etelä- 
Intian yhdyskunnassa. Kun hän oli kolmikymmenvuotias, hän 
joutui kauppamatkoillaan Ceyloniin ja kuuli siellä ensi ker- 
ran puhuttavan Jeesuksesta kohdatessaan erään lähetyssaar- 
naajan, joka m. m. antoi hänelle pienen vihkosen nimeltä 
"Sydän-kirja". Narayanan vei kirjan kotiinsa, luki sen ja 
tuli sydämessään vakuutetuksi epäjumalanpalveluksen tur- 
huudesta. Uskon rauhaa hänellä ei kuitenkaan vielä ollut. 
Kului kymmenen vuotta, jona aikana hän ei kuullut eikä 
nähnyt sen enempää kristinuskosta — kymmenen pitkää 
vuotta, jona aikana pieni kirja oli hänen ainoana lohdu- 
tuksenaan. Eräänä päivänä syttyi tulipalo hänen talossaan.. 
Hän syöksyi liekkeihin pelastaakseen rakkaimman omaisuu- 
tensa, pienen kirjansa. Hän juoksi sitten pois ja kätki sen 
kiven alle, jonka jälkeen hän palasi takaisin sammuttamaan 
tulta. Kun hän sitten meni noutamaan kallisarvoista kir- 
jaansa, se oli varastettu. Joku oli huomannut hänet ja luul- 
tavasti ajatellut, että se, minkä hän kätki sinne, oli varmaan 
erittäin kallisarvoinen aarre! Hänen surunsa oli suuri, 
mutta kirja oli poissa eikä tullut takaisin. 

Taas kului kymmenen pitkää vuotta, mutta hänen sy- 
dämensä kaipuu oli yhä vielä jäljellä. Vihdoin tuli eräs 
lähetyssaarnaaja hänen paikkakunnalleen. Niinkuin toinen 
Nikodemus hän meni tämän luo eräänä iltahetkenä ja sil- 
loin kahdenkymmenen vuoden uutteran etsimisen jälkeen 
tähti johti hänet viimein Jeesuksen luo. Ja viisikymmenvuo- 
tiaana hänestä tuli kasteen kautta Jumalan lapsi. 

Siunattu tähti! Sinä johdat meidät Jeesuksen luo. Niin, 
sinä olet Jeesus itse! 

Raamattumme viimeisellä lehdellä Jeesus sanoo: "Minä 
olen Daavidin juurivesa ... se kirkas kointähti." Ja henki 
ja morsian vastaavat: "Tule, Herra Jeesus!" 

KOLME PYHÄÄ KUNINGASTA. 



On olemassa kaunis, voimakas ja ytimekäs virsi kol- 
mesta pyhästä kuninkaasta. Siinä sanotaan m. m. Itä- 
maiden tietäjistä, että heidän uutteruutensa oli "ehtymä- 
tön". Sitä se olikin, sillä he olivat todella rehellisesti etsi- 
viä, ja siinä suhteessa meillä on heiltä paljon oppimista. 

Jospa vain kaikki meikäläiset kirkossa kävijät olisivat 
yhtä väsymättömiä etsijöitä! Mutta kuinka monesta sitä voi 
sanoa? Kirkkoon mennään kuulemaan pastori X:ää tai pas- 
tori Y:tä — mennään kyllä Herran huoneeseen, mutta etsi- 
täänkö myös Herraa? Kuinka moni kirkossa kävijä suuresti 
hämmästyisi, ellemme tahdo sanoa pelästyisi, jos hän to- 
della ajattelisi, että sinä päivänä saattaisi hänelle tapahtua 
jotakin! — Olet syntynyt maassa, jossa on tuhatvuotinen 
kristillisyys, olet kasteen kautta tullut kristillisen kirkon 
jäseneksi, tunnet pyhät totuudet Jeesuksesta Kristuksesta, 
joka syntyi Betlehemissä, olet uudistanut kasteenliittosi, 
elät maassa, jossa julkaistaan lukematon määrä hartaus- 
kirjoja ja kristillisiä sanomalehtiä, jossa kaikki on niin erin- 
omaisesti järjestetty. Mutta oletko sinä etsijä? 

Kuinka kauas sinä tahtoisit matkustaa tai kuinka paljon 
vaivaa tahtoisit nähdä etsiäksesi Jeesusta? Mitä teet siinä 
suhteessa? Etsitkö häntä joka päivä salakammiossasi? 
Seuraatko tähteä, joka johtaa Jeesuksen luo? Milloin olit 
viime kerran ehtoollisella? Millaisessa suhteessa olet sii- 
hen Herraan, joka lunasti sinut verellään Golgatan ristillä? 
Etsitkö häntä siinä yhdyskunnassa, jossa pyhät kokoontu- 
vat? Oletko todella etsijä? Vai mitä itse ajattelet kristilli- 
syydestäsi, jos vertaat sitä tietäjien väsymättömään etsimi- 
seen? 

Toiseksi voimme oppia heiltä jatkamaan etsimistämme, 
kunnes löydämme. He tekivät niin. Ja sehän on etsimisen 
tarkoituksenakin. Eihän etsitä vain etsimisen vuoksi, vaan 
löytääkseen. 

Tosinhan on hauskaa saada luokseen etsivä sielu, mutta 
eihän toki ole tarkoituksena, että ollaan vuosikausia "etsivä 
ihminen". Sellainen päättyy hengelliseen veltostumiseen. 
Joudutaan helposti haaveilujen saaliiksi, "käännytään kym- 
menkunta kertaa ja juostaan aina viimeisten muotiprofeet- 
tain perästä". 

Etsi, mutta etsi löytääksesi! 

Katso nyt, kuinka tietäjät tekivät. He saapuivat Jeru- 
salemiin ja tiedustelivat kaikkialta, sekä Herodekselta että 
kirjanoppineilta, ja käyttivät hyväkseen kaikkia keinoja. Ja 
sitten he eivät sallineet estää tai peloittaa itseänsä etsimästä 
suoranaista yhteyttä Jeesuksen kanssa. 

Opi heiltä, älä tyydy vain olemaan "Jerusalemissa", 
määrätynlaisen jumalisuuden ilmassa, kirjanoppineitten 
hengellisesti kuolleen tiedon tai ulkonaisen hurskailun ym- 
päröimänä. 

Etsi Jeesusta itseänsä! Etsi häntä hänen armovälikap- 
paleistaan, etsi häntä Jumalan sanasta. 

Eräs norjalainen pastori kertoo, että hän kerran kävi 
kuuluisan amerikkalaisen evankelistan Moodyn luona. Lo- 
puksi hän kysyi Moodyn pojalta, joka oli kuljettanut häntä 
nähtävyyksiä katselemassa: "Missä isällänne oikeastaan on 
voimansa lähde?" Silloin poika viittasi erääseen tuvan 
nurkkaan, jossa oli suuri joukko raamattuja, vanhoja ja ku- 
luneita, täydellisesti rikkiluettuja. Tuolla! hän vastasi. — 
Meilläkin on sama johtotähti ja kun seuraamme sitä mie- 
lellämme, tulemme Jeesuksen Kristuksen luo. 

Sinun tulee tunkeutua läpi kaikkien esteiden, kunnes 

olet päässyt päämäärääsi: persoonalliseen kohtaukseen Jee- 
suksen kanssa. 

"Koeta", sanoo Spurgeon, "koeta yhä uudelleen. Ku- 
kaan ei tiedä, mitä hän voi aikaansaada, ennenkuin on koet- 
tanut. Samaa menettelyä suosittelen kaikille, joilla on vas- 
tuksia maailmassa ja jotka arvelevat parhaimmaksi luopua 
kaikesta yrityksestä. Ei ole mikään todistus kestävyydestä, 
jos jää liejuun, mutta koettamalla yhä uudelleen saa vau- 
nunsa kuivalle maalle. Kettu sanoi 'koeta' ja pääsi koiria 
pakoon, jotka jo olivat aivan hänen kintereillään. 'Koeta', 
sanoi kukkanen ja kukoisti lumen alla. 'Koeta', sanoi leivo 
ja kohosi siivilleen. Älä odota toisten apua. Jos aiot odot- 
taa, kunnes kaikki tiet ovat kivetyt, silloin kyllä saat odot- 
taa kauan. Omat jalkasi ovat paremmat kuin puujalat. 
Luota Jumalaan ja yritä. Pienissä padoissa voi keittää yhtä 
hyvin kuin suurissa ja hyvää viljaa voi kasvaa myöskin pie- 
nillä saroilla. Tee mitä voit, rukoile sitäpaitsi sydämes- 
täsi ja jätä loput Jumalalle." 

Eikö näillä reippailla sanoilla ole jotain sinullekin sa- 
nottavana? 

Älä menetä rohkeutta. Sen kautta eivät vaikeudet vä- 
hene, mutta sinä riistät itseltäsi rohkeuden. Etsi, niin löy- 
dät, siten ovat sanoneet ne huulet, jotka puhuvat totta. 

Kolmanneksi opettavat nuo kolme pyhää kuningasta si- 
nulle, että, jos olet löytänyt Jeesuksen, sinun on häntä pal- 
veltava. 

Sanassa sanotaan, että "he menivät huoneeseen", — nyt 
oli siis kulunut jonkun aikaa siitä kuin he olivat saaneet 
majapaikan tallista. Edelleen sanotaan, että he "saivat 
nähdä lapsen ynnä Marian, hänen äitinsä" — ei siis kato- 
lisen katsomuksen mukaan: äidin lapsinensa — . "Ja he 
heittäytyivät maahan ja kumarsivat häntä, avasivat aar- 

teensä ja antoivat hänelle lahjoja: kultaa ja suitsuketta ja 
mirhaa." Tässä tulee meidänkin olla heidän kaltaisiaan. 
Ensiksi he antoivat kultaa. 

Mitä tämä merkitsee? Se merkitsee yksinkertaisesti: 
kultaa, s. o. rahaa! Hopea ja kulta kuuluvat Herralle, sano- 
taan. Älkäämmekä tulko niin hengellisiksi, että unohdam- 
me, että Herrakin tarvitsee rahojamme. Wilhelm Beckin 
oli tapana sanoa, että ihmisten rahakukkaroa oli kaikkein 
vaikein saada käännetyksi. 

Ja nyt näet itse, kuinka "proosallinen" raamattu on. 
Ajattelehan, että yksinpä pyhässä joulukertomuksessa pu- 
hutaan rahoista. Jumala, joka on käytännöllinen, tietää* 
että rahoja tarvitaan, silloinkin kuin on kysymyksessä Ju- 
malan valtakunta, sekä sisä- että ulkolähetystä varten. Pieni 
Jeesus-lapsikin tarvitsi rahoja. Hänen maalliset vanhem- 
pansa olivat halpaa säätyä ja elivät niukoissa oloissa. Pian 
heidän myös oli lähdettävä kalliille ja vaivalloiselle mat- 
kalle Egyptiin. On niin lohdullista nähdä, että Jumalakin 
tiesi keinon tähän — hän lähetti heille rahaa tietäjien väli- 
tyksellä. Rahat kai ovat kaikkein epähengellisintä mitä 
ajatella saattaa, mutta kun ne uhrataan rukouksin, niistä 
voi olla mitä suurinta hengellistä siunausta. 

Tosin ovat rahat välttämättömiä, mutta kaikkein tär- 
keimpiä ne eivät kuitenkaan ole. Ei, lahjoa et häntä voi! 
Eikä hän anna maallisen loiston ja kunnian häikäistä it- 
seänsä, hän, joka itse oli kaikkein köyhin Betlehemin köy- 
hässä tallissa. Sinun täytyy kuitenkin olla valmis palvele- 
maan häntä kaikella, mitä omistat, ruumiillasi, sielullasi, 
hengelläsi ja myös rahoillasi. 

Sitten he uhrasivat suitsuketta. 

Suitsukkeesta sanotaan, että se tarkoittaa pyhien ru- 
kouksia. Ulkonainen suitsuke, jota käytetään katolisissa 

kirkoissa, ei »tosin ole mikään rukous. Mutta Ilm. 8: 3 sa- 
notaan: "Ja tuli toinen enkeli ja asettui alttarin ääreen pi- 
täen kultaista suitsutusastiaa, ja hänelle annettiin paljon 
suitsuketta pantavaksi kaikkien pyhien rukouksiin kultai- 
selle alttarille, joka oli valtaistuimen edessä. Ja suitsuk- 
keen savu nousi pyhien rukousten kanssa enkelin kädestä 
Jumalan eteen." 

Niin tapahtui taivaassa, ja jo Daavid sanoo 141 psal- 
minsa toisessa jakeessa: "Kelvatkoon rukoukseni sinun 
edessäsi suitsutusuhriksij Herra." Uhraa sinäkin rukouk- 
sesi Jumalalle! Ei vain ne rukoukset, joilla pyydät jotakin 
itsellesi, vaan rukous sellainen, joka on kultaisessa suitsu- 
tusastiassa, kestävä pyhä rukous, palvova rukous, joka on 
korkein ja epäitsekkäin rukouksen muoto. 

Kirjassani "Voitto", sen viimeisessä luvussa, olen lä- 
hemmin kosketellut tätä asiaa. Sentähden riittänee, että 
tässä vain viittaan siihen. Ota oppia tietäjiltä! Mene kam- 
mioosi ja kumarra Jumalaa! Viivy hänen luonaan hiljai- 
sessa hartaudessa. Anna rukouksesi myöskin "jäädä" hä- 
nen kasvojensa eteen suitsutusuhriksi ! 

Kolmanneksi he uhrasivat mirhaa. 

Se oli hyvältä tuoksuvaa hartsia, jota saatiin myrha- 
puusta ja käytettiin hyvänhajuisiin voiteisiin. 

Kulta oli kuningaslahja ja mirha oli pappislahja. Tietä- 
jät uhrasivat siis kuningaspapille Melkisedekin säädyn 
mukaan. Sillä syntymästään asti Jeesus oli ikuinen kunin- 
kaamme ja pappimme. 

Kun suitsuke on kuva rukouksesta ja uhrataan määrät- 
tynä aikana, niin mirha on kuva voiteesta, joka täyttää huo- 
neen tuoksullaan, s. o. kuva meidän elämästämme. 

Meidän elämämme, sanoo Paavali, tulee olla "Kristuk- 
sen tuoksu Jumalalle", ja hän selittää tämän 2 Kor. 2: 15, 

16 siten, että me olemme kuoleman haju kuolemaksi kado- 
tukseen joutuville, mutta elämän lemu elämäksi pelastu- 
vien keskuudessa. 

Nyt emme tarvitse mietiskellä, miten kussakin eri ta- 
pauksessa käy. Meidän tulee vain ahkeroida pitääksemme 
mirhan puhtaana, niin että todellakin voimme levittää ym- 
pärillemme Kristuksen tuoksua emmekä omaamme, joka on 
kaikkea muuta kuin miellyttävä tuoksu, sillä tiedäthän, 
kuinka sananlasku sanoo: oma kiitos haisee. Varokaamme 
olemasta sen uskovaisen miehen kaltaisia, josta sanottiin: 
"Ulkona hän on loistava kynttilä, mutta kotona hän käryää." 

Käry vaikuttaa epämiellyttävältä ja salpaa hengen, 
mutta tuoksu saa meidät sitä vastoin pakostakin levittä- 
mään sieraimiamme ja vetämään sitä sisäämme. Koeta siis 
pitää mirhasi puhtaana, niin sinunkin huoneesi täyttyy voi- 
teen tuoksulla ja sinustakin tulee Kristuksen tuoksu, elämän 
lemu elämäksi. 

Vielä yhden asian voivat nuo kolme pyhää kuningasta 
opettaa sinulle. 

"Ja saatuaan unessa Jumalalta ohjauksen, etteivät pa- 
laisi Herodeksen luo, he menivät toista tietä takaisin omaan 
maahansa." 

"Toista tietä — isänmaahamme", sellainen päällekir- 
joitus on niiden elämällä, jotka ovat nähneet Herran kirk- 
kauden Jeesuslapsen silmissä, kaikkia taivaan tähtiä kirk- 
kaimmissa. Toista tietä — uutta ja autuaampaa tietä, us- 
kossa ja kuuliaisuudessa — oikeaan taivaalliseen isänmaa- 
hamme. 

Siellä me sitten tapaamme kaikki Jumalan teitä kulke- 
neet — siellä me myös tapaamme Casparin, Melchiorin ja 
Balthasarin. 

HERODEKSEN LAPSENMURHAT. 



Vaikeat olot ja rasittavat päivät valmistettiin heti rak- 
kaalle Vapahtajallemme. Kun Jumala paljasti oman 
salaisuutensa ihmisten pelastukseen nähden ja taivaan voi- 
mat alkoivat liikehtiä, niin emme tarvitse ihmetellä, että 
perkelekin pani liikekannalle kaikki omat voimansa, teh- 
däkseen tyhjäksi Jumalan pelastussuunnitelman. Häneltä- 
hän ei valitettavasti ole koskaan puuttunut työaseita, ja 
tällä kertaa itse kuningas ryhtyi hänen nöyräksi apurikseen. 

Suuri välinpitämätön kansanjoukko oli jo puolittain 
unohtanut koko asian. Oli tosin määrätyllä mielenkiinnolla 
kuultu puhuttavan ihmeellisestä lapsesta, yliluonnollisista 
merkeistä hänen syntyessään, paimenten näystä ja enkelten 
laulusta, mutta aika kului, kullakin päivällä oli oma kiin- 
nostuksensa ja niin painui Jeesus taka-alalle. 

Juuri samoin kuin käy vielä tänäkin päivänä. 

He ovat tosin "järkytettyjä", nimittäin ne ihmiset, jotka 
jouluaamuna kuulevat evankeliumin ja veisaavat virsiä, 
mutta sitten tulee uusivuosi tilinpäätöksineen, hinnanalen- 
nuksineen ja loppuunmyynteineen, — joulukuusen koris- 
teet pannaan laatikkoon ja puetaan päälleen arkivaatteet. 
Mitä silloin on enää jälellä joulusta? Missä nyt enää tun- 
netaan jouluiloa tai joulun vaatimösta personalliseen pyhi- 
tykseen nähden? On vietetty joulua sentähden, että alma- 
nakassa kerta kaikkiaan sanotaan, että nyt on joulu. Ja 
"kaikki ihmiset" viettävät joulua. "Yleinen tapa" on se itse- 
toimiva jousi, joka pitää koneiston käynnissä, kunnes jolla- 
kin kohtaa pieni nappula särkyy ja koneisto pysähtyy. Sitenr 
hivutaan harmaaseen kuolemaan, ja yksinpä silloinkin seu- 
rataan "yleistä tapaa", sillä kaikkienhan meidän on kuol- 
tava! 

Välinpitämättömyys yhdessä maailmallisuuden • kanssa 
tappaa joulun, niin, kenties vielä Jeesuslapsenkin sydämis- 
sämme. Joulu ei antanut heille "sysäystä ikuiseen liikkee- 
seen". Jeesuksesta ei tullut keskipistettä heidän elämäänsä. 
Mutta oli kuitenkin kaksi, jotka eivät unohtaneet ja jotka 
sen vuoksi eivät asettuneet lepoon, ja he olivat: hän joka vi- 
hasi ja hän joka rakasti — Herodes ja Maria, murhaaja ja 
äiti. Viha ja rakkaus — ne ovat kaksi voimakasta jousta, 
jotka voivat pitää elämää jatkuvasti yllä. 

Kolme pyhää kuningasta ovat siirtyneet pois historian 
näyttämöltä. Kun he olivat kumartaneet kuningaslasta ja 
tuoneet uhrinsa, he jatkoivat iloiten matkaansa. Mutta vii- 
des kuningas, joka ei ollut pyhä, ei unohtanut pientä kilpai- 
lijaansa, josta hän oli kuullut tietäjien puhuvan. 

Ja hänessä oli perkele todella löytänyt miehen, joka ei 
arastellut käyttää mitä keinoa tahansa, kaikkein verisintä- 
kin. 

Eräässä toisessa kirjassani olen seikkaperäisesti kuvan- 
nut neljää Herodeksen sukuun kuuluvaa kuningasta, jotka 
esiintyvät Uudessa Testamentissa. Nämä ovat Herodes 
Suuri, Matt. 2, hänen poikansa Herodes Antipas, Johannes 
Kastajan murhaaja ja Pilatuksen "ystävä", Mark. 6 ja Lk. 
23, hänen veljenpoikansa Herodes Agrippa I, joka mes- 
tautti apostoli Jaakobin ja vangitutti Pietarin samassa tar- 
koituksessa, Apt. 12, ja tämän Herodeksen poika Herodes 
Agrippa II, jonka edessä Paavali todisti Kesareassa, Apt. 
26. 

Olisi sekä houkuttelevaa että kiintoisaa tässä lähemmin 
kosketella näitä merkillisiä vaikkakin hirvittäviä personal- 
lisuuksia, mutta tässä olemme tekemisissä ainoastaan 
kanta-isän kanssa. 

HERODES SUURI. 



Hän oli idumealaisten suvusta ensimmäinen, joka tuli 
kuninkaaksi ja laski valtikkansa alle koko Juudean maan, 
ollen kuitenkin vain Rooman keisarin vasalli. 

Hän oli erinomaisesti varustettu sekä sielullisesti että 
ruumiillisesti, ani harvojen tavoin tarmokas, vilkas ja ky- 
vykäs, sitä paitsi kestävä, notkea ja asekuntoinen. Hillitön 
kunnianhimo kehitti hänestä häikäilemättömän, pohjaton 
vallanhimo julman. 

Hänestä tuli oikea joukkomurhaaja, ja hänen uhriensa 
joukossa oli m.m. hänen oma vaimonsa, ylpeä ja kaunis 
Mariamne, joka jo kaksikymmenkuusivuotiaana sai nousta 
mestauslavalle, monta hänen omaa sukulaistaan, vieläpä 
hänen omia poikiaankin, jotka olivat syntyneet avioliitosta 
Mariamnen kanssa. Samalla kertaa hänellä oli kaikkiaan 
kymmenen vaimoa! 

Tässä alempana seuraa pieni yleiskuvaus Herodeksen 
murhanhimon uhreista : 

1. Aristobulus, hänen vaimonsa veli. 

2. Joosef, hänen sisarensa Salomen puoliso. 

3. Hyrkanus II, makkabealaista sukua. 

4. Soemus, hänen ystävänsä ja sukulaisensa. 

5. Mariamne, hänen kuningattarensa. 

6. Aleksandra, hänen anoppinsa, Mariamnen äiti. 

7. Kostobar, hänen sisarensa Salomen toinen puoliso. 

8. Aleksandros , .. . h/[ . . 
n a • . i i hänen ia Mariamnen poikia. 

9. Aristobulus J r 

10. Antipater, hänen ja Doriksen poika. 

Näiden lisäksi lukemattomia muita, suuren neuvoston 
jäseniä, kunnianarvoisia kansalaisia, puhumattakaan ilmei- 
sistä vihollisista ja kapinoitsijoista — sekä Betlehemin viat- 
tomat pienokaiset. 

Herodes oli noin seitsenkymmenvuotias, kun tietäjät kä- 
vivät hänen luonaan. Ei siis ole kovinkaan ihmeellistä, että 
hän — niinkuin kerrotaan — "hämmästyi ja koko Jerusa- 
lem hänen kanssaan". Sillä kaikki tiesivät, että tämä sano- 
ma maksaisi verta, lisää verta. 

Äskettäin hän oli saanut paljastetuksi salaliiton kallis- 
arvoista kuningaskruunua vastaan, ja hänen poikansa Anti- 
pater istui vankilassa odottaen kuolemantuomiotansa, joka 
Augustuksen oli vahvistettava. Keisari allekirjoitti sen, teh- 
däkseen Herodekselle mieliksi, mutta huudahti: "On pa- 
rempi olla Herodeksen sika kuin hänen poikansa." 

Nyt tulivat itäisiltä mailta nuo harvinaiset miehet, joi- 
den tähtien selitykseen taikauskoon vajonnut kuningas pani 
mitä suurimman arvon, ja tiedustelivat suoraan häntä, jota 
jo kutsuttiin "juutalaisten kuninkaaksi"! 

Itsesäilytysvaisto kuitenkin antoi pelon lamauttamalle 
kuninkaalle uusia voimia. Hämmästys haihtui, ja tilannetta 
oli nyt tarkoin tutkittava. Monivuotiset kokemukset vehkei- 
lyssä olivat tehneet hänestä viekkaan. Hän vetää toistai- 
seksi lampaannahan sudenhahmonsa ylle ja levollisen ar- 
vokkaana antaa ensin kirjanoppineiden tutkia, missä tämä 
kuningas kirjoitusten mukaan oli syntyvä. Silloin tutkittiin 
jokainen lehti, joka kuului pyhiin kirjoituksiin, ja löydet- 
tiin Betlehem. "Juudean Betlehemistä on lähtevä hallitsija., 
joka on kaitseva minun kansaani Israelia". 

Olihan hyvä tietää. Ja paikkakin oli sangen lähellä. 
Hän saattoi tuntea itsensä sangen varmaksi saaliista. Oli 
vain varottava pelottamasta karitsaa liian äkkiä, sillä sitä 
varmemmin se joutuisi suden saaliiksi. 

Edelleen oli tärkeää tietää aika. "Silloin Herodes kut- 
sui salaa tietäjät luokseen ja tutkisteli heiltä tarkoin, mihin 
aikaan tähti oli ilmestynyt." Silloin hän pääsi selville siitä,. 

että tuo pelätty kilpailija ei voinut olla erittäin vanha. Hä- 
nen täytyi olla vielä lapsi, sillä sanotaanhan: "Menkää ja 
tiedustelkaa tarkasti lasta." Ja sitten hän lisäsi: "Kun löy- 
dätte, niin ilmoittakaa minulle, jotta minäkin tulisin häntä 
kumartamaan." 

Siinä nähdään teeskentely ja tekopyhyys huipussaan. 

Niin matkustivat tietäjät Betlehemiin. Mikä eroitus hei- 
dän välillään, jotka ilostuivat ylen suuresti, ja vanhan veri- 
kuninkaan välillä, joka "pelästyi suuresti". Ja sitten pieni 
kuninkaan poika ilman kruunua ja valtikkaa, joka pyhässä 
lapsenilossaan hymyili kolmelle pyhälle kuninkaalle Ma- 
rian äidinsylistä. 

Herodes oli käynyt toimeen erittäin diplomaattisella 
tavalla. Ainoakaan sielu koko maassa ei voinut epäillä, mi- 
ten synkkiä aikeita hänellä oli, ja näennäisesti verkko kiris- 
tyi yhä lujemmalle pienen kuningaslapsen ympärille Betle- 
hemissä. 

Mutta tällöin — ei liian aikaisin, muttei myöskään 
liian myöhään — Herodeksen suunnitelmat teki tyhjäksi 
suurempi mahti, jota hän ei ollut ottanut huomioon, mutta 
jonka edessä hän oli täysin voimaton. 

Tietäjät saivat varoituksen yöllä unessa eivätkä palan- 
neet takaisin Jerusalemiin. Uudessa unessa Herran enkeli 
ilmestyi Joosefille ja sanoi: "Nouse, ota lapsi ja hänen äi- 
tinsä mukaasi ja pakene Egyptiin ja ole siellä siihen asti, 
kuin sinulle sanon, sillä Herodes aikoo etsiä lasta surma- 
takseen hänet." 

Huomaa, kuinka tarkoin Jumala näkee kaiken, tuntee 
meidän nimemme ja tarttuu asiaan, kun hänen aikansa on 
tullut. Hänellä on aina keinonsa ja välineitä häneltä ei 
puutu. 

Kun Herodes vihdoin odotukseen väsyneenä aavisti pa- 
haa ja toimeenpani tiedusteluja tietäjistä, kävi ilmi, että 
häkki oli tyhjä ja lintu oli lentänyt tiehensä — kauas pois 
enkelisiipien kantamana. 

Herodeksen raivosta kertoo raamattu: "Kun Herodes 
näki, että tietäjät olivat hänet pettäneet, vihastui hän kovin 
ja lähetti tappamaan kaikki poikalapset Betlehemistä ja 
koko sen ympäristöltä, kaksivuotiaat ja nuoremmat, sen 
mukaan kuin oli aikaa tietäjiltä tarkoin tiedustellut. " 

Tässä näemme petoeläimen raivon! Susi heitti pois lam- 
masten vaatteet ja hänen tilallaan seisoo petoeläin vaahtoa- 
vin kidoin ja verestävin silmin. "Karitsa", Juman oma ka- 
ritsa oli kätkeytynyt laumaan. Mutta olihan karitsoja kyl- 
liksi, Herodes ajatteli, ja jos löi heidät kaikki, silloin kai 
tapasi myös tuon pienen, vihatun kilpailijan. Mitäpä nyt 
merkitsi, jos puolisensataa pikkulasta menikin — sen ver- 
ran kai niitä ainakin oli Betlehemin kokoisessa kaupun- 
gissa. 

Niin lauloi miekka veristä kehtolauluansa Betlehemin 
pienokaisille, joista tuli ensimmäisiä marttyyreja, koska he 
olivat ensimmäiset täällä maan päällä, jotka menettivät 
henkensä Jeesuksen tähden. Epätoivoisten äitien kyyneleet 
ja huudot kohosivat taivasta kohden: "Kuuluu ääni Raa- 
masta, itku ja iso parku; Raakel itkee lapsiaan eikä lohdu- 
tuksesta huoli, kun heitä ei enää ole." 

Raama — myöhemmin Arimatea, nyt vähäpätöinen 
kaupunki Er-Ram — sijaitsi Benjaminin heimon alueella 
vähän matkaa Jerusalemista pohjoiseen, ja tässä sen sano- 
taan sentähden kuuluvan Betlehemin alueeseen. Raakelin 
kuolemasta katso 1 Moos. 35: 18. 

Mutta kaukana Raaman huudosta ja Raakelin itkusta 
pieni Jeesus-lapsi lepäsi turvallisena korkeimman suojeluk- 
sessa ja kaikkivaltiaan varjossa. Niinkuin Jumala muinoin 

pelasti Mooseksen jumalattoman faaraon kuolemantuo- 
miosta (2 Moos. 1: 22), samoin hän nyt pelasti Jeesuksen 
Herodeksen pyövelinmiekan terältä. 

Siitä hetkestä lähtien Herodes sai kokea, mitä tuskat 
merkitsevät. Suuri joukko erilaisia tauteja iski kyntensä 
raudanlujaan mieheen. Oltuaan tähän saakka kukistamaton 
ja kukistumaton, hän huomasi nyt varmaan löytäneensä vä- 
kevämpänsä, ja Betlehemin uhriveren vielä virratessa hän 
oli sisällisesti murrettu, kuoleman merkitsemä. Pohjaton 
nälkä ja jano (sokeritauti?) kirveli ja poltti hänen ruumis- 
taan — niinkuin hän aikaisemmin oli himoinnut ruumiita 
ja verta — hänen säärensä paisuivat, hän sai ruumiiseensa 
paiseita, joissa vilisi matoja. Myös hänen lapsenlapsestaan 
Herodes Agrippa I:stä kerrotaan, että "madot jäytivät 
häntä" (Apt. 12:23). 

Mutta hän pysyi kaltaisenaan viimeiseen saakka. Saa- 
dakseen varmuuden, että hänen kuoltuaan tulisi todellinen 
suru ja valitus, hän käski juonikkaan sisarensa Salomen, 
kun kansan parhaat miehet kokoontuisivat hänen hautajai- 
siinsa, tapattaa heidät viimeiseen mieheen. Tätä pirullista 
suunnitelmaa hän ei kuitenkaan uskaltanut toteuttaa Hero- 
deksen kuoltua. 

Hallittuaan kolmekymmentäneljä vuotta Herodes kuoli 
seitsenkymmenvuotiaana ja "haudattiin", niinkuin Jeesus 
sanoo rikkaasta miehestä. 

Kuollut ruumis puettiin purppurakaapuun ja asetettiin 
kultaisille paareille, jotka oli koristettu kallisarvoisin jalo- 
kivin. Hänen päähänsä pantiin kultakruunu, ja valtikka le- 
päsi kuolleen oikeassa kädessä. Paarien ympärillä kulki 
hänen läheisimpiään — joukko niitä, joiden lukumäärää 
vainaja itse oli melkoisesti harventanut, mutta kymmenestä 

vaimosta kai oli vielä melkoinen joukko jäljellä. Sen jäl- 
keen seurasi sotaväenosastoja, m. m. traakkialaisia Kreikasta, 
gallialaisia Ranskasta, vieläpä germaaneja Saksasta, kaikki 
täysissä varustuksissa. Saattueen päässä kulki 500 kunin- 
kaallista palvelijaa, jotka kantoivat suitsuketta ja mirhaa. 
Kappaleen matkaa Jerikosta Herodeionin linnoitukseen, 
josta vielä on raunioita jälellä, paikalle missä Herodes nuo- 
ruudessaan saavuttamallaan voitolla oli laskenut valtansa 
perustuksen, asetettiin ruumis. 

Jälkimuisto, jonka Jumalan sana antaa Herodeksesta, 
on tämä: "Herodes väijyy lapsen henkeä." Mutta se johtaa 
kuolemaan jokaisen, joka uskaltaa yrittää tehdä tyhjäksi 
Herran suunnitelmat. Sentähden onkin hirvittävä tuo hauta- 
kirjoitus, jonka Jumalan sana asettaa Herodes Suuren ylle. 

Älkäämme kulkeko Herodeksen jälkiä. 

Älkäämme väijykö lapsen henkeä, vaan tavoitelkaamme 
sitä! 



KOTIIN NASARETIIN. 

Tässä toteutui jälleen, että rakkaus voittaa. Herodeksen 
viha joutui tappiolle taistelussa Jumalan rakkautta 
vastaan, joka suojeli ja varjeli pientä Jeesus-lasta Joosefin 
ja Marian avulla. 

Suuria uhrauksia heidän täytyi tehdä, lähteä kodista ja 
synnyinmaasta vaaralliselle matkalle tuntemattomaan maa- 
han, erämaan tietä etelään yli Hebronin ja Bersaban, yli 

-Arabian niemimaan Egyptiin, vähintäin viiden tai kuuden 
päivän matkalle. Emme tiedä muuten mitään heidän mat- 
kastaan. Ainoastaan sanan, minkä Matteus sanoo tämän 
kautta toteutuvan: "Egyptistä minä kutsuin poikani." Mie- 
lellään he tekivät nämä uhraukset. He tahtoivat mieluim- 
min jättää kaiken, kuin jättää Jeesusta vaaralle alttiiksi. 
Ja siksi he matkustivat vieraaseen maahan aarteilleen, us- 
kossa ja kuuliaisuudessa. 

Ja sitten kaikui jälleen eräänä päivänä tuttu enkelääni 
Joosefille unessa: "Nouse, ota lapsi ja hänen äitinsä mu- 
kaasi ja matkusta Israelin maahan, sillä ne ovat kuolleet, 
jotka väijyvät lapsen henkeä." Silloin Joosef nousi, otti lap- 
sen ja hänen äitinsä mukaansa ja meni Israelin maahan. — 
Niin alkoi ja päättyi tämä Vapahtajamme ensimmäinen ja 
viimeinen matka vieraalle maalle. Niin kauas ajoi saata- 
nan viha hänet, ja niin turvallisesti Jumalan rakkaus toi 
hänet takaisin siihen maahan ja sen kansan keskuuteen, jon- 
ka paras poika hän oli. 

"Mutta kun Joosef kuuli, että Arkelaus hallitsi Juudeaa 
isänsä Herodeksen jälkeen, niin häntä peloitti mennä sinne. 
Ja hän sai unessa Jumalalta ohjauksen ja lähti Galilean 
alueelle." 

Niin, ei edes kotona Jeesus-lapsi voinut olla aivan rau- 
hassa. Pyhiinvaeltaja ja kulkija hänestä tuli koko elämän- 
sä ajaksi. Näyttää kuin Joosef ja Maria olisivat aikoneet 
asettua asumaan Juudeaan. Kenties he olivat jo saaneet joi- 
takin ystäviä Betlehemissä. Hehän kuuluivat molemmat 
Juudan heimoon. Mutta ei ollut turvallista asua Juudeassa. 
Si salliset sodat raivosivat lakkaamatta, ja sentähden Jumala 
johti heidät — jälleen antaen unessa ilmestyksen — Gali- 
lean rauhallisempiin seutuihin. 

ARKELAUS. 



Se ylpeä rakennus, jonka Herodes oli perustanut rauta- 
ja veriherruudellaan, luhistui pian kokoon. Hän oli tuskin 
ehtinyt kylmetä arkussaan, ennenkuin kolme veljestä, Ar- 
kelaus, Herodes Antipas ja Filippus, joutuivat riitaan val- 
lasta. He matkustivat kaikki Roomaan esittämään asiaansa 
keisarille. Arkelaus oli vanhin, mutta hän oli jo ehtinyt jou- 
tua niin huonoon huutoon, että kaikki Roomassa liittyivät 
Antipakseen, ei niin paljon rakkaudesta häneen, sanoo Jo- 
sefus, vaan sentähden, että he tahtoivat hänen hallitsevan 
mieluummin kuin Arkelauksen, koska kuitenkin kaikeksi on- 
nettomuudeksi toisen heistä olisi hallittava. Juutalaiset lä- 
hettivät myös oman lähetystön, joka esitti syrjäytettäväksi 
kaikki veljekset. Jeesus viittaa myöhemmin epäilemättä 
tähän tapaukseen, kun hän vertauksessa kymmenestä leivis- 
kästä sanoo: "Eräs jalosukuinen mies (Arkelaus) lähti 
matkalle kaukaiseen maahan (Roomaan), saadakseen itsel- 
leen kuninkaallisen vallan ja sitten palatakseen. Mutta hä- 
nen maamiehensä vihasivat häntä ja lähettivät lähetystön 
hänen jälkeensä sanomaan: emme tahdo tätä kuninkaak- 
semme." 

Kuninkaan nimeä hän ei saanutkaan, mutta hänen on- 
nistui saada Augustus määräämään hänet etnark 9 ksi, s.o. 
Juudean maaherraksi, kun taas Herodes Antipas tuli Gali- 
lean tetrarke ksi (neljännesruhtinaaksi). Arkelaus loukkasi 
juutalaisia lakkaamatta, m.m. asettamalla ja erottamalla 
ylipappeja mielensä mukaan ja vastoin Mooseksen lakia 
menemällä naimisiin veljensä Aleksandroksen lesken kans- 
sa. Heidän molempien yhteinen isä oli nimittäin surmaut- 
tanut Aleksandroksen. Lopulta häntä syytettiin keisarin edes- 
sä hirmuvallasta, ja sillä kertaa hän ei enää voinut pelastaa 
nahkaansa. Hänet nimittäin pantiin viralta tuskin kymmen- 



184 



vuotisen hallituksen jälkeen vuonna 6 j.Kr. ja karkoitettiirr 
Ranskaan, missä hän kuoli maanpaossa. Sinne karkoitettiin 
myöskin Pontius Pilatus vuonna 36, kun taas Herodes An- 
tipas karkoitettiin vuonna 39 lähellä sijaitsevaan Lugdunu- 
miin, Lyoniin. 

Niin lyhyt kuin raamatun todistus Arkelauksesta onkin, 
se on kuitenkin riittävän pitkä osoittamaan meille, että hän- 
oli samaa maata kuin Herodes. Ei kenenkään oman pelon 
vuoksi, vaan "Jumalan ilmestyksen" johdattamana Joosef 
vetäytyi pois kalliine aarteineen hänen valtikkansa ulottu- 
vilta. Herodes Antipaksen hallituksen aikana Jeesus kasvoi 
siis Galileassa. 

Pyhä perhe palasi Neitsyt Marian kaupunkiin Nasare- 
tiin. Se oli pieni rauhallinen kaupunki, joka sijaitsi vuoren 
rinteellä ja josta avautui avara näköala ympäristöön. Monet 
tunsivat sen siksi, että suuret karavaanitiet Joppe — Da- 
maskos ja Haifa — Hauran kulkivat toistensa poikki lähellä 
kaupunkia. Mutta sillä ei ollut minkäänlaista merkitystä. — 
"Saattaako mitään hyvää tulla Nasaretista?", kysyi Nata- 
nael (Joh. 1: 46). Itse nimi johtuu Nezeristä, joka merkit- 
see juurivesaa, siis jotakin halpaa ja halveksittua. Mutta 
kuitenkin juuri tämä pieni, rauhallinen nurkkaus antoi tur- 
vapaikan Jumalan Pojalle hänen kasvuvuosinaan. Siellä 
hänen hennot jalkansa ottivat ensimmäiset askeleensa, — 
Jumalalle kiitos Jeesuksen askelista, joita pienokaiset saa- 
vat kulkea! — täällä hän kävi hymyillen hiljaista kulkuan- 
sa, mutta hän huokasi syvään ja vapisi, kun synti astui jul- 
keasti ja hillittömästi esiin. 

Meilläkin on jotakin oppimista kaikesta tästä vaikeuk- 
sien verkosta, jonka läpi Jeesuksen oli käytävä lapsuuden- 
aikanaan. 

Jos meidänkin onnistuu saada Jeesus turvallisesti ko- 
tiimme kaikista joulujuhlallisuuksista, niin että meidänkin 
kodistamme voi tulla pieni Jeesus-koti, silloin on koko He- 
rodes-suku kuoleva, se joka "väijyy lapsen henkeä" 

Voi olla joku suhde ulospäin, josta sinun on tehtävä 
loppu — kenties Kristukselle vihamielinen sanomalehti, 
josta sinun täytyy luopua, määrätyt kirjat, jotka ehkä ovat 
näppärästi ja henkevästi kirjoitettuja, mutta jotka kuitenkin 
väijyvät Jeesuksen henkeä, tai ihmiset, joita sinun tulee 
karttaa, ystävyyssiteet, jotka sinun täytyy rikkoa. 

Tai voi olla joku sisäinen suhde, joku synti, josta sinun 
täytyy luopua ja Kristuksen voimalla ristiinnaulita se. Voi 
kenties olla jotakin ajatuselämässäsi, joka sinun on kuole- 
tettava, tai kenties oma minäsi, joka on syöstävä valtaistui- 
meltaan 

Samoin kuin Arkelaus pääsi valtaan Herodeksen jäl- 
keen, samoin sinun täytyy panna merkille, että jokaisella 
synnillä, jolla on juurensa sinun luonteessasi, on jäljennök- 
sensä, joka mielellään tahtoo sukeltaa esiin ja päästä val- 
taan vielä käätymisesikin jälkeen. Se ei kenties ole kaik- 
kein pahinta lajia, mutta kuitenkin kyllin arveluttavan laa- 
tuista karkoittaakseen pois Jeesuksen. Arkelaus voi tulla 
yhtä vaaralliseksi kuin Herodes. Kääntymisesi täytyy olla 
totinen ja perusteellinen ja itsekieltäymyksesi perinpohjai- 
nen. 

Sillä jos et saa Jeesusta mukaasi kotiin jokapäiväiseen 
elämääsi, silloin ei myöskään ole mitään merkitystä joulu- 
tunnelmillasi ja uudenvuoden aikomuksillasi. Sanoudu irti 
Herodes-suvun palveluksesta, joka seisoo Jumalaa vastaan, 
ja ota Jeesus mukaasi kotiisi, silloin siitä tulee onnellinen, 
siitä tulee Jeesukselle Nasaret, jossa hänen pyhä kehityk- 
sensä pääsee täyteen miehuuteen, Kristuksen täyteyden 
täysi-ikäisyyden määrään." 

Varsinainen joulukertomus päättyy tähän. 

Matteus sanoo: "Hän lähti Galilean alueelle. Ja sinne 
tultuaan hän asettui asumaan kaupunkiin, jonka nimi on 
Nasaret; jotta toteutuisi, mikä profeettain kautta on puhut- 
tu: "Hän on nimitettävä Nasaretilaiseksi." 

Luukas, jolla ei ole mitään kerrottavana kolmesta py- 
hästä kuninkaasta, paosta Egyptiin, Betlehemin lapsimur- 
hasta eikä kotiin tulosta, sanoo: "Ja täytettyään kaikki, 
mikä Herran lain mukaan oli tehtävä, he palasivat Gali- 
leaan, kaupunkiinsa Nasaretiin." 

Nyt meidän siis täytyy sanoa jäähyväiset kaikille näille 
siunatuille adventti- ja jouluhenkilöille. Sakarias ja Elisa- 
bet, enkelit ja kedon paimenet, Simeon ja Hanna, tietäjät 
itäisiltä mailta — kaikki häviävät nyt kertomuksesta. Lap- 
suusevankeliumit päättyvät ja arkielämä alkaa. Mutta kät- 
ketty ei ole unohdettu. 

Pyhä vilja nousi hitaasti oraalle ja Luukkaalla on tässä 
vielä yksi ainoa jae: "Ja lapsi kasvoi ja vahvistui ja täyttyi 
viisaudella, ja Jumalan armo oli hänen päällään." 

Fyysillisesti voimakkaana, ruumiillisesti terveenä ja 
hengellisesti voimakkaana, täytettynä viisaudella hän kas- 
voi siunattuna. Kaikki muut henkilöt kalpenevat ja katoa- 
vat talvisumuun, mutta lapsi kasvoi ja tuli voimakkaaksi. 
Ja aina alusta alkaen Jumalan armo oli hänen päällään. 

Niin kulkee kaikki oikeata tietään! 




KAKSITOISTAVUOTIAANA 
JERUSALEMISSA. 



JUMALAN SUUNNITELMA ELÄ- 
MÄÄMME NÄHDEN. 



arsinainen jouluevankeliumi on loppuun, käsitelty. 



y Arkielämän hiljaisuus laskeutuu Nasaretin pyhän 
perheen ylle, ja tämäkin kirja voisi päättyä. 

Kuitenkin kerrotaan vielä pieni piirre Jeesuksen lap- 
suudesta ja kehitysiästä: Jeesus kaksitoistavuotiaana Jeru- 
salemissa. Koska tämä on ainoa, mitä tunnemme Jeesuk- 
sesta, siitä lähtien kuin hän vielä oli hento lapsi, siihen 
saakka kuin hän kolmikymmenvuotiaana astui Israelin 
eteen, ja kun häntä täälläkin pyhässä kertomuksessa nimi- 
tetään "Jeesus-lapseksi", on kai oikeus ja kohtuus, että 
otamme tämänkin mukaan. 

Uskollinen jouluevankelistamme Luukas kertoo tästä 
toisen lukunsa lopussa. 

Oli sellainen tapa, että kaikki täysikasvuiset israelilai- 
set viettivät pääsiäisjuhlaa Jerusalemissa. Se kesti kahdek- 
san päivää joka vuosi abib- eli nisan-kuussa, joksi sita kut- 
suttiin Babylonin vankeuden jälkeen ja joka vastaa meidän 

huhtikuutamme. Hurskaat naiset seurasivat usein miehiänsä 
tälle matkalle; niin esimerkiksi Samuelin äiti Hanna (1 
Sam. 1). Samoin myöskin Joosef ja Maria matkustivat sinne 
yhdessä: "Hänen vanhempansa matkustivat joka vuosi Je- 
rusalemiin pääsiäisjuhlaan." 

Kun poika oli täyttänyt kaksitoista vuotta, hän sai tulla 
mukaan juhlille, häntä pidettiin silloin täysikasvuisena ja 
nimitettiin "lain pojaksi". Hän sai siis olla läsnä kuuntele- 
massa kirjanoppineitten tekstinselityksiä, joita pidettiin 
kaikkialla temppelin pylväskäytävissä, jonne rabbiinit ko- 
kosivat oppilaansa. Siellä sai sekä kuunnella että kysellä. 
Lapsethan kehittyvät aikaisemmin itämailla kuin täällä, 
niin että kahdentoista vuoden ikä vastaa meidän rippikoulu- 
ikäämme. Jeesuskin sai niinmuodoin olla mukana "juhlan 
tavan mukaan" ollessaan kaksitoistavuotias. Siellä kävi 
ilmi, kuinka hän hengellisesti oli kehittynyt profeetan sano- 
jen mukaan: "Ja vitsa on lähtevä lisäin kannosta ja vesa 
hedelmoivä hänen juurestansa. Ja hänen päällänsä lepää 
Herran henki, viisauden ja taidon henki, tiedon ja Herran 
pelon henki" (Jes. 11: 1, 2). 

Kuinka hän onkaan iloinnut saadessaan istua siellä Is- 
raelin opettajien jalkain juuressa, — saattaa aivan kuvitella 
mielessään tuon pyhän nuorukaisen kirkkaine silmineen, 
puhtaine otsineen ja ajattelevine ilmeineen. "Hän istui opet- 
tajain keskellä kunnellen heitä ja kysellen heiltä." Hän 
kuuli heidän puhuvan, pyhät totuudet selvisivät hänelle, ja 
hän kysyi heiltä: Kuinka sitten tämä on ymmärrettävä? 
Mitä profeetta tarkoittaa tällä? Ketä tarkoitetaan, kun pu- 
hutaan hänestä, jota on kiusattu meidän synteimme tähden 
ja hosuttu meidän pahojen tekojemme tähden? 

Ja sikäli kuin hän sai vastauksia, hän nyökäytti itsek- 
seen päätänsä miettiväisenä, uusia ajatuksia syntyi, uusia 
kysymyksiä sukelsi esiin. Hän kuunteli heitä ja kysyi heil- 

tä uudelleen, samalla kuin hänen silmänsä säteilivät. — 
"ja kaikki, jotka häntä kuulivat, olivat ihmeissään hänen 
ymmärryksestänsä ja vastauksistanta". 

Pojathan voivat olla niin ihastuttavia senikäisinä. Sil- 
loin tällöin saa siitä nähdä esimerkkejä rippikoululaisten 
keskuudessa. Tytötkin ovat luonnollisesti herttaisia, hehän 
ovat parhaita ollessaan kilttejä. Mutta minusta tuntuu, 
ikäänkuin ajan turhamaisuus olisi viime aikoina yhä enem- 
män turmellut heitä. He uhraavat jo liian paljon ajatuk- 
siaan ja aikaansa vaatteisiinsa ja ulkomuotoonsa. Ainoa, 
mitä he kirkossa vielä kaipaavat, on peili, mutta onhan kai- 
keksi otineksi myymäläikkunoita aivan kirkon lähellä, mis- 
sä tämä puute tulee heille moninverroin korvatuksi, — niin 
ei ole laita kaikkiin, ei parhaimpiin, mutta kuitenkin suu- 
reen joukkoon nähden. Pojat sitävastoin eivät välitä sellai- 
sesta. Hattu päähän vaan, joskus jo kirkossa, ja sitten ulos! 

Toiselta puolen ei ole ketään, joka voi tulla niin pa- 
hoinpidellyksi kuin pojat. Kuinka vähässä ajassa voikaan 
saatana turmella heidät, kun he lankeavat synnin ja himo- 
jen pauloihin. Sen voi suorastaan nähdä heidän päältään 
"Kain, miksi muotosi muuttuu?, kysyi Herra, ja samaa voi 
nähdä vielä tänäkin päivänä. Eläimelliset piirteet esiintyvät 
melkoisen voimakkaina : suu tulee suureksi paksuine huuli- 
neen, leuat kehittyvät niin raaoiksi ja voimakkaiksi — ja 
kasvojen jalommat piirteet haihtuvat. Otsa tulee matalaksi 
ja silmät vajoavat syvälle päähän. Jos saa joskus kiinni sel- 
laisen nuorukaisen, kun hänen ei onnistu livahtaa kadun 
kulman taa tai porttikäytävään — "Karkuun! Tuolla tulee 
pappi!" — niin ei hän voi katsoa suoraan silmiin. Hän tir- 
kistelee kulmiensa alta, ja katse on epävarma. Hän mutisee 
joitakin epäselviä sanoja pyytääkseen anteeksi, ettei ole 
enää viime aikoina näyttäytynyt N.M.K.Yrssä eikä kirkossa. 

Mutta kuinka hauskaa onkaan jutella sellaisen nuoru- 
kaisen kanssa tai katsella häntä, joka vielä on koskematon- 
ymmärtäväinen, ajatteleva ja sielukas. 

Jumalan kiitos, että Jeesus tässäkin on kulkenut edellä! 
Myöskin vaikean nuorukaisiän läpi on hänen täytynyt suo- 
rittaa pyhä vaelluksensa, ja hän on tällöin ohjannut aske- 
leensa yhtä hyvin kuin lapsuusaikanaan ja miehuutensa päi- 
vinä. Aina ja kaikkialla hänen pyhä olemuksensa loistaa 
meille, aina ja kaikkialla hän on meidän Vapahtajamme. 

Oi, jospa meidän poikamme ja tyttäremme löytäisivät 
hänen askeleensa, rakastaisivat niitä ja vaeltaisivat niissä. 

Tässä kohden on vanhempien suurin tehtävä — ja suu- 
rin ihanuus. 

Opettaa pienokaisia vaeltamaan niitä jälkiä, joita Va- 
pahtajamme hento jalka on tallannut, auttaa nuoria tutta- 
vallisissa keskusteluissa, jolloin he saavat sekä kuunnella 
että kysellä, säilyttää heidän luottamuksensa ja heidän tais- 
teluissaan ja kiusauksissaan aina ohjata heitä hänen luok- 
seen, joka itse on kärsinyt, joka itse on ollut kiusattu niin- 
kuin mekin — kuitenkin ilman syntiä. 

Samalla kuin Jeesus nyt istui ja puhui Israelin opetta- 
jain kanssa, kuunteli heitä ja kyseli heiltä, tuntui kuin aivan 
uusi elämännäkemys olisi valjennut hänelle. Hän näki pit- 
kän rivin ovia avautuvan, tien piirtyvän hengelliselle kat- 
seelleen ja kaiken tämän läpi hänen jumalallinen itsetun- 
tonsa selveni yhä enemmän. 

Hänen äitinsä käsitteli häntä kuin lasta hänet löytäes- 
sään: "Poikani, miksi teit meille näin?" Hän ei kuitenkaan 
enää ollut mikään lapsi varsinaisessa mielessä. Hänen itse- 
tuntonsa ilmenee selvästi niistä ensimmäisistä hänen suus- 
tansa lähteneistä sanoista, jotka on merkitty muistiin: "Et- 
tekö tienneet, että minun tulee olla niissä, mitkä isäni 

ovat?" Tämän kaksitoistavuotiaan pojan vastaukseen sisäl- 
tyy kokonainen elämänohjelma. Ensimmäisissä sanoissaan 
hän mainitsee isänsä nimen — hän ei sano meidän isäm- 
me", vaan "Minun isäni" — ja tämän isän nimi myös oli 
viimeinen, minkä hän lausui Golgatan ristillä: "Isä, sinun 
käsiisi minä annan henkeni." 

Hän on oivaltanut paikkansa ja nähnyt häntä odottavan 
tehtävän, ja se oli isän antama tehtävä. Viime sanoillaan 
hän vetää suuntaviivan koko elämälleen — sen viivan, joka 
jo silloin erotti hänet hänen maallisista vanhemmistaan ja 
sittemmin niin monista muista. Ihmetellen ja ikäänkuin vai- 
valloisesti hän noutaa takaisin sielunsa korkeiden näkyjen 
maailmasta ja sanoo vanhemmilleen: "Mitä te minua etsit- 
te?" Isä ja äiti, oletteko te sitten ainoat, jotka ette ymmärrä, 
että minulle on olemassa vain yksi paikka, jossa minun tu- 
lee olla, ja se on siellä, missä taivaallinen isäni odottaa mi- 
nun olevan, ja vain yksi tehtävä suorittaakseni, ja se on hä- 
nen! 

Ja yhtäkkiä hänen äitinsä tunsi, että juuri kun hän oli 
löytänyt poikansa, ei hän ollut häntä kadottanut koskaan 
ennen niin täydellisesti kuin nyt. Hän luuli, että tämä oli 
mukana matkaseurueessa, mutta nyt hän sai kuulla, että 
poika oli löytänyt toista matkaseuraa: taivaallisen isänsä. 
Kerrotaan, että "he eivät ymmärtäneet sitä sanaa, jonka 
hän puhui heille", mutta vähän myöhemmin sanotaan; 
"Hänen äitinsä kätki kaikki nämä sanat sydämeensä." Ja 
kun hän kahdeksantoista vuotta myöhemmin eräänä päivä- 
nä tuli sisään ja suuteli äitiänsä hyvästiksi, ja tämä kysyi: 
"Menetkö nyt?", ja hän vastasi: "Kyllä, sillä minun hetkeni 
on tullut", niin äiti näki silloin taasen hänen silmissään sa- 
man katseen kuin sillä kertaa temppelissä. Hän ei yrittä- 
nytkään pidättää häntä, sillä hän tiesi, että hän meni, koska 
"hänen isänsä tehtävä" kutsui häntä. 

Se tehtävä, johon hän oli tuntenut kutsumusta sinä päi- 
vänä, sitä hän seurasi uskollisesti ilman pienintäkään poik- 
keusta kuolemaansa asti. Tehtävä eristi hänet, repi rikki 
kaikki maalliset siteet, erotti hänet isästä ja äidistä, teki 
hänet sanomattoman yksinäiseksi ja väärin ymmärretyksi 
koko elämän ajaksi, pakoitti hänet vihdoin sielun taisteluun 
Getsemanen yrittitarhaan ja ylös Golgatan tuskan ristille, 
vieläpä jumalanhylkäämyksen pimeyteen, mutta hän ei kui- 
tenkaan poikennut siitä pois, tuskasta, verestä ja kyynelistä 
huolimatta. 

Siellä pyhäkössä hän ensi kerran pääsi selvyyteen Ju- 
malan suunnitelmasta elämäänsä nähden, ja sitten hän seu- 
rasi sitä ehdottomasti ja oli kuuliainen kuolemaan, vieläpä 
ristin kuolemaan asti. 

Kaikkein tärkeintä sinulle niinkuin minullekin on, että 
mekin pääsemme selvyyteen Jumalan suunnitelmasta mei- 
dän elämäämme nähden. Ota huomioon, että Jeesus suorit- 
taa isänsä tehtävää vielä tänäkin päivänä, myöskin tämän 
sanan kautta, jota sinä nyt luet tästä suuresta asiasta. 

Jumala on jo edeltäkäsin suunnitellut joukon hyviä töi- 
tä sinun suoritettavaksesi maallisen vaelluksesi aikana. 
Hän odottaa tapaavansa sinut sieltä eikä kaikista muista 
mahdollisista paikoista. Sillä siellä ja vain siellä hänen siu- 
nauksensa on laskeutuva yllesi, niinkuin sade ja kaste kedon 
ruohon ylle. 

Älä ole huolissasi, vaikka se kenties tulee eristämään 
sinut, erottamaan sinut yhdestä tai toisesta ja tekemään si- 
nusta yksinäisen ja väärin ymmärretyn. Tässäkin suhteessa 
olet löytävä Jeesuksen askeleet edelläsi. Hän on käynyt sen- 
kin läpi ennen sinua ja sinun puolestasi. 

Mutta sinun tulee suorittaa taivaallisen isäsi antama 
tehtävä. 

MATKASEURA. 



eitä kohtaa musertava tuomio itsepetoksesta näissä 



iVt kahdessa sanassa: "He arvelivat". Ja kun itsepetos 
on kaikkein pahinta petosta, on meidän syytä panna tämä 
varoitus sydämellemme. 

Kuinka monen monille ihmisille tämä petos onkaan mak- 
sanut heidän sielujensa iankaikkisen pelastuksen. Varo siis. 
ettei ainakaan sinulle käy niin! 

Jokainen pappi ja lähetyssaarnaaja tietää, että pahin 
este monenkaltaisille ihmisille ei ole synti sinänsä, ei suora- 
nainen synti, vaikka Jumala tietää parhaiten, että sitäkin on 
enemmän kuin tarpeeksi. Kuinka täynnä syntiä onkaan 
maailma! Sukupolven toisensa jälkeen nuoret syöksyvät 
isien synteihin, pojat humussa ja sumussa, tyttäret kevyt- 
mielisyydessä ja turhamaisuudessa. Niinkuin koiperhonen 
risteillessään kynttilän ympärillä, samoin hekin polttavat 
siipensä kaikista varoituksista huolimatta. Maailma on 
täynnä väkivaltaa ja sortoa, vieläpä vihaa, ymmärtämättö- 
mien ihmisten käsittämätöntä vihaa Jeesusta ja toisiansa 
vastaan. Huoneessani istui kerran mies, joka aikoi erota 
vaimostaan. Hän puristeli nyrkkiään häntä vastaan: "Sinä! 
Sinä olet tehnyt kotini helvetiksi", hän sanoi ja hänen sil- 
mänsä säihkyivät vihaa, niin että olisi voinut tehdä valan, 
etteivät ne koskaan olleet säteilleet hänelle rakkautta. "Hel- 
vetti", toistin, "tiedättekö mitä se on?" Ei, sitä hän ei tien- 
nyt. "Oletteko koskaan kodissanne yhdessä vaimonne kans- 
sa polvistuneet Jeesuksen eteen? Muistittekö kaikkein en- 
simmäiseksi, sittenkuin teidät oli vihitty, pyytää Jeesusta 
tulemaan kattonne alle?" Ei, niin ei ollut tapahtunut. "No 
silloin teidän ei tarvitse ensinkään ihmetellä, että teidän ko- 
distanne on tullut helvetin esikartano; sillä helvetti, minä 
sanon teille, on se paikka, missä Jeesusta ei ole. Ja sen 

vuoksi se on helvetti." — Niin todellakin, syntiä, suora- 
naista syntiä on enemmän kuin kylliksi, niin totta kuin Ju- 
mala meitä auttaa! Viimeisimmäksi minä puhun kevyesti 
sinun synnistäsi, sillä se on jotain hirvittävää, joka voi vie- 
dä sinut itsesi helvettiin. 

Ja kuitenkin uskallan väittää, että enemmistö joutuu hel- 
vettiin, ei suoranaisten syntiensä tähden, vaan sentähden, 
että — "he arvelivat". Kaikki nämä herttaiset, kunnialli- 
set, ahkerat ja kunnianarvoiset ihmiset, jotka eivät ole pa- 
hoja, jotka elävät rauhallista perhe-elämää, jotka kauniisti 
seuraavat mukana matkaseurueessa läpi maailman. He var- 
tioivat itseänsä ja toisia niin sanotuista "karkeista" syn- 
neistä, mutta ovat sitä vastoin vajonneet mitä suurimpaan 
tietämättömyyteen siitä,' mitä elävä kristillisyys on, ja so- 
vittaneet itsensä ja kaikki muut omien "mielipiteittensä" 
mukaisiksi. Jumalan sanaa he eivät kuuntele. Raamattuaan 
he eivät lue. He eivät tiedä mistään mitään, yhtä vähän kuin 
muutkaan matkaseurueessa. Uskonnosta he muodostavat 
oman vaatimattoman mielipiteensä — aivan niinkuin silloin 
kuin me, kouluaikanani, lopetimme lukemasta uskontoa nel- 
jännellä luokalla. "Ettekö enää lue uskontoa?", kysyi ken- 
ties jonkun äiti, ja me vastasimme: "Ei, uskonnon me kyllä 
osaamme!" — Aivan niinkuin me "osasimme" eläinop- 
pimme ja kasvioppimme! Muodostetaan omasta mielestään 
hyvin houkuttelevia ja "järkeviä" mielipiteitä ja niihin ve- 
dotaan sitten läpi elämän, ikäänkuin oltaisiin niihin kolmi- 
tuumaisilla nauloilla kiinni lyötyjä, eikä anneta itseänsä 
niistä vähintäkään järkyttää. 

Toistan: "Oi kuinka monelle, monelle ihmiselle onkaan 
tämä; "he arvelivat" — koitunut heidän sielunsa ikuiseksi 
kadotukseksi! 

Sillä kertaa "arvelivat" Joosef ja Maria. 

He arvelivat, että Jeesus oli mukana matkaseurueessa. 

Hän oli juuri ollut siellä, sen he tiesivät, ja kyllä kai 
liän siis oli vieläkin. He kulkivat edelleen vielä yhden päi- 
vän matkan. He arvelivat, että hän oli siellä, — mutta hän 
ei ollut siellä! 

Olihan hän mukana silloinkin kuin sinun matkasi 
alkoi, kastamishetkestäsi saakka. Kuinka riemuista onkaan 
ajatella tätä. Ja kuinka ihmeellistä, että me saamme aset- 
taa pienokaisemme hänen syliinsä ja tiedämme, että siitä 
hetkestä alkaen hän saa olla mukana matkalla, siitä het- 
kestä, jolloin hän kasteessa pyhittää aivojen ja sydämen 
työpajat omalla merkillään, ristinmerkillä. 

Sinun tulee sentähden sekä itsesi tuntea kastepäiväsi ja 
ylistää Jumalaa sinä päivänä että opettaa lapsesi tunte- 
maan ja rakastamaan omaa kastepäiväänsä. Kenties sinun 
kastepäiväsi on tänään, ja Jumala ihmettelee, ettet tule ja 
Iciitä häntä siitä, että hän tuona päivänä otti sinut seu- 
raansa. 

Niin pian kuin minusta oli tullut uskova ihminen, minä 
otin heti selville, milloin kastepäiväni oli. Se oli huhtikuun 
10 p.nä. Kävin siinä kirkossa, jossa minut oli kastettu, pol- 
vistuin kastemaljan ääreen ja ylistin Jumalaa, joka oli ollut 
uskollinen, vaikka minä olin ollut uskoton. Sinä päivänä, 
kun täytin viisikymmentä vuotta, sain vanhalta kummiltani 
tietää, että se huhtikuun 10. päivä, jolloin minut oli kastet- 
tu, oli pitkäperjantai, ja hurskas vanha mummoni oli kan- 
tanut minut Jeesuksen luo. Minusta tuntui silloin, niinkuin 
«e olisi suurena Jumalan hymynä tielläni, sillä nämä kak- 
si: kasteen lähde, joka Golgatan kalliosta pulppuaa, sopi- 
vat niin hyvin yhteen. Juuri nämä kaksi asiaa hän on teh- 



199 



nyt, eikä mikään pimeyden valta voi järkyttää kasteen ar- 
moa eikä ristin voimaa. 

Viime vuonna oli jälleen pitkäperjantai syntymäpäivä- 
näni. Kävin silloin erään nuoren pappisperheen luona ja 
pienokaiset siellä olivat suuressa jännityksessä ajatellen, 
mitä sanoisin siitä, että he olivat järjestäneet kaikki yhtä 
hienosti kuin silloin, kun jollakin heistä oli oma kastepäi- 
vänsä. Kun tulimme kahvipöytään, seisoi siellä lautaseni 
molemmin puolin sytytetty joulukynttilä, jota kukkasköyn- 
nökset ympäröivät. Siellä oli myöskin kuva, jossa Jeesus 
siunaa lapsia. Kaikki oli niin kaunista, ja kaiken lisäksi oli 
lautaselleni asetettu jättiläis-appelsiini. Se oli pienokaisten 
antama lahja kastepäivänäni. Ja sitten he lauloivat pienen 
laulun kirkkain äänin ja puhtain sydämin. Niin, kaikki oli 
niin hienoa ja herttaista. 

Samoin pitäisi sinunkin tehdä sekä itsellesi että lapsil- 
lesi. Eihän heillä kuitenkaan missään tapauksessa ole mi- 
tään sitä vastaan, että saavat viettää "syntymäpäivää" kaksi 
kertaa vuodessa, sen saat uskoa. Sanopa, eikö olisi oikein 
opettaa heitä viettämään sitä päivää? 

Ja sitten kuin sinusta tuli "lain poika", — kun pääsit 
ensi kerran ripille, eikö hän ollut silloinkin matkaseuruees- 
sasi? Kenties et saanut kovinkaan pysyväistä muistoa siitä 
ajasta, kenties itse ripillepääsypäiväsi hukkui lahjoihin ja 
vieraskutsuun — kenties vika oli kodissasi tai ehkä pa- 
pissa tai sinussa itsessäsi. Olipa kuinka tahansa, tämä ei 
kuitenkaan muuta asiaa, sillä Jeesus oli sinua lähellä sinä 
päivänä, ja hän tahtoi saada sinut mukaan matkaseuraansa 
vaarallisten nuoruusvuosien ajaksi. 

Minä puolestani en saanut mitään pysyväistä siltä ajal- 
ta, jolloin luin papin edessä, mutta muistan kyllä ripille- 
pääsypäiväni. Muistan kuinka sydän paisui rinnassa, kun 

urut pauhasivat, ja lupasin sisimmässäni, että minusta tulisi 
kelpo poika, joka tuottaisi iloa isälle ja äidille. Ja kuinka 
elävästi muistankaan vierustoverini. Ensiksi hän näytti mi- 
nulle uuden virsikirjansa, johon hänen isänsä oli kirjoitta- 
nut: "Ole uskollinen ja luja!" Minusta se tuntui niin kauniil- 
ta ja toivoin, että minunkin isäni olisi kirjoittanut jotain sa- 
manlaista minun kirjaani. Kun siunaus lausuttiin hänen ylit- 
sensä, hän vaipui alas tuolilleen ja kätki kasvot käsiinsä, ja 
voimakas nyyhkytys tärisytti häntä, jota minä poikasen tah- 
dittomalla uteliaisuudella innokkaana katselin. 

Mutta sitten maailma vietteli ja asetti hänen eteensä en- 
siksi hyvän viinin — ja mitäpä nyt kristillisyys merkitsee 
käytännöllisessä elämässä monille niistä, jotka ripillepää- 
sypäivänä tunsivat kaikkien hurskasten aikomusten ja voi- 
makkaiden tunnekuohujen aaltoilevan sielussaan? 

Minulle ei käynyt hyvin, mutta entäpä vierustoverille- 
ni? Niin, hän joutui naimisiin erään näyttelijättären kans- 
sa, on nyt erossa, emmekä tapaa enää koskaan toisiamme. 

Ole uskollinen ja luja! 

Se oli niin monen isän toivomus ja niin monen rippi- 
lapsen rukous, mutta matkaseura — matkaseura! 

Vähitellen hiipii kuitenkin toinen toisensa jälkeen pois 
matkaseurueesta ja lopulta huomaa kauhukseen olevansa 
yksin — kuoleman ja helvetin ammottavan kidan edessä — 
eikä Jeesus ole mukana! 

Eikä kaikki tämä vain sen vuoksi, että he ovat olleet 
erittäin pahoja, vaan sentähden, että "he arvelivat". 

Eräs ensimmäisistä työntekijöistä sisälähetyksen alalla 
on kertonut seuraavaa : Kun hän kerran piti kokousta erään 
pikkukaupungin kokoussalissa, jonka kadulle päin olevat 
akkunat olivat auki, muuan seitsenhenkinen näyttelijäjouk- 
kue sattui kulkemaan ohi. Puhuja oli juuri käyttänyt sel- 
laista vertauskuvaa, että jokaiselle matkalle tarvittiin pi- 

letti. Näyttelijät pysähtyivät ja eräs heistä, vieläpä nainen, 
huusi ivallisesti ikkunasta sisään : "Voinko saada seitsemän 
pilettiä helvettiin!" Puhuja vastasi vakavasti: "Niitä teidän 
ei tarvitse ostaa, teillähän on jo ne!" 

Seuraavana yönä hän tuli ankarasti sairaaksi, ja ennen 
pitkää lääkäri ilmoitti, ettei hänen parantumisestaan ollut 
mitään toiveita. Silloin hän muisti sanani ja hirvittävä tuska 
valtasi hänet. Kukaan hänen matkaseurueestaan ei voinut 
häntä lohduttaa, mutta eräältä vanhalta vaimolta hän sai 
tietää, kuka sinä iltana oli puhunut, ja silloin hän pyysi 
tätä tulemaan mitä pikimmin luokseen. 

Noiden kahden välillä sukeutui ihmeellinen kohtaus 
kuolinvuoteen ääressä. Lähetyssaarnaajan hahmossa tuli 
uskollinen Vapahtaja hänen avukseen, ja hän sai helvetin 
pilettinsä vaihdetuksi paratiisin sisäänpääsylippuun. 

Siten hän pääsi autuaalliseen päämäärään. 

Mutta kuinka hirvittävää olisi, jos sinä menisit kuole- 
maasi ja tuomiotasi kohti ilman, että Jeesus olisi mukanasi. 

"Älkää eksykö, sillä Jumala ei anna itseänsä pilkata! 
Mitä ihminen kylvää, sitä hän myös niittää." 

Matt. 20; 10 sanotaan: "Ja kun ensimmäiset (viinitar- 
hantyömiehet) tulivat, luulivat he saavansa enemmän, mutta 
hekin saivat kukin denarinsa." — Apt. 21 :29 sanotaan 
edelleen: "He olivat näet ennen nähneet efesolaisen Trofi- 
muksen kaupungilla hänen kanssaan ja luulivat, että Paa- 
vali oli tuonut hänet pyhäkköön." Ja tämän luulon vuoksi 
pidettiin Paavalia vangittuna monta vuotta. Apt. 27: 11 
kerrotaan, että sadanpäällikkö uskoi enemmän perämiestä 
ja laivan isäntää kuin Paavalia. "Ja kun etelätuuli alkoi pu- 
haltaa, luulivat he pääsevänsä tarkoituksensa perille ja nos- 
tivat ankkurin." Ja niin he olivat vähällä hukkua kaikki! 

Niin, ne ovat vaarallisia nuo arvelut! 

Sanon kolmannen kerran: Tuo sana on maksanut mo- 
nelle heidän iankaikkisen autuutensa. Pidä nyt huoli, ettei 
ainakaan sinun käy niin! 

Mikä jälleennäkeminen, kun Joosef ja Maria vihdoin 
löysivät hänet pyhäköstä! "Ja hänet nähdessään hänen van- 
hempansa hämmästyivät, ja hänen äitinsä sanoi hänelle: 
'Poikani, miksi teit meille näin? Katso isäsi ja minä olem- 
me huolestuneina etsineet sinua'." 

Ei, Maria ei ollut synnitön, niinkuin paavilaiset opet- 
tavat. 

Hän on varmaan kokenut sangen suurta tuskaa. Kuinka 
monta moitetta ja itsesyytöstä ovatkaan molemmat vaihta- 
neet keskenään noina tuskaisina päivinä, jolloin he etsivät 
Jeesusta. Mutta Maria ei kuitenkaan ollut taipunut kyllin 
syvälle nähdäkseen, että syy oli hänen. Hän ei ole tahtonut 
nöyrtyä ymmärtämään, että heidän velvollisuutensahan oli 
vartioida Jeesusta. Tämä ei ollut ansainnut moitetta siitä, 
että "hän oli näin heille tehnyt". Kaikkina aikoina on ollut 
vaikeampi nähdä malkaa omassa silmässä kuin raiskaa toi- 
sen silmässä! 

Mutta kuitenkin sanon: Hattu pois päästä sen äidin 
edessä, joka ennen kaikkea tahtoo puhdistaa pois lapses- 
taan sen, mitä hän pitää syynä hänen hairahdukseensa. To- 
siaankin saattaa ymmärtää, että Jumala oli valinnut juuri 
hänet tuohon korkeaan ja pyhään äidin kutsumukseen aino- 
kaiselle pojalleen. 

Tahtoisin nähdä isän ja äidin, jotka tekisivät samoin 
kuin he, kolme tuskaista päivää turhaan etsittyään ainoaa 
lastaan. Otaksukaamme, että joku maalta tullut työläisper- 
he kadottaisi lapsensa lastenpäivänä Kaivopuistossa. Mikä 
tuska, mikä etsiminen! — Ja mikä riemu, kun he vihdoin 
löytäisivät lapsen! Kuinka tuon äidin sydän riemahtaisi- 

kaan: "Oi, nyt olen löytänyt sinut jälleen, oma siunattu 
aarteeni!" Ja isä kaikessa hiljaisuudessa kuivaisi kyyne- 
leen silmistään ja kakistelisi kurkkuaan useita kertoja. 

Mutta Maria ja Joosef eivät tehneet niin. Rakkauden 
osoituksia hän kylläkin sai ja myöskin syleilyjä, mutta ne 
säästettiin myöhemmäksi. Ensin hänen piti saada torumi- 
sia, ja niitä hän saikin — vaikka vika, kuten sanottu, ei 
ollut hänen. 

Tästä voisivat monet liian hellät ja heikot vanhemmat 
meidän päivinämme saada paljon oppimista aivan liiaksi 
hemmoiteltuihin lapsiinsa nähden. 

LOPPUSANAT 



HÄNESTÄ EN KOSKAAN LUOVU. 

Nuo kolme olivat siis jälleen yksi, kaikeksi onneksi, 
eikä heidän välillään ole sittemmin ollut mitään häiritse- 
vää. He eivät ole jankuttaneet tai murjotelleet toisilleen 
päiväkausia, niinkuin muutoin voi tapahtua "paremmissa- 
kin perheissä", kuten on tapana sanoa. Mutta he palasivat 
kotiin; — "ja hän lähti pois heidän kanssaan; ja tuli Nasa- 
retiin ja oli heille alamainen". Niin on hänestä kirjoitettu. > 
Hänen elämyksensä temppelissä ei tehnyt häntä uppinis- 
kaiseksi ja omavaltaiseksi. Kaikkien hänen Nasaretissa viet- 
tämiensä vuosien, samoinkuin koko hänen elämänsä, vie- 
läpä kuolemansakin ainoana otsikkona oli: Tottelevainen. 

Se onkin oikeastaan ainoa, mitä voi vaatia — ja mitä 
tulee vaatia — lapselta. Lapsi voi olla joko kaunis tai ruma, 
viisas tai tyhmä, rikas tai köyhä, terve tai sairas; itse hän ei 
siihen mitään voi. Mutta hänen on oltava tottelevainen, ja 
ne vanhemmat, jotka eivät kykene opettamaan lapsiaan tot- 
televaisiksi, kirjoittavat siten oman kyvyttömyystodistuk- 
sensa ja itse vääntävät vitsan itselleen. 

Luther sanoo tästä Jeesuksen tottelevaisuudesta: "Tästä 
näemme kuinka rakastettavasti Jeesus ottaa täyttääkseen 
neljännen käskyn määräykset. 

Lopuksi on enää jäljellä yksi ainoa jae; se koskee Jee- 
susta ja kuuluu näin: "Ja Jeesus varttui viisaudessa ja 
iässä ja armossa Jumalan ja ihmisten edessä." 

Hän oli tottelevainen, ja sentähden hän kehittyi niin 
sopusuhtaisesti. 

Jeesuksen varttumisen tunnusmerkkeinä on kolme seik- 
kaa: 

Ensiksi ikä. Sehän menee helpoimmin, sillä se menee 
itsestään, kun vain saa elää. Ja se kuluu niin ihmeteltävän 
nopeaan, ja sitä nopeammin mitä vanhemmaksi tullaan. Sit- 
ten viisaus. Se on jo paljon vaikeampaa ja tuottaa tuskaa 
sekä ruumiillisesti (varsinkin entisinä aikoina, jolloin 
saimme koulussa selkään, mutta nykyäänhän sellainen ei 
enää tule kysymykseen) että henkisesti. Sillä miten usein 
polttaakaan itsensä, ennenkuin oppii varomaan tulta! Ja 
sitten vihdoin armo Jumalan ja ihmisten edessä. Se on vai- 
kein, mutta autuaallisin läksy, jonka saamme oppia elämän 
koulussa. 

Jeesus oppi kaikki kolme läksyä, niinkuin äsken luke- 
massamme paikassa kerrottiin. 

Mutta entä me? Sinä ja minä? Kuinka onnistuu mei- 
dän varttumisemme viisaudessa, iässä ja armossa Jumalan 
ja ihmisten edessä? 

Meidän pitäisi varttua siten Jeesuksen jäljissä! 

Ja nyt, rakas lukija, olemme läpikäyneet pyhät kerto- 
mukset Jeesuksen syntymästä ja Jeesuksen lapsuudesta. 

Tekstimme on lopussa, ja meidän täytyy erota. 

Vain yksi hahmo kohoaa lopuksi, säteilevän kirkkaana , 
jumalallisen kauniina yli kaikkien muiden — Jeesus, siu- 
nattu Vapahtajamme. Emmekä tarvitse koskaan häntä me- 
nettää tai luopua hänestä. 

Maria ja Joosef olivat vähällä kadottaa hänet. 
Ole varuillasi! 

Jos olet kadottanut hänet, niin etsi häntä. Hän oli pyhä- 
kössä; siellä hän on vieläkin sanassaan ja sakramenteis- 
saan. 

Ja jos olet löytänyt hänet, niin älä anna vanhojen tot- 
tumusten äläkä matkaseurassa olevien vanhojen ystävien 
erottaa sinua koskaan hänestä. 

